title: ফালি হোমি মেজর

text:
এয়ার চীফ মার্শাল ফালি হোমি মেজর পিভিএসএম, এভিএসএম, এসসি, ভিএম, এডিসি (অবঃ, আইএএফ) ভারতীয় বিমান বাহিনীর ২১তম চীফ অব দ্যা এয়ার স্টাফ (বিমান বাহিনী প্রধান) ছিলেন। ফালি ২০০৭ সালের ১ এপ্রিল তারিখে ভারতীয় বিমান বাহিনী প্রধান হিসেবে দায়িত্ব গ্রহণ করেন, এবং একজন হেলিকপ্টার বৈমানিক হিসেবে তিনিই সর্বপ্রথম এ পদে অধিষ্ঠিত হন। ২০০৯ সালের ৩১ মেতে তিনি বিমান বাহিনী প্রধানের দায়িত্ব থেকে অব্যাহতি পান এবং তার স্থলাভিষিক্ত হন লড়াকু বৈমানিক এয়ার চীফ মার্শাল পি ভি নায়েক।
১৯৬৭ সালের ৩১ ডিসেম্বর ফালি কমিশন পান ভারতীয় বিমান বাহিনীর উড্ডয়ন শাখায় হেলিকপ্টার বৈমানিক হিসেবে। তিনি বিমান বাহিনীতে মোট ৪১ বছর চাকরী করেছেন এবং কর্মজীবনে ভারতীয় বিমান বাহিনীর প্রায় সব গুরুত্বপূর্ণ পদে উঠেছেন। তিনি দিল্লির ন্যাশনাল ডিফেন্স কলেজ এবং এমহাউ এর আর্মি ওয়ার কলেজ থেকে কোর্স করার পাশাপাশি আরো বিভিন্ন প্রকারের কোর্স করেছেন যেমন 'জুনিয়র কমান্ডার্স কোর্স', 'জাঙ্গল এ্যান্ড স্নো সারভাইভ্যাল কোর্স' এবং অন্যান্য উচ্চতর অধিনায়কত্ব করার কোর্স। তাকে হেলিকপ্টার অভিযানের যুগ্ম পরিচালক এবং পরিবহন এবং হেলিকপ্টার অভিযান পরিদপ্তরের পরিচালক হিসেবে নিয়োগ দেওয়া হয়েছিলো। ১৯৯৯ সালে কার্গিল যুদ্ধের সময় তিনি লেহ (লাদাখ) এলাকার এয়ার অধিনায়ক ছিলেন।


title: এম হামিদুল্লাহ খান

text: ১৯৭০ খ্রিস্টাব্দের শেষ দিকে এম হামিদুল্লাহ খান পাকিস্তান বিমান বাহিনী ঘাঁটি ঢাকার সহকারী প্রভোস্ট মার্শাল (নিরাপত্তার দায়িত্ব) হিসেবে নিয়োজিত ছিলেন। ২৫ শে মার্চের রাত্রে গণহত্যা শুরু হলে তিনি স্বাধীনতা যুদ্ধের প্রেরণা অনুভব করেন। এ সময় কবি বেগম সুফিয়া কামালের বাসায় তাঁর গতায়াত ছিল। মুক্তিযুদ্ধের প্রথম ভাগে বিহারের চাকুলিয়ায় সর্ববৃহৎ গেরিলা ট্রেনিং ক্যাম্পে প্রবাসী সরকারের সামরিক প্রতিনিধি হিসেবে দায়িত্ব করেন তিনি। অতঃপর স্বাধীনতা যুদ্ধের সর্বাধিনায়ক বঙ্গবীর এম এ জি ওসমানী তাঁকে উত্তর ফ্রন্টে নিযুক্ত করেন যা ছিল ভারতের মেঘালয় রাজ্যের তেলঢালায় মেজর জিয়ার কমান্ড অধীন ১১ নং সেক্টর এবং জেডফোর্সের হেড কোর্য়াটার। হেডকোয়ার্টারে রিপোর্ট করার পর মেজর জিয়া তাঁকে বৃহত্তর রংপুর ও ময়মনসিংহ জেলার বিপরীতে মেঘালয়ের নদীবন্দরে স্থাপিত মানকাচর প্রথম সাব সেক্টরের অধিনায়ক নিযুক্ত করে দায়িত্ব দেন। হামিদুল্লাহ খান ঐ ঘাঁটি থেকে রংপুরের কুড়িগ্রাম ও গাইবান্ধা এলাকায় অবস্থিত পাকিস্তান বাহিনীর ঘাটিতেঁ অভিযান পরিচালনা করেন। রৌমারি ও রাজিবপুর থানাধীন ৫৫০ বর্গমাইল মুক্ত এরাকার সুরক্ষা নিশ্চিত করার দায়িত্বও তাঁকে প্রদান করা হয়।


title: প্রতাপ চন্দ্র লাল

text:
এয়ার চীফ মার্শাল প্রতাপ চন্দ্র লাল (৬ ডিসেম্বর ১৯১৬-আগস্ট ১৯৮২) ভারত-পাকিস্তান যুদ্ধ ১৯৭১ চলাকালীন সময় ভারতীয় বিমান বাহিনীর প্রধান কর্মকর্তা (বিমান বাহিনী প্রধান) ছিলেন। ১৯৬৯ সালের ১৬ জুলাই তিনি বিমান বাহিনী প্রধান হিসেবে নিয়োগপ্রাপ্ত হন এবং এ পদে থেকে ১৯৭৩ সালের ১৫ জানুয়ারী অবসরে যান।
প্রতাপ চন্দ্র লাল জন্মগ্রহণ করেন ১৯১৭ সালের ডিসেম্বর মাসে, এলাহাবাদ-ভিত্তিক একটি আইনজীবী পরিবারে। তার অনেক আগে থেকেই বিমান উড্ডয়নের প্রতি আগ্রহ ছিলো এবং ১৯৩৪ সালের জানুয়ারী মাসে তিনি 'আনাড়ি বৈমানিক' (বেসামরিক) এর লাইসেন্স পেয়ে যান। তিনি যুক্তরাজ্যের কিংস কলেজে সাংবাদিকতা বিষয়ে ডিপ্লোমা করেন ১৯৩৮ সালে, তিনি আশা করেছিলেন ১৯৩৯ সালের শেষের দিকে 'ইন্স অব কোর্ট' (যুক্তরাজ্য) তে আইন বিষয়ে পড়াশোনা শুরু করবেন। ইতোমধ্যে দ্বিতীয় বিশ্বযুদ্ধ শুরু হয়ে যায় এবং প্রতাপ যুক্তরাজ্যে না যেয়ে রাজকীয় ভারতীয় বিমান বাহিনীতে যোগ দেবেন বলেন মনস্থির করেন এবং ১২ নভেম্বর ১৯৩৯ তারিখে তিনি রিসালপুরে (বর্তমানে পাকিস্তানস্থিত) আসেন এবং এখানের রাজকীয় বিমান বাহিনীর একটি ঘাঁটি ছিলো যেখানে প্রশিক্ষণ হয়। তাকে বিমান বাহিনীর 'বিমান পোত চালনা' (নেভিগেটর) এর প্রশিক্ষণ দেওয়া হয়েছিলো এবং তিনি ১৯৪০ সালের মে মাসের দিকে বিমান বাহিনীর কমিশন্ড পদ লাভ করেন করাচী শহরে (বর্তমানে পাকিস্তানে)।


title: এ্যাসপি ইঞ্জিনিয়ার

text: এয়ার মার্শাল এ্যাসপি মারওয়ান ইঞ্জিনিয়ার (১৫ ডিসেম্বর ১৯১২- ১ মে ২০০২) ভারতীয় বিমান বাহিনীর পঞ্চম প্রধান ছিলেন ১৯৬০ সাল থেকে ১৯৬৪ পর্যন্ত। পরবর্তীকালে তিনি ইরানে ভারতের রাষ্ট্রদূত হিসেবে নিয়োজিত হন। ২০০২ সালের ১ মে মুম্বাই'এ ৮৯ বছর বয়সে তাঁর মৃত্যু ঘটে। তিনি যুক্তরাজ্যের রাজকীয় বিমান বাহিনী কলেজ ক্র্যানওয়েল থেকে কমিশন লাভ করেন এবং বৈমানিক হিসেবে কৃতিত্ব স্বরূপ 'দক্ষ উড্ডয়ন চিহ্ন' (ডিসটিংগুইশ্ড ফ্লাইং ক্রস) পদক পেয়েছিলেন। তার ভাই এয়ার মার্শাল মিনু মারওয়ান ইঞ্জিনিয়ার ভারত-পাকিস্তান যুদ্ধ ১৯৭১ চলাকালীন বিমান বাহিনীর পশ্চিমাঞ্চলীয় ঘাঁটি সমূহের সমষ্টি (কমান্ড) এর অধিনায়ক ছিলেন।


title: ওম প্রকাশ মেহরা

text:
ওম প্রকাশ মেহরা ভারতীয় বিমান বাহিনীর একজন উচ্চপদস্থ বৈমানিক ছিলেন। তার পদবী ছিলো এয়ার চীফ মার্শাল। তিনি সত্তরের দশকে ভারতীয় বিমান বাহিনীর প্রধান কর্মকর্তা হিসেবে দায়িত্ব পালন করেছিলেন। ১৯৬৮ সালে তাকে পরম বিশিষ্ট সেবা ম্যাডেল (পিভিএসএম) পুরস্কারে ভূষিত করা হয় এবং বিমান বাহিনী প্রধানের দায়িত্ব শেষ হওয়ার পরের বছর (১৯৭৭ সালে) তিনি পদ্মবিভূষণ পদক পান। ১৯৮০ সাল থেকে ১৯৮২ সাল পর্যন্ত তিনি মহারাষ্ট্র প্রদেশের এবং ১৯৮৫ থেকে ১৯৮৭ পর্যন্ত রাজাস্থানের গভর্নর ছিলেন। তার পত্নীর নাম সত্য এবং তিনি তিন পুত্র (সুনীল, অমিতাভ এবং রাহুল) এবং এক কন্যা (পারভীন) এর জনক।
বর্তমান পাকিস্তানের লাহোরে জন্মগ্রহণ করেন ওম, তার জন্ম তারিখঃ ১৯ জানুয়ারী ১৯১৯। তিনি লাহোরেই স্যাকরেড হার্ট কনভেন্টে পড়ালেখা শুরু করেন। ১৯৩৩ সালে তিনি সেন্ট্রাল মডেল স্কুল লাহোর থেকে বের হয়ে গভর্নমেন্ট কলেজ ইউনিভার্সিটি লাহোরে পড়াশোনা শুরু করেন এবং ১৯৪০ সালে পাঞ্জাব বিশ্ববিদ্যালয় (লাহোর) থেকে তিনি ইতিহাসে স্নাতকোত্তর ডিগ্রি অর্জন করেন।


title: শাহ মোঃ জিয়াউর রহমান

text: এয়ার মার্শাল শাহ মোহাম্মদ জিয়াউর রহমান বাংলাদেশ বিমান বাহিনীর একজন অবসরপ্রাপ্ত কর্মকর্তা । তিনি ২০০৭ থেকে ২০১২ পর্যন্ত বিমান বাহিনীর প্রধান ছিলেন । তিনি ১৯৭৬ সালের ২৯ ডিসেম্বর বাংলাদেশ বিমান বাহিনীতে জিডি(পি) শাখায় পাইলট অফিসার হিসেবে কমিশন লাভ করেন । তিনি বাংলাদেশ বিমান বাহিনীতে কমিশনপ্রাপ্তদের মধ্যে প্রথম বিমান বাহিনী প্রধান । তার পূর্বসূরী ফখরুল আজম পাকিস্তান বিমান বাহিনীতে কমিশনপ্রাপ্তদের মধ্যে সর্বশেষ বিমান বাহিনী প্রধান ।


title: অর্জন সিংহ

text:
অর্জন সিংহ (১৬ এপ্রিল ১৯১৯-১৬ সেপ্টেম্বর ২০১৭) ভারতীয় বিমান বাহিনীর সর্বোচ্চ পদবীধারী ব্যক্তি ছিলেন। অর্জন ১৯৬৪ সাল থেকে ১৯৬৯ সাল পর্যন্ত ভারতীয় বিমান বাহিনীর চিফ অব দ্যা এয়ার স্টাফ (বিমান বাহিনীর প্রধান কর্মকর্তা) ছিলেন। পাকিস্তান এবং ভারতের মধ্যকার ১৯৬৫ সালের ভয়াবহ যুদ্ধের সময় তিনি ভারতীয় বিমান বাহিনীকে উপযুক্ত নেতৃত্ব দিয়ে জয়ী করে তোলেন এবং পুরস্কার স্বরূপ ভারত সরকার দ্বারা 'পদ্মবিভূষণ' পদক লাভ করেন। ১৯৬৬ সালে তাকে এয়ার চীফ মার্শাল পদে উন্নীত করা হয় এবং স্বাধীন ভারতে তিনিই সর্বপ্রথম এই পদবীধারী ব্যক্তি হিসেবে পরিগণিত হন। ২০০২ সালে তাকে ভারতীয় বিমান বাহিনীর সর্বোচ্চ পদবী 'মার্শাল অব দ্যা এয়ার ফোর্স' দেওয়া হয়, ভারতের সেনাবাহিনীতে ফিল্ড মার্শাল (এ পদবীর সমান) দু'জন (শ্যাম মানেকশ এবং কোদানদেরা মদপ্পা কারিয়াপ্পা) এবং নৌবাহিনীতে আজ অবধি কাউকে পাঁচ-তারকা পদ দেওয়া হয়নি।
১৯১৯ সালের ১৫ এপ্রিল জন্মগ্রহণ করেন অর্জন বর্তমান পাকিস্তানের ফয়সালাবাদে যেটি তখন লয়ালপুর নামে পরিচিত ছিলো। অর্জনের বাবা ভারতীয় সেনাবাহিনীর একজন অনাযুক্তক সেনা ছিলেন। ১৯৩৮ সালে রাজকীয় বিমান বাহিনী কলেজ ক্র্যানওয়েলে প্রবেশ করেন অর্জন এবং এর পরের বছরের ডিসেম্বর মাসে রাজকীয় ভারতীয় বিমান বাহিনীতে কমিশন পান তিনি।


title: বিমান বাহিনী প্রধান (ভারত)

text: বিমান বাহিনী প্রধান বা চীফ অব দ্যা এয়ার স্টাফ হচ্ছে ভারতীয় বিমান বাহিনীর সর্বোচ্চ পদ। পদটি সংক্ষেপে সিএএস নামে পরিচিত। বর্তমান বিমান বাহিনী প্রধান হচ্ছেন এয়ার চীফ মার্শাল বীরেন্দ্র সিংহ ধনোয়া যিনি ২০১৬ সালের ৩১ ডিসেম্বর তারিখে এয়ার চীফ মার্শাল অরুপ রাহা'র কাছ থেকে দায়িত্বভার গ্রহণ করেন।


title: জগজিত সিং অরোরা

text:
২১শে নভেম্বর, ১৯৭১ সালে লেঃ জেনারেল অরোরা ভারতীয় পূর্বাঞ্চলীয় কমাণ্ডের প্রধান হিসেবে বাংলাদেশ-ভারতের মিত্র বাহিনীর প্রধান হিসেবেও মনোনীত হন। ভারত-বাংলাদেশের সরকার প্রধানদের রাজনৈতিক-সামরিক সহযোগীতা চুক্তির আওতায় তিনি প্রধান হন। বাংলাদেশ পক্ষীয় দলের প্রধান ছিলেন জেনারেল এম. এ. জি ওসমানী। তিনি পূর্ব-পাকিস্তানে যুদ্ধের চূড়ান্ত পর্যায়ে যাবতীয় আলাপ-আলোচনায় দায়বদ্ধ ছিলেন। বাংলাদেশ স্বাধীন হবার দু'সপ্তাহ পূর্বে ভারতীয় সামরিক বাহিনী মুক্তিবাহিনীর সহায়তায় পাকিস্তানী সামরিক বাহিনীকে পাশ কাটিয়ে অগ্রসর হয় ও ঢাকা করায়ত্ত করেন। এর ফলে তিনি পূর্ব-পাকিস্তানে নিয়োজিত পাকবাহিনীর প্রধান লেঃ জেঃ এ. এ. কে. নিয়াজী ও তার সৈন্যবাহিনীকে আত্মসমর্পণের জন্য চাপ প্রয়োগ করেন। পাকিস্তানী সৈন্যদের অবস্থান ও আক্রমণ থাকা সত্ত্বেও অরোরা তার বাহিনীকে পাশ কাটিয়ে যেতে নির্দেশ দেন এবং যথাসম্ভব ও দ্রুততার সাথে ঢাকাগামী হবার আদেশ দেন। ফলে, এক পর্যায়ে নিয়াজী ও তার দলবল আত্মসমর্পণ করতে বাধ্য হয়। এতে নিয়াজী'র কোন শর্ত ছিল না এবং ঢাকা দখল হয়ে যাওয়ায় রসদভাণ্ডারও করায়ত্ত্ব করতে পারেননি।
বাংলাদেশের স্বাধীনতা যুদ্ধে ভারতের ঘটনা পরম্পরায় সক্রিয়ভাবে অংশগ্রহণ ও জড়িয়ে পড়ার ফলে পাকিস্তান সামরিক জান্তা তার পূর্ব-পাকিস্তান অংশের নিয়ন্ত্রণ রক্ষা করতে সম্পূর্ণভাবে ব্যর্থ হয়। বাংলাদেশ স্বাধীন হবার পাশাপাশি সামরিক আক্রমণে ভারতের মাসব্যাপী রণ পরিকল্পনা সফল হয়। অরোরা তার নৈতিক সহায়তা দিয়ে যুদ্ধক্ষেত্রে অংশগ্রহণ করে যুদ্ধ জয় করেন এবং যোগাযোগ ব্যবস্থার প্রভূত উন্নয়ন ঘটান।


title: লক্ষণ মাধব কাট্রে

text:
লক্ষণ মাধব কাট্রে ভারতীয় বিমান বাহিনীর একজন উর্ধ্বতন কর্মকর্তা ছিলেন, তার পদবী ছিলো এয়ার চীফ মার্শাল, তিনি ১৯৮৪–৮৫ মেয়াদে ভারতীয় বিমান বাহিনীর সর্বাধিনায়ক ছিলেন। ভারতের বিমান বাহিনী প্রধান হিসেবে তিনি দ্বিতীয় ব্যক্তি যিনি বিমান দূর্ঘটনায় নিহত হন (১৯৮৫ সালে)।
লক্ষণ জন্মগ্রহণ করেন মাদ্রাজে ১৯২৭ সালের ২৬ জানুয়ারী। ৩ আগস্ট ১৯৪৪ তারিখে তিনি রাজকীয় বিমান বাহিনীর একজন কর্মকর্তা ক্যাডেট হন এবং ১৯৪৫ সালের ৯ই এপ্রিল কমিশন লাভ করেন বৈমানিক শাখায়। ১৯৪৭ সালের ২৬ এপ্রিল তাকে ভারতীয় বিমান বাহিনীর স্থায়ী কমিশন দেওয়া হয়।


title: সোহিনী আলম

text: তাকে বাংলাদেশ ও যুক্তরাজ্যের বাংলা টিভি চ্যানেল যেমনঃ বাংলা টিভি, চ্যানেল এস, দেশ টিভি,এটিএন বাংলা এবং চ্যানেল আই তে বিভিন্ন অনুষ্ঠানে দেখা যায়। সাউথ এশিয়ান গেমসে তার পরিবেশনা সমগ্র দক্ষিণ এশিয়াতে প্রচারিত হয়। তিনি বাংলাদেশ, যুক্তরাজ্য, যুক্তরাষ্ট্র, সুইডেন এবং স্পেনে বিভিন্ন স্টেজে গান পরিবেশন করেছেন। সঙ্গীত দল “আমরা ক জন” এর অংশ হিসেবে, ২০০৩ এবং ২০০৮ সালে তিনি বোস্টনে দুইটি এবং ২০১০ সালে লন্ডনে বিশাল কনসার্ট করেছেন। তিনি ২০০৬ থেকে ২০০৯ সালের মধ্যে দৃষ্টিপাতের বিভিন্ন অনুষ্ঠানে অংশগ্রহণ করেছেন। ২০১০ সালে লন্ডনের বাংলা সংস্কৃতির বিশাল উৎসব বৈশাখী মেলাতেও তিনি গান পরিবেশন করেছেন।


title: বাংলাদেশের সর্বাধিক ব্যবসাসফল চলচ্চিত্রসমূহের তালিকা

text:
বাংলাদেশী চলচ্চিত্র শিল্প ঢালিউড নামে জনপ্রিয়ভাবে পরিচিত। এটি বিশ্বের ১১তম বৃহত্তম চলচ্চিত্র উত্পাদন কেন্দ্র। ঢাকার নবাব পরিবার বাংলাদেশে (তখনের পূর্ব পাকিস্তান) প্রথম চলচ্চিত্র প্রযোজনা করে। সর্বপ্রথম বাংলা চলচ্চিত্রের ছিল "সুকুমারী" (১৯২৮) আর তার পর "দ্যা লাস্ট কিস" (১৯৩১)। কিন্তু সর্বপ্রথম পূর্ণদৈর্ঘ্য চলচ্চিত্র নির্মিত হয় ১৯৫৬ সালে "মুখ ও মুখোশ"। স্বাধীনতার আগে ৬৬-৬৭ থেকেই ভালো সিনেমা নির্মাণ শুরু হয় এবং ১৯৭৩-১৯৮৩ সময়টা বাংলাদেশী চলচ্চিত্রের স্বর্ণযুগ ছিল। এর পর নব্বইয়ের দশকের শুরু অবধি ব্যবসা কিছুটা দমে গেলেও অনেক ভালমানের সিনেমা নির্মাণ হয়েছে। বাংলাদেশের সবচেয়ে ব্যবসাসফল ছবি চারটি হল।
১* "বীর পুরুষ" (১৯৮৮)|মাসুদ পারভেজ পরিচালিত ছবিটি গত ৩০ বছরের রেকর্ড ভংগ করে ১১ কোটি টাকা আয় করে।
২* "বেদের মেয়ে জোসনা" (১৯৮৯)। তোজাম্মেল হক বকুল পরিচালিত ফোক-ফ্যান্টাসিধর্মী চলচ্চিত্রটি মুক্তি পায় এবং ১২ কোটি টাকা আয় করে। এই ছবিটি সর্বকালের সেরা ব্যাবসা সফল ছবি হিসাবে ইতিহাস হয়ে আছে।
৩* " সম্পর্ক "(১৯৯২)।ফজলে হক পরিচালিত পারিবারিক একশান ধর্মী বিগ বাজেটের তারকাসমৃদ্ধ ছবিটি ১০ কোটির মত ব্যাবসা করে।টানা ১২০ সপ্তাহ বক্স অফিস কাপিয়েছিল।
৪* "ভন্ড "(১৯৯৮) সালে ভন্ড ছবিটি মুক্তির সাথে সাথে ৭ কোটি টাকা আয় করে। সর্বসাকুল্য ভন্ড র আয় হবে ১০ কোটি টাকার উপর।এছাড়া এই দশকে বিপ্লব,রুবেলআমার নাম,লৌহমানব,উত্থানপতন,চাদনী,কেয়ামত থেকেকেয়ামত,বিশ্বপ্রেমিক,অগ্নীসন্তান,সপ্নের টিকানা,কালিয়া,ডন,সত্যেরমৃত্যুনেই, কুলি,শান্তকেনমাস্তান এবং ২০০১ সালে'বিচ্চু বাহিনী'ছবিটি ও সর্বসাকুল্য ৮ কোটি টাকা আয় করে। উল্লেখিত ছবিগুলা সেরা ব্যাবসা সফল ছবির তালিকায় স্থান পাবার যোগ্যতা রাখা ইতিহাস সৃষ্টি কারী ছবি।তারপর ২০০০-২০০৭ বাংলাদেশের চলচ্চিত্রের সবচেয়ে খারাপ সময় ছিল। কিন্তু ২০০৮সালের পর বাংলাদেশী ছবির উন্নতি আবার লক্ষ্য করা যাচ্ছে। এই সময়ে এসে প্রিয়া আমার প্রিয়া, মনের মাঝে তুমি ও "মনপুরা" (২০০৯) ছাড়াও "অগ্নি" (২০১৪), "আয়নাবাজি" (২০১৬), "শিকারি" (২০১৬) ও "ঢাকা অ্যাটাক" (২০১৭), "নবাব" (২০১৭) ভালো ব্যবসা করেছে।
গ


title: বাংলাদেশী আইডল

text: বাংলাদেশী আইডল ()  ডেল্টা বে প্রোডাকশন & ডিস্ট্রিবিউটর প্রাঃ লিঃ এর সৌজন্য একটি টেলিভিশন গানের প্রতিযোগিতার অনুষ্ঠান । অনুষ্ঠানটি একটি নতুন বাংলাদেশী বেসরকারি টিভি  এসএ টিভিতে সরাসরি সম্প্রচারিত হয় । এই আইডল অনুষ্ঠানটি আমেরিকার রিয়াল আইডল শো পপ ডল ( "Pop Idol) " কে অনুসরন করা হয় । অনুষ্ঠানটি প্রতি শুক্রবার রাত ৮ঃ৩০ এ সরাসরি সম্প্রচারিত হয় এবং প্রতি শনিবার রাত ৮ঃ৩০ এ পুনঃপ্রচার করা হয় ।


title: বাংলাদেশের সংস্কৃতি

text: বাংলাদেশে মোট প্রায় ২০০টি দৈনিক সংবাদ পত্র ও ১৮০০রও বেশি সাপ্তাহিক বা মাসিক পত্রিকা প্রকাশিত হয়। তবে নিয়মিতভাবে পত্রিকা পড়েন এরকম লোকের সংখ্যা কম, মোট জনসংখ্যার মাত্র ১৫%। গণমাধ্যমের মধ্যে রেডিও অঙ্গনে বাংলাদেশ বেতার ও বিবিসি বাংলা জনপ্রিয়। অবশ্য একবিংশ শতাব্দিতে বেশ ক'টি বেসরকারি এফএম বেতার অনুমোদন পাওয়ার পর সাধারণ মানুষের মাঝে এফএমও বেশ জনপ্রিয় হতে শুরু করে। তাছাড়া কিছু অনলাইন রেডিওও ইন্টারনেটভিত্তিক সেবা নিয়ে গণমাধ্যমে স্থান করে নেয়ার প্রয়াস নিয়েছে। সরকারি টেলিভিশন সংস্থা বাংলাদেশ টেলিভিশন ছাড়াও বাংলাদেশ থেকে ২৫টিরও বেশি উপগ্রহভিত্তিক টেলিভিশন চ্যানেল সম্প্রচারিত হয়। বাংলাদেশ টেলিভিশন তার টেরিস্ট্রিয়াল সম্প্রচার দ্বারা দেশের সর্বত্র বিরাজমান থাকার পাশাপাশি বিটিভি ওয়ার্ল্ড-এর মাধ্যমে বিশ্বব্যাপী বাঙালির মাঝে নিজের অনুষ্ঠান সম্প্রচার করে থাকে।


title: স্বাধীন বাংলা বেতার কেন্দ্র

text: স্বাধীন বাংলা বেতার কেন্দ্রের কিছু নিয়মিত অনুষ্ঠান হলো পবিত্র কোরআনের বাণী, চরমপত্র, মুক্তিযুদ্ধের গান, যুদ্ধক্ষেত্রের খবরাখবর, রণাঙ্গনের সাফল্যকাহিনী, সংবাদ বুলেটিন, ধর্মীয় কথিকা, বজ্রকণ্ঠ, নাটক, সাহিত্য আসর এবং রক্তের আখরে লিখি। সবচেয়ে জনপ্রিয় ছিল অনুষ্ঠান এম আর আখতার মুকুল উপস্থাপিত চরমপত্র। এখানে তিনি পাকিস্তান সামরিক বাহিনীর অসংলগ্ন অবস্থানকে পুরনো ঢাকার আঞ্চলিক ভাষার সংলাপে তুলে ধরতেন। চরমপত্রের পরিকল্পনা করেন আবদুল মান্নান। আরেকটি জনপ্রিয় অনুষ্ঠান জল্লাদের দরবার পরিচালনা করতেন কল্যাণ মিত্র। অনুষ্ঠানটিতে ইয়াহিয়া খানকে “কেল্লা ফতে খান” হিসেবে ব্যঙ্গাত্মকভাবে ফুটিয়ে তোলা হত। “বজ্র কণ্ঠ” অনুষ্ঠানে শেখ মুজিবর রহমানের ভাষণের অংশবিশেষ সম্প্রচার করা হত। বেতার কেন্দ্রে তরুণ শিল্পীরা দেশাত্মবোধক ও অনুপ্রেরণাদায়ক গান করতেন। সম্প্রচারের জন্য এসময় অনেক গান ও কবিতা লেখা হয়। কেন্দ্রের গায়কেরা পশ্চিম বঙ্গের বিভিন্ন অনুষ্ঠানে গান গেয়ে যুদ্ধকালীন সময়ে তহবিল সংগ্রহ করেন। এছাড়াও বেতার কেন্দ্র থেকে বাংলা, ইংরেজি ও উর্দুতে সংবাদ সম্প্রচার করা হত। স্বাধীন বাংলা বেতার কেন্দ্র আহ্বায়ক কমিটির সভাপতি কামাল লোহানী বলেন, "আমাদের জন্য বেতার ছিল মনস্ত্বাত্বিক যুদ্ধক্ষেত্র, যার মাধ্যমে আমরা জনগণের সাহস বাড়াতে সহায়তা করি"।


title: বাঙালি রন্ধনশৈলী

text: বাঙালির খাদ্যপ্রীতির উপস্থিতি রয়েছে বাঙালির গণমাধ্যমগুলোতেও। ভারতের পশ্চিমবঙ্গের এবং বাংলাদেশের বিভিন্ন টেলিভিশন চ্যানেলে বাংলার খাদ্য বিষয়ে আলাদা অনুষ্ঠান না হলেও রান্না বিষয়ক অনুষ্ঠানগুলোর প্রায় সিংহভাগ জুড়ে থাকে বাংলার বিভিন্ন খাদ্য। ২০১০ খ্রিস্টাব্দে ভারতের স্যাটেলাইট টিভি চ্যানেল "স্টার প্লাস"-এ শুরু হওয়া "মাস্টার শেফ ইন্ডিয়া" অনুষ্ঠানেও বাংলার বিভিন্ন খাদ্য তৈরিকে চ্যালেঞ্জ হিসেবে উপস্থাপন করা হয়। এছাড়াও "ডিসকভারি নেটওয়ার্ক"-এর স্যাটেলাইট টিভি চ্যানেল "ট্র্যাভেল এ্যান্ড লিভিং"-এর ভারতীয় চ্যানেলে বিভিন্ন অনুষ্ঠানের মাধ্যমে উপস্থাপন করা হয় বাংলার বিভিন্ন খাদ্যকে।


title: বিবিসি বাংলা

text:
বিবিসি বাংলার আয়োজন বাংলাদেশ সংলাপ বাংলাদেশের স্যাটেলাইট চ্যানেল “চ্যানেল আই”-এর সহযোগিতায় সম্প্রচারিত একটি অনুষ্ঠান, যেটি বিবিসি বাংলা রেডিওতে এবং বিবিসি বাংলার ওয়েবসাইটে নিয়মিত প্রচারিত হয়। সমসাময়িক ও গুরুত্বপূর্ণ বিষয়গুলো নিয়ে শ্রোতা, দর্শক এবং সংশ্লিষ্ট ব্যক্তিবর্গের সরাসরি অংশগ্রহণে এ অনুষ্ঠান প্রচারিত হয়। 'বাংলাদেশ সংলাপের' প্রতিটি অনুষ্ঠানে শ্রোতারা আমন্ত্রিত প্যানেল সদস্যদের কাছে তাদের প্রশ্ন এবং কোন কোন ক্ষেত্রে প্রশ্নের উত্তর নিয়ে মতামত দেন। অনুষ্ঠানের ব্যাপ্তি হচ্ছে ৫০ মিনিট।
বিবিসি বাংলা এশিয়া, মধ্যপ্রাচ্য, দূরপ্রাচ্য, আমেরিকা এবং ইউরোপ-সহ সমগ্র বিশ্বে বাংলাভাষী মানুষের কাছে অন্যতম একটি সংবাদ মাধ্যম।


title: ইত্যাদি

text: ইত্যাদি বাংলাদেশের একটি জনপ্রিয় টেলিভিশন ম্যাগাজিন অনুষ্ঠান। বাংলাদেশ টেলিভিশনে এক মাস পর পর প্রচারিত এই কৌতুকাশ্রয়ী ব্যাঙ্গাত্মক অনুষ্ঠানটির উপস্থাপক হানিফ সংকেত। ১৯৯০-এর দশকে শুরু হওয়া এই অনুষ্ঠানটি বাংলাদেশের অন্যতম জনপ্রিয় অনুষ্ঠান হিসাবে স্থান করে নিয়েছে।


title: মূকাকু

text: মূকাকু বাংলাদেশের একটি জনপ্রিয় টেলিভিশন চরিত্রের নাম। দুরন্ত টিভির ত্রিশ মিনিট দীর্ঘ ‘দুরন্ত সময়’ অনুষ্ঠানের চরিত্র এটি। মূকাভিনয় শব্দটির মূ এর সঙ্গে কাকু যুক্ত করে চরিত্রটির নামকরণ করা হয়েছে। এটি বাংলাদেশে প্রথম কোন টিভি অনুষ্ঠানে দেখানো মূকাভিনয়ের চরিত্র।  জামাল হোসেন আবির ও পার্থ প্রতিম হালদার পরিচালিত কমেডির মাধ্যমে শিক্ষণীয় ধারাবাহিক অনুষ্ঠান দুরন্ত সময়। মূকাকু নামের চরিত্রটিতে অভিনয় করছেন মূকাভিনয় শিল্পী নিথর মাহবুব। নিথর মাহবুব ছাড়াও প্রতিটি পর্বে দুজন করে শিশু ও খালামনি অথবা চাচ্চু চরিত্রের একজন করে অভিনয় করে এ অনুষ্ঠানটিতে। অনুষ্ঠানটির মাধ্যমে ব্যায়াম ও বিভিন্ন পেশার সঙ্গে শিশু-কিশোরদের পরিচয় ঘটান হয়। একটি জাদুর বাক্স থেকে মূকাকু বিভিন্ন পেশায় ব্যবহৃত যন্ত্রপাতি জাদুর মাধ্যমে বের করে সেগুলোর ব্যবহার শিখিয়ে দেয়।


title: যদি কিছু মনে না করেন

text: যদি কিছু মনে না করেন ফজলে লোহানী উপস্থাপিত বাংলাদেশ টেলিভিশনের একটি ম্যাগাজিন অনুষ্ঠান। আশি ও নব্বইএর দশকে এটি প্রচারিত হয়। এটি বিটিভির প্রথম জনপ্রিয় ম্যাগাজিন অনুষ্ঠান। জনপ্রিয় উপস্থাপক হানিফ সংকেত এই অনুষ্ঠানের মাধ্যমেই টেলিভিশন জগতে পা রাখেন। সমাজের নানা চিত্র প্রকাশের জন্য বিভিন্ন গ্রামে ঘুরে অনুষ্ঠান করায় লোহানী তখন খুব জনপ্রিয় ছিলেন।


title: বাঘ

text: সুন্দরবন অঞ্চলে বাঘ সংরক্ষণের চেষ্টা চলছে। তবে তার পরও ক্রমেই সুন্দরবন এ বাঘের সংখ্যা কমে যাচ্ছে। ২০১৫ সালের ২৯ শে জুলাই বিশ্ব বাঘ দিবসের এক রিপোর্ট অনুযায়ী বাংলাদেশের সুন্দরবন অংশে বাঘ আছে মাত্র ১০৬টি। তাছাড়া বাংলাদেশ এর ঢাকা মিরপুর চিড়িয়াখানায় বাঘ সংরক্ষণ এর চেষ্টা চলছে।


title: শুক্লাফান্টা জাতীয় উদ্যান

text: ভারতীয় বাঘ সংরক্ষণ কেন্দ্র এর দক্ষিণদিক ঘেঁষে অবস্থিত; এই ৪৩৯ বর্গ কিমি (১৬৯ বর্গ মাইল) শুক্লাফান্টা-কিশানপুর নামক বাঘ সংরক্ষণ একক নির্দেশ করে, যা পাললিক তৃণভূমি এবং উপগ্রীষ্মমণ্ডলীয় স্যাঁতসেঁতে পাতাঝরা বনাঞ্চলের ১.৮৯৭ বর্গ কিমি (০.৭৩২ বর্গ মাইল) খণ্ড জুড়ে অবস্থিত।


title: গুহাচিত্র

text: ভীমবেটকা প্রস্তরক্ষেত্র (Rock Shelters of Bhimbetaka)। ভারতের মধ্য প্রদেশ রাজ্যের রায়সেন জেলার আবদুল্লাগঞ্জ শহরে অবস্থিত এই অঞ্চলটি ভারতের সবচেয়ে পুরনো মানব বসতির নিদর্শন। বিশ্লেষকরা মনে করেন, এখানকার কিছু কিছু বসতি ১০,০০০ বছরেরও পুরান। এখানে প্রাপ্ত সবচেয়ে পুরাতন চিত্রটি ৩০,০০০ বছর আগে মধ্য প্রস্তর যুগের আঁকা। জ্যামিতিক নঁকশা দিয়ে কাছাকাছি সময়ে আঁকা অন্য চিত্রটি মধ্যযুগের। চিত্রগুলোতে প্রধানত লাল ও সাদা রঙ ব্যবহার করা হয়েছে। মাঝে মাঝে সবুজ ও হলুদের ব্যবহারও দেখা যায়। চিত্রগুলোর মূল উপজিব্য হল তৎকালীন সময়ের গুহাবাসী মানুষের জীবন যেখানে আছে মানব শিশু জন্ম নেবার দৃশ্য, বিভিন্ন সম্প্রদায়ের পানাহার, নৃত্য, ধর্মীয় আচার আর মৃতদের সৎকারের দৃশ্য। এছাড়াও আছে দেশীয় পশুর ছবি।


title: দক্ষিণ চীনের বাঘ

text: দক্ষিণ চীনের বাঘ (), (বৈজ্ঞানিক নাম: "Panthera tigris amoyensis") হচ্ছে বাঘের একটি উপপ্রজাতি যেটি দক্ষিণ চীনের ফুজিয়ান, গুয়াংডং, হুনান, জিয়াংসি প্রদেশে পাওয়া যায়। এটিকে ১৯৯৬ সালে আইউসিএন মহাবিপন্ন হিসেবে ঘোষণা করেছে যেহেতু এটি সম্ভবত বন্য পরিবেশে বিলুপ্ত। এটি বাঘের সর্বাপেক্ষা বিপন্ন উপপ্রজাতি। এই উপপ্রজাতির কয়েকটি বাঘের বন্য পরিবেশে থাকার খুব অল্প সম্ভাবনা আছে।


title: সাদা বাঘ

text:
সাদা বাঘ হল একধরণের বেঙ্গল টাইগার যার শরীরের বর্ণ সাদা। এই ধরণের বাঘ ভারতের আসাম, বিহার এবং অন্যান্য কিছু রাজ্যে মাঝেমধ্যে দেখা যায়।
সাদা বাঘ বা ধোলাই বাঘ বাংলার বাঘের একটি রঙ্গক রূপ। এটি সুন্দরবন অঞ্চলের মধ্য প্রদেশ, আসাম, পশ্চিমবঙ্গ এবং বিহারের সময়কালে বিশেষ করে বন্যায় সুন্দরবন অঞ্চলে এবং বিশেষ করে পূর্ব রাজ্য রেওয়াতে দেখা জেত। [1] এ ধরনের বাঘের মধ্যে রয়েছে বাঙালি বাঘের মত কালো দাগ, তবে দু একটি সাদা বাঘ কাছাকাছি এমন কোট বহন করে।


title: বাঘের আক্রমণ

text: গত ২ রা মার্চ, ২০১৮ লালগড়ের জঙ্গলে প্রথম রয়্যাল বেঙ্গলের অস্তিত্বের প্রমাণ মেলে বন দফতরের বসানো ট্র্যাপ ক্যামেরায়। তারপর বিগত এক-দেড়মাস ধরে পশ্চিম মেদিনীপুরের গোয়ালতোড়-লালগড়-শিয়াড়বনী-বাঘঘরা-চাঁদড়া-গুড়গুড়িপাল সংলগ্ন বনাঞ্চলে ঐ বাঘের উপস্থিতির প্রমাণ হিসেবে পায়ের ছাপ পাওয়া যাচ্ছিল। বহু কসরত করেও বন দফতর বাঘকে বাগে আনতে পারেনি। এরপর ৩১ শে মার্চ তিন জন শিকারিকে আক্রমণ করার পর তাদের তাড়া খেয়ে এই বাঘঘরার জঙ্গলের মধ্যে একটি শুকনো ক্যানেলের কার্লভাটের নিচে আশ্রয় নেয় বাঘটি। সেবার বাঘ ধরতে জালও পাতা হয়েছিল বন দফতরের তরফে। কিন্তু বেকায়দায় পড়া বাঘটি বন দফতরের কর্মীদের চোখে ধুলো দিয়ে, তাদের ছোড়া ঘুমপাড়ানি গুলি লক্ষ্যভ্রষ্ট হওয়ায় শেষমুহূর্তে জাল ছিঁড়ে পালায়। এরপরই এদিন বাঘঘরার জঙ্গল থেকে উদ্ধার হল বাঘের দেহ। বাঘটির শরীরে একাধিক আঘাতের চিহ্ন মিলেছে। বাঘের গলায় বিঁধে রয়েছে বল্লমও। শিকারিদের আক্রমণেই বাঘটির মৃত্যু হয়েছে বলে স্থানীয় বাসিন্দাদের মত। এই ঘটনায় বন দফতরের ভূমিকা নিয়ে প্রশ্ন উঠা স্বাভাবিক।


title: বাঘ

text:
বাঘ এখন এক বিপন্ন প্রাণী। বাঘ সংরক্ষণের চেষ্টা চলছে বিভিন্ন দেশে।
ব্যাঘ্র প্রকল্প ১৯৭২ সালে বেঙ্গল টাইগার সংরক্ষণের উদ্দেশ্যে ভারতে গৃহীত একটি বন্যপ্রাণী সংরক্ষণ প্রকল্প। ১৯৭৩ সালের ১ এপ্রিল থেকে এই প্রকল্প কার্যকর করা হয় এবং পরবর্তীকালে সর্বাপেক্ষা সফল বন্যপ্রাণী সংরক্ষণ উদ্যোগে পরিণত হয়। সারা দেশে ছড়িয়ে থাকা বিভিন্ন জৈবভৌগোলিক ক্ষেত্রে স্থাপিত বিভিন্ন ব্যাঘ্র সংরক্ষণাগারে (টাইগার রিজার্ভ) বাঘ সংরক্ষণ করাই ছিল এই প্রকল্পের লক্ষ্য। দেশে প্রাকৃতিক পরিমণ্ডলে সংরক্ষিত বাঘের সংখ্যাবৃদ্ধিতে এই প্রকল্প গুরুত্বপূর্ণ ভূমিকা গ্রহণ করে।


title: ভীমবেটকা প্রস্তরক্ষেত্র

text: মধ্যপ্রদেশের ভীমবেটকায় (ভীমবৈঠক)প্রস্তর যুগের গুহাচিত্র আবিষ্কার হয়েছে। এটাই ভারতের সবচেয়ে পুরনো সভ্যতার নিদর্শন। এটি ২০০৩-এ অন্যতম ইউনেস্কো বিশ্ব ঐতিহ্যবাহী স্থান হিসাবে নির্বাচিত হয়। ভারতীয় উপমহাদেশে মানুষের পদার্পণের প্রথম চিহ্ন উদ্ধার করা গেছে এখান থেকে, এবং সেই সূত্রে দক্ষিণ এশিয়ায় প্রস্তর যুগের সূচনার সময়কালও এই প্রস্তরক্ষেত্রে প্রাপ্ত নিদর্শন অনুযায়ীই নির্ণয় করা হয়। ভারতের মধ্য প্রদেশ রাজ্যের রায়সেন জেলার আবদুল্লাগঞ্জ শহরের কাছে রাতাপানি ব্যাঘ্র অভয়ারণ্যের মধ্যে এটি অবস্থিত। এর মধ্যে অন্তত কোনো কোনো গুহায় আজ থেকে আনুমানিক ১ লক্ষ বছর আগে "হোমো ইরেক্টাসের" বসতি ছিল। ভীমবেটকায় প্রাপ্ত কোনো কোনো গুহাচিত্রের বয়স আনুমানিক ৩০, ০০০ বছর।


title: আলিপুরদুয়ার জেলা

text:
আলিপুরদুয়ার জেলার বক্সা পাহাড় অঞ্চলে বক্সা জাতীয় উদ্যান অবস্থিত। এই উদ্যানের আয়তন ৭৬০ বর্গকিলোমিটার। এখানে একটি ব্যাঘ্র সংরক্ষণ কেন্দ্র রয়েছে। এই উদ্যানে বাঘ, সিভেট ও রেড জঙ্গল ফাউল দেখা যায়। উদ্যানের মধ্যে বক্সা দুর্গ নামে একটি দুর্গ আছে। ভারতের স্বাধীনতা আন্দোলনের সময় নেতাজি সুভাষচন্দ্র বসুকে এই দুর্গে কিছুদিন বন্দী করে রাখা হয়েছিল। এছাড়া উদ্যানের মধ্যে একটি শিব মন্দিরও আছে। এটিকে স্থানীয় মানুষেরা পবিত্র মনে করে।
পূর্ব হিমালয়ের পাদদেশে অবস্থিত জলদাপাড়া জাতীয় উদ্যানের আয়তন ১৪১ বর্গকিলোমিটার। এই উদ্যানটি তোর্সা নদীর তীরে অবস্থিত একটি নদীকেন্দ্রিক বনাঞ্চলময় সুবিস্তীর্ণ তৃণভূমি। এখানকার জীবজন্তুর মধ্যে অবলুপ্তপ্রায় একশৃঙ্গ গণ্ডার বিশেষভাবে উল্লেখযোগ্য। জলদাপাড়ায় পর্যটকদের জন্য এলিফ্যান্ড সাফারির মাধ্যমে জীবজন্তু পরিদর্শনের ব্যবস্থা আছে। এখানকার টোটোপাড়া একটি নৃতাত্ত্বিক পর্যটনস্থল। এটি বিশ্বে টোটো উপজাতির একমাত্র আবাসস্থল।


title: প্রাণী উপাসনা

text: কিছু সংস্কৃতি যেসব বাঘ উপাসনা উদযাপন করত এখনও সমকালীনার্থে প্রকাশিত হয়। কুনমিং, চীন-এর শহরতলীতে, একটি পর্যটক আকর্ষণ আছে যেখানে ঈ-এর বাঘ উপাসনা দর্শকদের জন্য প্রদর্শিত হয়। সৌর দিনপঞ্জি নামে এই আকর্ষণ একটি গর্জান বাঘের মূর্তি, পাঁচ মিটার উচ্চতার, নিয়ে সম্পূর্ণ হয়(Harrell & Yongxiang 2003, পৃ. ৩৮০)। চীনের ছুজিওনে, একইরকম একটি আকর্ষণ আছে। পর্যটকদের জন্য একটি বাঘের টোটেম উপস্থিত আছে; টোটেমটি (ঈ) বিশ্বাসটি যে বাঘ সমগ্র পৃথিবীকে গতিশীল করে তার চিত্র আঁকে। শুয়াংবাই প্রদেশের বাঘ নৃত্যও এ ধরণের স্থানে প্রদর্শিত হয় ঈ এবং তাদের বাঘ উপাসনার ইতিহাস ব্যাখ্যা করে(Harrell & Yongxiang 2003, পৃ. ৩৮০)।


title: একিউএম বদরুদ্দোজা চৌধুরী

text: জনাব চৌধুরী তার কর্মজীবন শুরু করেন তৎকালীন পূর্ব পাকিস্তানের সবচাইতে নবীন প্রফেসর হিসেবে। তিনি স্বাস্থ্যসেবায় গুরুত্বপূর্ণ ভুমিকা পালন করেন এবং ষাটের দশকের শেষের দিকে জনপ্রিয় টিভি অনুষ্ঠান "আপনার ডাক্তার" এর উপস্থাপক হিসেবে জনপ্রিয় হয়ে ওঠেন। তিনি ১৯৭৭ সালে প্রধান সামরিক আইন প্রশাসক জিয়াউর রহমান এর সরকারে স্বাস্থ্য উপদেষ্টা হিসেবে যোগ দেন। জাতীয়তাবাদী আদর্শে অনুপ্রাণিত হয়ে তিনি ১৯৭৯ সালে বিএনপির প্রতিষ্ঠাতা মহাসচিব হিসেবে রাজনীতিতে প্রবেশ করেন।


title: বেন স্টিলার

text:
স্টিলারকে ‘ফ্র্যাট প্যাক’ এর প্রধান হিসাবে বলা হয়। ফ্র্যাট প্যাক হচ্ছে কোটিপতি অভিনেতাদের সংঘ যারা বিভিন্ন ছবিতে একসাথে কাজ করে। গ্রুপটিতে “জ্যাক ব্ল্যাক”, “উইল ফেরেল”, “ভিন্স ভন”, “ওউয়েন উইলসন” “লুক উইলসন” এবং “স্টিভ ক্যারেল” রয়েছেন । স্টিলারকে প্রধান হিসাবে জানা যায় কারণ অতিথি হিসাবে বিভিন্ন ছবিতে কিংবা টিভি শো তে তাঁর উপস্থিতি এবং গ্রুপটির অন্যান্য সদস্যকে তিনি তাঁর প্রযোজিত ও পরিচালিত ছবিতে বিভিন্ন চরিত্রে কাজে লাগান বলে। স্টিলার সবচেয়ে বেশি ‘ওউয়েন উইলসন’ এর সাথে সবচেয়ে বেশি অভিনয় করেন-১১টি ছবি। প্রাথমিকভাবে ৩৫টি ছবিকে ফ্র্যাট প্যাকের ছবি হিসাবে বলা হয়, যেখানে স্টিলার প্রায় ২০টি ছবিতে উপস্থিত ছিলেন।
স্টিলার গ্রুপটির একমাত্র সদস্য যিনি “ব্র্যাট প্যাক” এর একটি ছবি (‘ফ্রেশ হর্সেস’) কাজ করেছেন। ২০০৮ সালে স্টিলার একটি ইন্টারভিউয়ে নিজেকে ‘ফ্রাট প্যাক’ এর বাইরে দাবি করেন এবং বলেন এগুলোর উদ্দেশ্য “সম্পূর্ণ বানোয়াট”।


title: চিকিৎসক

text: চিকিৎসক বা ডাক্তার হলেন একধরণের স্বাস্থ্য সেবা প্রদায়ক, যাঁদের পেশা (অর্থাৎ চিকিৎসাবিদ্যা বা ডাক্তারী) হল শারিরীক বা মানসিক রোগ, আঘাত বা বিকারের নীরিক্ষণ, নির্ণয় ও নিরাময়ের দ্বারা মানুষের স্বাস্থ্য বজায় রাখা বা পুনর্বহাল করা। এঁদের মধ্যে কেউ যদি কোন বিশেষ প্রকারের রোগ (যেমন স্নায়ুরোগাদি, মধুমেহ, হৃৎরোগ ইত্যাদি) বা রোগী (যেমন শিশু, পোয়াতী, বৃদ্ধ ইত্যাদি) বা চিকিৎসাপদ্ধতির (যেমন স্নায়ুশল্যচিকিৎসা, ফিজিওথেরাপি ইত্যাদি) চর্চার প্রতি নিবীষ্ঠ হন তাঁদের সেই রোগ বা রোগীপ্রকার বা পদ্ধতির বিশেষজ্ঞ বা স্পেশালিস্ট বলা হয়। অন্যরা যাঁরা ব্যক্তিকেন্দ্রিক, পরিবারকেন্দ্রিক, জনগোষ্ঠীকেন্দ্রিক ইত্যাদি বিভিন্ন ভিত্তিতে, বয়স রোগ নির্বিশেষে, ক্রমান্বয়ে বা সর্বোতভাবে সাধারণ মানুষের নানারকম রোগবিকারাদির সাধারণ চিকিৎসা করে থাকেন তাঁদের জেনারাল প্রাক্টিসনার বলা হয়। চিকিৎসার সঠিক ব্যবহার শুধু চিকিৎসাবিজ্ঞানের বুনিয়াদি পঠনভিত্তিক জ্ঞানের উপরেই নির্ভর করে না, আরো নির্ভর করে এই বিজ্ঞানকে পরিশীলিতভাবে প্রয়োগ করবার ফলিত কলাবিদ্যায় পারদর্শীতার উপর।। চিকিৎসকরা স্বাস্থ্য সেবার অন্যান্য পেশাদারী ব্যক্তিদের (যথাঃ ঔষধশিল্পের সাথে জড়িত ফার্মাসিস্ট, নার্স, দন্তবিশারদ ইত্যাদি) সাথে নিবিঢ়ভাবে জড়িত।


title: হাতুড়ে ডাক্তার

text:
হাতুড়ে ডাক্তার হচ্ছে এমন ব্যক্তি যারা চিকিৎসাশাস্ত্রে জ্ঞান ও দক্ষতা আছে বলে দাবি করে কিন্তু রোগ নির্ণয়ে হাতড়ে বেড়ায়। অল্প প্রশিক্ষণপ্রাপ্ত ও অদক্ষ এসব তথাকথিত ডাক্তার প্রায় সব ধরনের চিকিৎসার ব্যবস্থাপত্র দেয়, সব রোগের চিকিৎসা করে, যদিও সেসব চিকিৎসা সম্বন্ধে তাদের তেমন কোন জ্ঞান নেই, থাকলেও খুবই সামান্য। এদের চিকিৎসা পেশার ভিত্তি প্রধানত দীর্ঘদিনের অভিজ্ঞতা অথবা স্বাস্থ্যসেবার সঙ্গে পরিচিতি ও চিকিৎসা কেন্দ্রে চাকরি।
যেকোন স্বাস্থ্যকেন্দ্রে সহকারী হিসেবে কিংবা নিবন্ধনপ্রাপ্ত চিকিৎসকের কাজে সাহায্য করে অথবা ওষুধের দোকানে বা চিকিৎসকের ডিসপেনসারিতে ওষুধ তৈরি ও বিক্রির কাজ করার মাধ্যমে এদের অধিকাংশই চিকিৎসার অভিজ্ঞতা অর্জন করে। এ সময় কতকগুলি সাধারণ রোগের উপসর্গের সঙ্গে ক্রমে এদের পরিচিয় হয়। এসব রোগের চিকিৎসায় ব্যবহূত ওষুধ ও অন্যান্য দ্রব্যের নাম শিখে নেয় এবং ক্রমে থার্মোমিটার, স্টেথোস্কোপ, রক্তচাপ মাপার যন্ত্র ইত্যাদির ব্যবহার শেখে। সেসঙ্গে শরীরে ইনজেকশন ও আন্তঃশিরায় তরল পদার্থ প্রবেশ করানোর কৌশলও রপ্ত করে। অধিকাংশ হাতুড়ে ডাক্তার এ ধরনের জ্ঞান সম্বল করে তাদের পেশা শুরু করে। অনেকের এ ধরনের প্রাথমিক জ্ঞান ও অভিজ্ঞতাও থাকে না, বিশেষ করে যারা প্রত্যন্ত গ্রামাঞ্চলে চিকিৎসা পেশায় নিযুক্ত থাকে।


title: কর্তৃকারক

text:
ক. কর্তৃকারক বাক্যের ক্রিয়া সম্পাদনের বৈচিত্র্য বা বৈশিষ্ট্য অনুযায়ী চার প্রকারের হয়ে থাকে:
১. মুখ্য কর্তা: যে নিজে নিজেই ক্রিয়া সম্পাদন করে, সে মুখ্য কর্তা। যেমন- ছেলেরা ফুটবল খেলছে। মুষলধারে বৃষ্টি পড়ছে।
২. প্রযোজক কর্তা: মূল কর্তা যখন অন্যকে কোনো কাজে নিয়োজিত করে তা সম্পন্ন করায়, তখন তাকে প্রযোজক কর্তা বলে। যেমন- শিক্ষক ছাত্রদের ব্যাকরণ পড়াচ্ছেন।
৩. প্রযোজ্য কর্তা: মূল কর্তার করণীয় কার্য যাকে দিয়ে সম্পাদিত হয়, তাকে প্রযোজ্য কর্তা বলা হয়। ওপরের বাক্যে 'ছাত্র' প্রযোজ্য কর্তা। তদ্রুপ- রাখাল (প্রযোজক কর্তা) গরুকে (প্রযোজ্য কর্তা) ঘাস খাওয়ায়।
৪. ব্যতিহার কর্তা: কোনো বাক্যে যে দুটো কর্তা একত্রে একজাতীয় ক্রিয়া সম্পাদন করে, তাদের ব্যতিহার কর্তা বলে। যেমন- বাঘে-মহিষে এক ঘাটে জল খায়। রাজায়-রাজায় লড়াই, উলুখাগড়ার প্রাণান্ত।


title: প্রফেসর চ্যালেঞ্জার

text: জর্জ এডওয়ার্ড চ্যালেঞ্জার (ইংরেজি: George Edward Challenger) হচ্ছেন স্যার আর্থার কোনান ডয়েল রচিত একটি ফ্যান্টাসি ও বৈজ্ঞানিক কল্পকাহিনী সিরিজের গল্পসমূহের প্রধান কাল্পনিক চরিত্র। কোনান ডয়েলের আত্ম-নিয়ন্ত্রিত, বিশ্লেষণধর্মী চরিত্র শার্লক হোমসের সম্পূর্ণ বিপরীতধর্মী চরিত্র প্রফেসর চ্যালেঞ্জার হলেন আক্রমণাত্মক, উগ্র স্বভাবের, কর্তৃত্ব প্রতিষ্ঠাকারী ব্যক্তিত্ব।


title: ডাক্তারি ঔষধ

text: এক ধরণের মুখ্য শ্রেণীবিভাগ হলো- ক্ষুদ্র রাসায়নিক পদার্থের অণুর সমন্বয়ে গঠিত সিনথেটিক ড্রাগ যা রাসায়নিক উপায়ে তৈরি এবং জৈবলব্ধ চিকিৎসা উপাদান যেমন- রিকম্বিনেন্ট প্রোটিন, ভ্যাক্সিন বা প্রতিষেধক, চিকিৎসায় ব্যবহৃত রক্ত উপাদান (যেমন- ইনট্রাভেনাস ইমিউনোগ্লোবিউলিন), জিন থেরাপি, মনোক্লোনাল অ্যান্টিবডি, কোষীয় থেরাপি- বিশেষ করে বর্তমানে বহুল আলোচিত স্টেম সেল থেরাপি ইত্যাদি। ঔষধ বা ড্রাগ তথা রোগ নিরামক তাদের উত্‍স , কার্যকারিতার ধরণ, ওষধি ক্রিয়া ও গুণাগুণ ব্যতীতও অন্য অনেকভাবে নানা শ্রেণীতে ভাগ করা যায়,"'"' যেমনঃ রাসায়নিক বৈশিষ্ট্য, ঔষধ শরীরে প্রবেশের মাধ্যম বা ধরণ, যেই স্থান বা অংশে ক্রিয়াশীল ও পরিবর্তন আনয়নকারী এবং ওষধি তথা চিকিৎসা গুণাগুণ ইত্যাদি। একটি বিশদ এবং বহুল প্রচলিত শ্রেণীবিন্যাস পন্থা হচ্ছে অ্যানাটমিক্যাল থেরাপিউটিক কেমিক্যাল ক্লাসিফিকেশন সিস্টেমস বা এটিসি সিস্টেম। হু (ওয়ার্ল্ড হেলথ অর্গানাইজেশন) প্রয়োজনীয় ও জরুরী ঔষধের একটি তালিকা সংরক্ষণ করে।


title: টোটা রায়চৌধুরী

text: টোটা রায় চৌধুরী একজন ভারতীয় বাঙালি চিত্রাভিনেতা ৷ ইনার আসল নাম পুষ্পরাগ রায়চৌধুরী ৷ জন্ম কলকাতায় ৷ শিক্ষা কার্শিয়াঙের গোথেলস মেমোরিয়াল স্কুলে ৷ ছাত্রজীবনে অনেক নৃত্যানুষ্ঠানে অংশ নিয়েছেন ৷ ১৯৯৩ সালে ছাত্রজীবনে মহাবিদ্যালয়ের প্রথম বর্ষে পড়াকালীন প্রথম ছায়াছবি প্রথম ছায়াছবি করার সুযোগ পান ৷ প্রভাত রায় পরিচালিত ছবিটির নাম দুরন্ত প্রেম ৷ পরবর্তীকালে অনেক জনপ্রিয় ছায়াছবিতে নায়ক এবং খলনায়কের চরিত্রে অভিনয় করার সুবাদে বর্তমানে তিনি বাংলা চিত্রশিল্পে একজন পরিচিত মুখ ৷ তার জনপ্রিয় ছায়াছবিগুলির মধ্যে চোখের বালি ও টেলিভিসন ধারাবাহিকগুলির মধ্যে আকাশ নীল অন্যতম ৷


title: বাংলাদেশ ডাক জাদুঘর

text: জাদুঘরের মোট ২,১৬০ বর্গফুট আয়তনের কক্ষ দুটির একটিতে ডাক বিভাগের কার্যক্রমে ব্যবহূত বিভিন্ন প্রকার জিনিসপত্র স্থান পেয়েছে। এর মধ্যে উর্দি পরিহিত, বর্শা ও লণ্ঠন হাতে এবং কাঁধে চিঠির ব্যাগসহ একটি পূর্ণ মাপের ডাকপিয়নের অবয়ব এবং রানী ভিক্টোরিয়া আমলের একটি বিশালাকৃতির ডাকবাক্স উল্লেখযোগ্য। এছাড়া বিভিন্ন সময়ে ব্যবহৃত ডাকবাক্স এবং বিদেশের বিভিন্ন দেশে ব্যবহূত আধুনিক ডাকবাক্স, বিভিন্ন সময়ে ব্যবহূত চিঠিপত্রে ডাকমাশুল বসানোর বিভিন্ন ব্র্যান্ডের হস্ত ও বিদ্যুৎচালিত যন্ত্র, খুলনা ও বরিশালের নদী তীরবর্তী অঞ্চলে ব্যবহূত পরিভ্রমণকারী ডাকঘরের ক্ষুদ্রাকৃতি নমুনাও এখানে আছে। পার্সেল করার কাজে ব্যবহূত সাত মণ পর্যন্ত ওজন মাপার তুলাদন্ড, ডাকঘরে বিভিন্ন সময়ে ব্যবহূত সিলমোহর, হাত ও টেবিলঘড়ি, রানার ও পিয়নদের বেল্টে ব্যবহূত ব্যাজ, উর্দি ও পোশাক, বিভিন্ন প্রকার ডাকসামগ্রী বহনের উপযোগী বিভিন্ন মাপের ব্যাগ ও ডাকঘরের বিভিন্ন কর্মকর্তা ও কর্মচারীদের ব্যবহূত অন্যান্য দ্রব্যাদি, যার অধিকাংশই শত বছরের পুরাতন। দ্বিতীয় ঘরের দেয়ালে বিশ্ব ডাক সংস্থার ১৯১টি সদস্য রাষ্ট্র কর্তৃক প্রেরিত সে সকল দেশের বিভিন্ন প্রকার ডাকটিকিট একটি কাঁচঘেরা তাকে রাখা আছে।


title: হাতুড়ে ডাক্তার

text: বাংলাদেশসহ এশিয়া ও আফ্রিকার উন্নয়নশীল এবং অনুন্নত দেশসমূহের গ্রামীণ এলাকায় শত শত হাতুড়ে চিকিৎসক চিকিৎসা পেশায় নিয়োজিত হয়েছে। এদের মধ্যে অ্যালোপ্যাথি চিকিৎসক থেকে হেকিম, কবিরাজ, ধাত্রী, আয়া, সাপুড়ে, ওঝা থেকে হাড়-বসানোর বিশেষজ্ঞ এবং রক্ত-মোক্ষণকারী পর্যন্ত রয়েছে। যদিও কখনও কখনও ভুল রোগনির্ণয় ও ভুল চিকিৎসার কারণে রোগকে জটিল পর্যায়ে নিয়ে জনস্বাস্থ্যের জন্য এরা মারাত্মক হুমকির সৃষ্টি করে, কিন্তু অনেক ক্ষেত্রে, বিশেষ করে গ্রাম এলাকায় প্রাথমিক স্বাস্থ্য পরিসেবা স্তরে এরাই জনশক্তির এক বড় উৎস।


title: চন্দ্রযান-১

text: এই রিমোট সেন্সিং চান্দ্র উপগ্রহটির উৎক্ষেপণ মুহুর্তের ওজন ছিল ১৩৮০ কিলোগ্রাম এবং চান্দ্র কক্ষপথে প্রবেশকালে এর ওজন হয় ৬৭৫ কিলোগ্রাম। এই যানে দৃশ্য, , সফট ও হার্ড স্পন্দনের জন্য ব্যবহৃত উচ্চ রেজোলিউশনের রিমোট সেন্সিং যন্ত্রপাতি নিয়ে যাওয়া হয়। দু-বছরের কার্যকালের লক্ষ্যমাত্রা ধার্য হয়েছে এই যানটির জন্য। এই সময়ের মধ্যে চন্দ্রপৃষ্ঠের রাসায়নিক চরিত্র সংবলিত একটি সম্পূর্ণ মানচিত্র একটি একটি তৃতীয়মাত্রিক টোপোগ্রাফি অঙ্কণের কাজে হাত দেওয়া হয়েছে। মেরু অঞ্চলকে বিশেষ গুরুত্ব দেওয়া হয়েছে, কারণ এখানে বরফ পাওয়ার সম্ভাবনা আছে।. এই মিশনে পাঁচটি ইসরো পেলোড ও নাসা, ইএসএ, বুলগেরিয়ান স্পেস এজেন্সি প্রভৃতি আন্তর্জাতিক সংস্থার ছয়টি পেলোড বিনামূল্যে বহন করে নিয়ে যাওয়া হয়েছে।


title: উইলি ওয়াগটেইল

text: প্রাপ্তবয়স্ক ওয়াগটেইল লম্বায় , ডানার বিস্তৃতি , ওজন ০.৬-০.৮৬ আউন্স এবং লেজের দৈর্ঘ্য । এদের চঞ্চুর দৈর্ঘ্য , মাথার দিকে হুকের মত বাঁকানো। অন্যান্য ফ্যানটেইল পাখির তুলনায় এদের পা লম্বা। চঞ্চু, পা উভয়ই কালো এবং চোখের আইরিশ গাঢ় বাদামী। পুরুষ এবং স্ত্রী পাখি দেখতে একই রকম।


title: দেরগাঁও উল্কাপিণ্ড

text: প্রত্যক্ষদর্শীর মতে, উল্কাপিণ্ডটি দুটি বিকট বিস্ফোরণের একটি শব্দে ভূ-পতিত হয়েছিল । পরবর্ত্তিকালে শ্রী এইচ. পি. বরদঅবধি উল্কাপিণ্ডটি তিনটি টুকরো হিসাবে উদ্ধার করেন। টুকরোগুলির ওজন ছিল যথাক্রমে ১০.৩, ১.৪ ও ০.৮ কিলোগ্রাম (মোট ১২.৫ কিলোগ্রাম।) এর মূল অংশটি (১০.৩ কিলো ও ১৫০ গ্রাম নমুনা) গুয়াহাটি বিশ্ববিদ্যালয়-এর পদার্থ বিজ্ঞান বিভাগ, ১.৪ কিলো অংশ দেরগাঁও মহাবিদ্যালয় ও ০.৮ কিলো অংশটি জগন্নাথ বড়ুয়া মহাবিদ্যালয় সংগ্রহ করে ।


title: বুনো মোষ

text: বন্য জলে ভাসমান গ্রীষ্মমন্ডলীর তুলনায় বড় এবং ভারী, এবং৬০০ থেকে ১২০০ কেজি (১৩০০ থেকে২৬০০ পাউন্ড) পর্যন্ত ওজনের। তিনটি বন্দী বন্য জলের ব্রাজিলের গড় ওজন ছিল 900 কেজি (২,০০০ পাউণ্ড)। [7] তাদের মাথা-টু-শরীরের দৈর্ঘ্য 240 থেকে 300 সেমি (94 থেকে 118 আউন্স) এবং 60 থেকে 100 সেমি (২4 থেকে 39 ইঞ্চি) লম্বা এবং 150 থেকে 190 সেন্টিমিটার (59 থেকে 75 ইঞ্চি) পর্যন্ত একটি কাঁধের উচ্চতা। উভয় লিঙ্গ বেসে ভারী এবং শিং বহন বহিরাগত প্রান্ত বরাবর ব্যাপকভাবে 2 মি (79 ইঞ্চি) পর্যন্ত বিস্তৃত হয়, অন্য কোন জীবিত প্রাণীর শৃঙ্গ আকারের আকারের চেয়ে বেশি। তাদের ত্বকের রঙ হল কালো থেকে ধূসর কালো। মাপসই দীর্ঘ, মোটা এবং স্পার চুল haunches থেকে দীর্ঘ এবং সংকীর্ণ মাথা থেকে এগিয়ে নির্দেশিত হয়। কপালের উপর একটি গুড় আছে, এবং কান তুলনামূলকভাবে ছোট। পুচ্ছ এর টিপ ঝাড়া হয়; hooves বড় এবং splayed হয়। [8] তারা গুরুতর জীবন্ত বন্য বীবিত প্রজাতি হিসেবে গৌড়ের পাশে অবস্থান করে, উভয়ই সমান গড় না থাকলে সর্বাধিক ওজন না হলেও, যদিও তাদের স্টকিয়র, ছোটো-ছোটোখাটো ফ্রেম, বন্য জলের মায়াময় গহনের তুলনায় দৈর্ঘ্য ও উচ্চতা কম হয়


title: ওলম

text: ওমের দেহ সরিসৃপের মত, লম্বায় ২০-৩০ সেন্টিমিটার (৮-১২ ইঞ্চি), এবং কোন কোন প্রজাতি ৪০ সেন্টিমিটার (১৬ ইঞ্চি) পর্যন্ত লম্বা হতে পারে। এদের স্ত্রীগুলি পুরুষদের চেয়ে বড় হয়। এদের ধড় হয় সিলিন্ডার আকৃতির এবং সমপরিমাণ পুরু। এদের লেজ তুলনামূলকভাবে ছোট, চ্যাপ্টা এবং এর চারিদিকে ডানা আছে। এদের হাত ও পা ছোট ও সরু, এবং এদের আঙ্গুলের সংখ্যা অন্যান্য উভচর প্রাণীর তুলনায় কম। সামনের পায়ে স্বাভাবিক চারটির পরিবর্তে ৩টি আঙ্গুল আছে এবং পেছনের পায়ে আছে স্বাভাবিক পাঁচটির পরিবর্তে দুইটি আঙ্গুল। এর শরীর একটি পাতলা চামড়া দ্বারা আবৃত, যাতে খুব কম পরিমাণে রাইবোফ্লেভিন নামে এক ধরনের রঞ্জন রয়েছে, যার ফলে এদেরকে হলদেটে সাদা বা গোলাপি দেখায়। এদের পেটের দিকে তাকালে এদের আভ্যন্তরীন অঙ্গগুলি জ্বলজ্বল করতে দেখা যায়। এদের গাত্রবর্ণ শ্বেতাঙ্গ মানুষদের মত হওয়ায় কোন কোন ভাষায় এদেরকে ‘মৎস্য মানব’ নামেও অভিহিত করা হয়। কিন্তু, ওমের চামড়া মেলানিন উৎপাদনের ক্ষমতা রাখে। আলোর সংস্পর্শে এলে এরা ক্রমে ক্রমে গাঢ় বর্ণ ধারণ করে এবং কখনো কখনো লার্ভাও রঙ্গিন হয়ে যায়। এদের মুখের অগ্রভাগ খুব ছোট, এবং ক্ষুদ্র দাঁতগুলি একটি ছাকনির ন্যায় কাজ করে, যাতে বড় কোন বস্তু মুখে প্রবেশ করতে না পারে। এদের নাসিকা গহ্বর এত ক্ষুদ্র যে চোখেই পড়ে না। এদের পশ্চাদবর্তী চোখ দু’টি একটি আবরণ দ্বারা আবৃত। এরা শ্বাস নেয় বাহ্যিক শ্বাসতন্ত্র দ্বারা। এদের গিল বা শ্বাসতন্ত্র দেখতে টকটকে লাল, কারণ স্বচ্ছ চামড়ার মধ্য দিয়ে অক্সিজেন ভর্তি লাল রক্ত দেখা যায়।


title: লিবার্টি বেল (পোর্টল্যান্ড, ওরেগন)

text: ১ টন (৯১০ কেজি) ওজনের এই ভাস্কর্যটি বেস্ট জেনুইন বেল মেটাল, শতকরা ১৬ ভাগ (কমপক্ষে) তামার সংকর ধাতু দিয়ে নির্মিত। আকারের দিক থেকে এটি ছিলো আনুমানিক । এটি একটি আনুভূমিক কড়িকাঠে ঝোলানো ছিলো এবং দুটি ভি আকৃতির কড়িকাঠ সাহায্যের জন্য ছিলো। ভিত্তিটি তৈরি করা হয়েছিল ইট, ধাতু (ষ্টীল) এবং কাঠ (মেহগনি) দিয়ে যার আনুমানিক আকৃতি ছিল । এর পশ্চিম পাশে লেখাছিল "পাস এন্ড স্টো / ফিলাডা / এম,ডি,সি,সি,এল,আই,আই,আই" (। ঘন্টাটির উপরের দিকে লেখা ছিলো "প্রোক্লেইম লিবার্টি থ্রু আউট অল দ্যা ল্যান্ড আনটু অল দ্যা ইনহ্যাবিট্যান্টস দেয়ার অফ লেভ. এক্স,এক্স ভি,ভি,এক্স / বাই দ্যা অর্ডার অব দ্যা অ্যাসেম্বলি অব দ্যা প্রভিন্স অব দ্যা পেনসিলভিনিয়া ফর দ্যা স্টেট হাউস ইন ফিলাডা।" প্রতিষ্ঠাতার চিহ্নও আছে এতে। স্মিথসোনিয়ান এই ভাস্কর্যটিকে রুপকধর্মী শ্রেনীতে স্থান দিয়েছেন যা স্বাধীনতাকে রুপায়িত করে। ঘন্টাটি পোর্টল্যান্ডের প্রকাশিত হেঁটে ভ্রমনের স্থানের তালিকায় স্থান পেয়েছে।


title: কিউরিওসিটি (রোভার)

text: কিউরিওসিটি রোভার ২০১২ খ্রিস্টাব্দে মঙ্গল গ্রহে নাসার প্রেরিত চতুর্থ রোবটযান। মঙ্গল গবেষণার ইতিহাসে এটিই এখন পর্যন্ত (২০১২) নাসার বিজ্ঞানীদের সবচেয়ে বড় সাফল্য। রোবটযানটির ওজন প্রায় ১ টন। এই প্রথম নাসা এত বেশি ওজনের যান কোনো গ্রহে সফলভাবে নামাতে সক্ষম হয়েছে। মিশনের বিজ্ঞানীরা বলছেন, মঙ্গল গ্রহে এপর্যন্ত যত অনুসন্ধানী যান পাঠানো হয়েছে, তার মধ্যে ১ টন ওজনের এই কিউরিওসিটিই সবচেয়ে উন্নত। কিউরিওসিটি গ্রিনিচ মান সময় সোমবার ভোর পাঁচটা ৩২ মিনিটে মঙ্গল গ্রহের একটি পর্বতের জ্বালামুখের ভেতরে নামে এবং পরে মঙ্গলের মাটি স্পর্শ করে। কিউরিওসিটি পৃথিবী থেকে মঙ্গল গ্রহে পৌঁছাতে সময় নিয়েছে নয় মাস। এটি ২০১১ সালের নভেম্বরে যুক্তরাষ্ট্রের ফ্লোরিডার কেপ ক্যানাভেরাল থেকে যাত্রা শুরু করে এবং ৫৭ কোটি কিলোমিটার পথ পাড়ি দিয়ে মঙ্গল গ্রহে পৌঁছায়। এ রোবটকে বলা হচ্ছে ‘পূর্ণাঙ্গ জৈব গবেষণাগার’।


title: অতিস্থূলতার ব্যবস্থাপনা

text: অত্যন্ত কম ক্যালোরির খাদ্য থেকে দৈনিক ২০০—৮০০ক্যালোরি পাওয়া যায়। চর্বি এবং কার্বোহাইড্রেট এই দুই থেকেই ক্যালোরি গ্রহণকে নিয়ন্ত্রণ করে প্রোটিন গ্রহণকে বজায় রাখে। তারা শরীরকে অনাহারে রেখে দেয় এবং গড়ে প্রত্যেক সপ্তাহে গড়ে ১.৫—২.৫কিলোগ্রাম (৩.৩—৫.৫পাউণ্ড) ওজন কমায়। সাধারণভাবে ব্যবহারের জন্য এই খাদ্য সুপারিশ করা হয় না। কারণ এর সঙ্গে অনেক পার্শ্বপ্রতিক্রিয়া জড়িয়ে আছে। যেমন সরু মাংসপেশী হারানো, গাউটের ঝুঁকি বেড়ে যাওয়া এবং ইলেক্ট্রোলাইটের ভারসাম্য কমে যাওয়া। যে সমস্ত মানুষ এই ধরনের খাদ্যভ্যাস করছেন তাদের অবশ্যই খুব ঘনিষ্ঠভাবে চিকিত্‌সকের তত্ত্বাবধানে থাকা উচিত যাতে যে কোনো রকম জটিলতা কমানো যায়।


title: বাঘ

text:
তবে পুরুষ বেঙ্গল টাইগার গড়ে ২২১ কিলোগ্রাম ওজনের হয়, আর স্ত্রী বাঘিনী গড়ে ১৩৭ কিলোগ্রাম ওজনের হয়।
বাঘ দের ওজন-আকার এসব এর উপপ্রজাতি ভেদে ভিন্ন হয়।


title: বেল্টেড গ্যালোওয়ে

text: ষাঁড়ের স্বাভাবিক ওজন প্রায় ১,৮০০ পাউন্ড(৭৭০কেজি) থেকে ২,৩০০ পাউন্ড (৮৫০ কেজি) পর্যন্ত হয়,এবং সচরাচর ১,৮০০ পাউন্ড (৮২০কেজি) হয়। গাভীর ওজন প্রায় ১,০০০ পাউন্ড(৪৫০কেজি) থেকে ১,৫০০ পাউন্ড (৬৭৫ কেজি) পর্যন্ত হয়,এবং সচরাচর ১,৮০০পাউন্ড (৮২০কেজি) হয়।. বাছুরের ওজন সাধারণত ৭০ পাউন্ড হয়ে থাকে বেল্টেড গ্যালোওয়ে সাধারণত শান্ত মেজাজ হয়, কিন্তু এখনও একটি মাতৃক প্রবৃত্তি বজায় রেখেছে এবং যেকোন হুমকি বিরুদ্ধে বাছুরকে রক্ষা করে।


title: রবীন্দ্র সেতু

text: হাওড়া ব্রিজ ভারতের পশ্চিমবঙ্গের হুগলি নদীর উপর অবস্থিত বড় খিলানযুক্ত একটি ঝুলন্ত সেতু৷ সেতুটি ১৯৪৩ সালে অনুমোদিত হয়৷ প্রকৃতপক্ষে সেতুটির নামকরণ করা হয় নিউ হাওড়া ব্রিজ হিসাবে, কেননা একইস্থানে অবস্থিত কলকাতা এবং হাওড়া জেলার মধ্যে সংযোগ রক্ষাকারী একটি ভাসমান সেতুর পরিবর্তে এই সেতুটি নির্মাণ করা হয়৷ ১৯৬৫ সালে সেতুটির নাম ভারত এবং এশিয়ার প্রথম নোবেল বিজয়ী বিখ্যাত বাঙালি কবি রবীন্দ্রনাথ ঠাকুরের নামে পুনঃ নামকরণ করা হয়৷


title: যশোর পৌরসভা

text: ১৮৬৪ সালের ১৩ জুলাই বাংলার লেফটেন্যান্ট গভর্নরের ঘোষণা অনুযায়ী যশোর পৌরসমিতি গঠিত হয় ও ১ আগস্ট থেকে এটি কার্যকর হয়। সে সময় পৌর সমিতির আওতাভুক্ত এলাকা ছিল মূল শহর আর পুরাতন কসবা, ঘোপ, বারান্দীপাড়া, বেজপাড়া, নীলগঞ্জ, খড়কী ও চাঁচড়া গ্রামের অধিকাংশ। বছরখানেক পরে নীলগঞ্জ, খড়কী, চাঁচড়ার অবশিষ্ট অংশসহ বগচর, মুড়লী ও শংকরপুর পৌর এলাকার সাথে যুক্ত হয়। সব মিলিয়ে পৌর এলাকার মোট আয়তন দাঁড়ায় প্রায় সাড়ে চার বর্গ মাইল। পদাধিকার বলে তৎকালীন জেলা ম্যাজিস্ট্রেট মিঃ মলোনী সভাপতি হন ও প্রথম পৌর কমিশনার হিসেবে মিঃ টি. টি. অ্যালেন, জে ককবার্ণ, জে. সি. শ’, রাজাবরদাকান্ত রায় বাহাদুর, বাবু আনন্দ মোহন মজুমদার, বাবু মদন মোহন মজুমদার এবং মৌলবী গয়রাতুল্লাহ নির্বাচিত হন।


title: অবিভক্ত কামরূপ জেলা

text: ১৮২৬ সালে ইয়াণ্ডাবু সন্ধির দ্বারা ব্রিটিশদের অধিকার করা বার্মা সাম্রাজ্যর পশ্চিম অংশের থেকে কামরূপ প্রশাসনিক জেলা প্রথম প্রতিষ্ঠা করা হয়েছিল। জেলাটির পশ্চিম সীমায় ছিল মানস নদী, এবং পূর্বের সীমায় ছিল বরনদী। ১৮২৬ সালের পর নতুনকরে অধিকার করা অঞ্চলটিতে দুজন আয়ুক্ত নিয়োগ করা হয়েছিল: জে্যষ্ঠ আয়ুক্ত যিনি "উত্তর-পূর্ব রংপুর" (অবিভক্ত গোয়ালপারা জেলা) শাসন করতেন তাঁকে অতিরিক্তভাবে মানস থেকে বিশ্বনাথ পর্যন্ত নতুনকরে অধিকার করা অঞ্চলের দায়িত্ত্ব দেয়া হয়েছিল; এবং কনিষ্ঠ আয়ুক্ত, যিনি সেই অঞ্চল থেকে বিশ্বনাথের পূর্বর অঞ্চলসমূহ শাসন করতেন। ১৮৩৩ সালে ব্রিটিশরা ধানশিরি নদীর পশ্চিমের অঞ্চলে প্রশাসনিক জেলার প্রতিষ্ঠা করেছিল, ফলত অন্য তিনটি জেলার সাথে কামরূপ জেলা দুটি খণ্ডে বিভক্ত হয়েছিল: ছয় পরগনা বর্তমানের বরপেটা ও নগরবেরা; এবং উত্তরে বিশ পরগনা এবং দক্ষিণে ছয় দুয়ার। প্রত্যেক জেলাকে একজন প্রধান সহায়ক, একজন উপ-সহায়কের সহযোগিতায় শাসন করতেন, কিন্তু পূুজির অভাবের জন্য ছয় পরগনা অঞ্চলে কেবল একজন উপ-সহায়কই ছিল। ১৮৩৬ সালে কামরূপ এর “অবিভক্ত” রূপ এবং নাম লাভ করেছিল।


title: বরিশাল জেলা

text: বাকেরগঞ্জে ম্যাজিস্ট্রেসি প্রতিষ্ঠার লক্ষ্যে ১৭৯৭ সালে রেগুলেশন-৭ অনুযায়ী বাকলা-চন্দ্রদ্বীপ নিয়ে বাকেরগঞ্জ জেলা প্রতিষ্ঠিত হয়। তৎকালীন সময়ের প্রভাবশালী জমিদার আগা বাকের খানের নামানুসারে এ জেলার নামকরণ হয়। ১৮০১ সালের ১লা মে স্যার জন শ্যোর এ জেলার সদর দপ্তর বর্তমানে বরিশাল শহরে স্থানান্তরিত করেন। পরবর্তীতে বরিশাল নামেই এ জেলা পরিচিতি পায়। ১৮১৭ সালে এজেলা একটি কালেক্টরেটে পরিণত হয়। ১৮২৯ সালে ঢাকা বিভাগ প্রতিষ্ঠিত হলে এই জেলা ঢাকা বিভাগের অন্তর্ভুক্ত হয়। যে চারটি কালেক্টরেট নিয়ে ঢাকা বিভাগ বা কমিশনারশিপ গঠিত এটি তারই একটি। এটি কলকাতা থেকে প্রায় ১৮০ মাইল পূর্বে অবস্থিত ছিল। সেসময় জেলার আয়তন ছিল ৪,০৬৬ বর্গমাইল (১৮৭২ সাল অনুসারে) যা বর্তমান মাদারীপুর, বরিশাল, ঝালকাঠী, পিরোজপুর, বরগুনা, পটুয়াখালী ও ভোলা জেলা জুড়ে বিস্তৃত ছিল। ১৮৭৪ সালের ১৭ সেপ্টেম্বর প্রকাশিত 'Calcutta Gadget' থেকে তৎকালীন বাকেরগঞ্জ জেলার সীমানার উল্লেখ পাওয়া যায়, তাতে বলা হয়, "বিশদভাবে এই জেলার উত্তরে ফরিদপুর, পশ্চিমে ফরিদপুর ও বলেশ্বর নদী যা যশোর থেকে পৃথক করেছে, দক্ষিনে বঙ্গোপসাগর এবং পূর্বে মেঘনা নদী ও এর মোহনা।"


title: রাজশাহী চেম্বার অব কমার্স অ্যান্ড ইন্ডাস্ট্রি

text: ১৯৫০ সালে সম্প্রসারিত ব্যবসায়িক সুবিধার প্রয়োজনেই এই অঞ্চলের কিছু প্রধান ব্যবসায়ি রাজশাহী চেম্বার প্রতিষ্ঠা করেন। প্রথমে ১৯৫১ সালে প্রকাশিত এবং পরবর্তীতে ১৯৬০ সালে সংশোধিত স্মারকলিপি এবং ধারা তৈরি করা হয় এই প্রতিষ্ঠান এর জন্য। সেই সময়ে বগুড়া, রংপুর, পাবনা এবং সিরাজগঞ্জ শহর সমিতি হিসাবে এই চেম্বার এর সদস্য ছিল। পরবর্তী সময়ে ওই সমস্ত জেলায় আলাদা আলদা চেম্বার তৈরি হয় এবং রাজশাহী চেম্বার বাংলাদেশ ফেডারেশন অব চেম্বার অব কমার্স এন্ড ইন্ডাস্ট্রিজ এর সদস্য হয়। ১৯৯৬ সালে রাজশাহী চেম্বার যৌথ মূলধনী কোম্পানি নিবন্ধক এর মাধ্যমে এবং বাণিজ্য মন্ত্রণালয় এর তত্ত্বাবধানে এ গ্রেড ভুক্ত চেম্বার এ পরিণত হয়। নিবন্ধিত চেম্বার এর প্রথম সভাপতি ছিলেন মরহুম শওকত আলী।


title: পশ্চিমবঙ্গের জেলা

text: ১৯৪৭ খ্রিস্টাব্দে স্বাধীনতা অর্জনের সময় ব্রিটিশ ভারতের বাংলা প্রদেশটি ধর্মীয় ভিত্তিতে দ্বিধাবিভক্ত হয়। উক্ত প্রদেশের হিন্দুপ্রধান পশ্চিমাঞ্চলটিকে নিয়ে গঠিত হয় ভারতের পশ্চিমবঙ্গ রাজ্য। ১৯৪৭ খ্রিস্টাব্দে রাজ্য প্রতিষ্ঠার সময় পশ্চিমবঙ্গ ১৪টি জেলায় বিভক্ত ছিল— বাঁকুড়া, বীরভূম, বর্ধমান, কলকাতা, দার্জিলিং, জলপাইগুড়ি, হুগলি, হাওড়া, মালদহ, মেদিনীপুর, মুর্শিদাবাদ, নদিয়া, পশ্চিম দিনাজপুর ও চব্বিশ পরগনা। বর্তমান কোচবিহার জেলা অতীতে ছিল কোচবিহার নামে এক দেশীয় রাজ্য। ১৯৪৯ খ্রিস্টাব্দের ২০ অগাস্ট এই রাজ্য সরকারিভাবে ভারতে যোগ দেয়। ওই বছর ১২ সেপ্টেম্বর প্রশাসনিক ক্ষমতার হস্তান্তর শুরু হয় এবং তা সমাপ্ত হয় ১৯৫০ খ্রিস্টাব্দের ১৯ জানুয়ারি। এরপর কোচবিহার পশ্চিমবঙ্গের একটি জেলা হিসেবে ঘোষিত হয়। ১৯৪৯ খ্রিস্টাব্দে পূর্বতন ফরাসি উপনিবেশ চন্দননগর একটি গণভোটের মাধ্যমে ভারতে যোগদানের পক্ষে মতপ্রকাশ করে। ১৯৫২ খ্রিস্টাব্দে চন্দননগর ভারতভুক্ত হয় এবং ১৯৫৪ খ্রিস্টাব্দের ২ অক্টোবর এটি পশ্চিমবঙ্গের হুগলি জেলার একটি অংশে পরিণত হয়। ১৯৫৬ খ্রিস্টব্দের রাজ্য পুনর্গঠন আইন অনুযায়ী ভাষার ভিত্তিতে ভারতীয় রাজ্যগুলির সীমানা পুনর্নির্ধারিত হয়। এই আইন বলবৎ হলে বিহারের একটি অংশ পশ্চিম দিনাজপুর জেলার সঙ্গে যুক্ত হয় এবং ১৯৫৬ খ্রিস্টাব্দের ১ নভেম্বর বিহারের মানভূম জেলার পুরুলিয়া মহকুমাটি একটি পূর্ণাঙ্গ জেলার আকারে পশ্চিমবঙ্গের অন্তর্ভুক্ত হয়।


title: বর্ডার গার্ড বাংলাদেশ

text: ১৮৬১ সালে পূর্বাঞ্চলের নিয়মিত-অনিয়মিত পুলিশ বাহিনীর এক হাজার ৪৫৪ জনের সমন্বয়ে রামগড় লোকাল ব্যাটালিয়নকে পুনর্গঠিত করে নাম রাখা হয় ফ্রন্টিয়ার গার্ডস। এর সদর দপ্তর ছিল চট্টগ্রাম; কামরূপ, গোয়ালপাড়া, লক্ষ্মীপুর, সিলেট ও ত্রিপুরা সীমান্ত-ফাঁড়িগুলো এর অন্তর্ভুক্ত ছিল। ১৮৭৯ সালে স্পেশাল কোম্পানি নামে এই বাহিনীর তৎকালীন সদস্যরা পিলখানায় প্রথম ঘাঁটি স্থাপন করেন। ১৮৯১ সালে এ বাহিনীকে পুনর্গঠনের মাধ্যমে ফ্রন্টিয়ার গার্ডসের নাম পরিবর্তন করে রাখা হয় বেঙ্গল মিলিটারি পুলিশ। বেঙ্গল মিলিটারি পুলিশ বাহিনীকে চারটি কোম্পানিতে ভাগ করা হয়। এর স্থায়িত্বকাল ছিল ১৯১৯ সাল পর্যন্ত। ১৯২০ সালে বেঙ্গল মিলিটারি পুলিশ বাহিনীকে পুনর্গঠন করে নাম রাখা হয় ইস্টার্ন ফ্রন্টিয়ার্স রাইফেলস। ইস্টার্ন ফ্রন্টিয়ার্স রাইফেলসকে ১৬টি প্লাটুনে ভাগ করে সীমান্ত রক্ষায় নিরাপত্তার কাজে নিয়োজিত করা হয়। এর স্থায়িত্বকাল ছিল ১৯৪৬ সাল পর্যন্ত।


title: হার্ডিঞ্জ ব্রিজ

text:
১৯০৯ খ্রিস্টাব্দে সেতু নির্মাণের সমীক্ষা শুরু হয়। ১৯১০-১১ খ্রিস্টাব্দে পদ্মার দুই তীরে সেতু রক্ষার বাঁধ নির্মাণ হয়। ১৯১২ খ্রিস্টাব্দে সেতুটির গাইড ব্যাংক নির্মাণের কাজ শুরু হয়। পাশাপাশি সেতুর গার্ডার নির্মাণের কাজ শুরু হয়। গার্ডার নির্মাণের জন্য কূপ খনন করা হয়। ২৪ হাজার শ্রমিক দীর্ঘ ৫ বছর অক্লান্ত পরিশ্রম করে ১৯১৫ খ্রিস্টাব্দে সেতুটির নির্মাণ কাজ শেষ করেন। তৎকালীন অবিভক্ত ভারতের ভাইসরয় ছিলেন লর্ড হার্ডিঞ্জ। তাঁর নামানুসারে সেতুটির নামকরণ করা হয় হার্ডিঞ্জ ব্রীজ। সেতুটির নির্মাণে ব্যয় হয়েছিল ৩ কোটি ৫১ লক্ষ ৩২ হাজার ১ শত ৬৪ টাকা। সেতুটির দৈর্ঘ্য ৫ হাজার ৮ শত ফুট। ব্রিজটিতে ১৫টি স্প্যান আছে। ১৯৭১ খ্রিস্টাব্দে মুক্তিযুদ্ধের সময় সেতুটিতে বোমা ফেলা হলে ১২ নম্বর স্প্যানটি ক্ষতিগ্রস্ত হয়। যেগুলো পরে মেরামত করা হয়েছে।
হার্ডিঞ্জ ব্রিজ ঈশ্বরদী ভেড়ামারা সীমানায় পদ্মানদীর উপর অবস্থিত। সেতুটি দিয়ে শুধু ট্রেন চলাচল করে। বাংলাদেশ রেলওয়ে সেতুটির রক্ষণাবেক্ষণ ও নিরাপত্তার দায়িত্বে রয়েছে।
২০১৫ খ্রিস্টাব্দে এই হার্ডিঞ্জ ব্রিজ নির্মাণের শতবর্ষ পূর্ণ হয়। জানা যায়, এই সেতু তৈরি করতে ২৪ হাজার শ্রমিকের ৫ বছর সময় লেগেছিল।
http://www.bbc.co.uk/bengali/news/2015/03/150304_rh_hardinge_bridge


title: ছত্তীসগঢ়ের জেলা

text: পূর্বতন মধ্যপ্রদেশ রাজ্য থেকে নতুন ছত্তীসগঢ় রাজ্য গঠনকালে এর ১৬ টি জেলা ছিলো৷ ২৭শে বৈশাখ ১৪১৪ বঙ্গাব্দে(১১ই মে ২০০৭ খ্রিস্টাব্দ) বিজাপুর ও নারায়ণপুর নামক দুটি নতুন জেলা গঠন করা হয় এবং ১৬ই পৌষ ১৪১৮ বঙ্গাব্দে(১লা জানুয়ারী ২০১২ খ্রিস্টাব্দে) আরো নয়টি নতুন জেলা গঠন করা হয়৷ সদর নৈকট্য, প্রশাসনিক সুবিধা ও কাঠামোগত উন্নতিসাধনের লক্ষে নতুন জেলাগুলিকে পূর্বতন জেলাগুলি থেকে পৃথক করার সিদ্ধান্ত গৃৃহিত হয়৷. নয়টি নতুন জেলাগুলি হলো যথাক্রমে- কোন্দাগাঁও, গরিয়াবন্দ, বলরামপুর- রামানুজগঞ্জ, বালোদ, বালোদা বাজার, বেমেতারা, মুঙ্গেলি, সুক্মা ও সুরজপুর জেলা৷


title: বীরভূম জেলা

text: ১৭৮৭ সালে ব্রিটিশ ইস্ট ইন্ডিয়া কোম্পানির শাসনকালে বীরভূম নামক প্রশাসনিক জেলাটির জন্ম হয়। তার আগে এটি মুর্শিদাবাদ জেলার অংশ ছিল। ১৭৮৭ সালে সদ্য প্রতিষ্ঠিত "District Beerbhoom" ছিল বর্তমান বীরভূমের তুলনায় আকারে অনেক বড়ো একটি জেলা। ১৭৯৩ সাল পর্যন্ত "Bishenpore" (বর্তমানে বিষ্ণুপুর, বাঁকুড়া জেলা) এই জেলার অন্তর্গত ছিল। ১৮৫৭ সালে মহাবিদ্রোহের আগে পর্যন্ত সাঁওতাল পরগনাও এই জেলার অন্তর্গত ছিল। অর্থাৎ, সেই সময় পশ্চিমে এই জেলার বিস্তৃতি ছিল দেওঘর পর্যন্ত। ১৮৫৫-৫৬ সালে অবিভক্ত বীরভূমের পশ্চিমাঞ্চলে সংগঠিত সাঁওতাল বিদ্রোহের কারণে এই আদিবাসী-অধ্যুষিত পশ্চিমাঞ্চলটিকে জেলা থেকে বাদ দেওয়ার আশু প্রয়োজন অনুভূত হয়। তাই বিদ্রোহ দমনের পর কর্তৃপক্ষ জেলাটিকেও ভাগ করে দেন। আজও বীরভূমে এই বিদ্রোহের দুই নায়ক সিধু ও কানুকে শ্রদ্ধার সঙ্গে স্মরণ করা হয়।


title: আমিবা

text: ২০০৭ সালে ৬টি ক্লাস্টার আমিবা দ্বারা শনাক্ত হয়। এগুলো এবেল গ্যালাক্সিতে পাওয়া যায়। তাই এগুলোকে এবেল ক্লাস্টার বলা হয়। ৬টি ক্লাস্টার হলো এবেল ক্লাস্টার ১৬৮৯, ১৯৯৫, ২১৪২, ২২৬১ এবং ২৩৯০ যেগুলোর ০.০৯১ এবং ০.৩২২ লোহিত সরণ রয়েছে। বড় এবং উজ্জ্বল চারটি ক্লাস্টার হলোঃ এবেল ১৬৮৯, ২২৬১, ২১৪২ এবং ২৩৯০। এগুলোর আকার এবং ঔজ্জ্বল্যতা তুলনা করা হয়েছে এক্স-রশ্মি দ্বারা সুবারু দুর্বল লেন্সিং থেকে প্রাপ্ত রশ্মিয় বৈশষ্ট্য এবং বিন্যাস থেকে। ভবিষ্যদ্বাণী করা হচ্ছে যে, ১৩ অথবা ১৯-উপাদান টেলিস্কোপ সানিয়েভ-যাল'ডভিচ ইফেক্ট ব্যবহার করে বছরে ৮০টি ক্লাস্টার শনাক্ত করতে পারবে।


title: চার এশীয় বাঘ

text: চার এশীয় বাঘ বা Four Asian Tigers একটি অর্থনৈতিক পরিভাষা, যা দ্বারা মুক্তবাজার ও উন্নত অর্থনীতিসমৃদ্ধ এশিয়ার চারটি দেশ ও অঞ্চলকে বোঝানো হয়। এই চা্রটি দেশ ও অঞ্চল হল সিঙ্গাপুর, দক্ষিণ কোরিয়া, হংকং ও তাইওয়ান। ১৯৬০ ও ১৯৯০ এর দশকে এই অঞ্চল ও দেশগুলোতে দ্রুত শিল্পায়ন ঘটে এবং অর্থনৈতিক প্রবৃদ্ধি ব্যাপকভাবে বৃদ্ধি পায়। একবিংশ শতাব্দীতে চারটি দেশ ও অঞ্চলই উচ্চ আয়সম্পন্ন উন্নত অর্থনীতি অর্জন করে। হংকং ও সিঙ্গাপুর পৃথিবীর শীর্ষ অর্থনৈতিক কেন্দ্র হিসেবে প্রতিষ্ঠিত হয়েছে। দক্ষিণ কোরিয়া এবং তাইওয়ান বিশ্বের শীর্ষস্থানীয় তথ্য-প্রযুক্তি পণ্য নির্মাতা হিসেবে প্রতিষ্ঠিত। এই চারটি দেশ ও অঞ্চলের অর্থনৈতিক অগ্রযাত্রার ঘটনা বিভিন্ন উন্নয়নশীল দেশের জন্য অনুপ্রেরণা হিসেবে কাজ করেছে।


title: চিকন (নকশা)

text: চিকনের কাজ ছয় প্রকারের : তয়পচী, খাটোয়া, বুখিয়া, মুড়ী, ফাঁড়া ও জালি । এর মধ্যে সর্বাপেক্ষা সুন্দর বুখিয়া ; আর সর্বাপেক্ষা সাধারণ তয়পচী । জালি কাজ মাঝারি ধরণের। আবার জালি বিভিন্ন প্রকারের হয়ে থাকে, যেমন- মাদ্রাজী জালি, সিধুরী, কলকাত্তা জালি ইত্যাদি। একখণ্ড কাপড়ের টানা ও পোড়েন উভয় দিকের সুতো সরিয়ে সূচের সাহায্যে অতি সূক্ষ্ম্য গোলাকৃতি জালি কাটা হয়। এই গোল জালির ব্যাস সাধারণ ৩/১৬ ইঞ্চি হয়ে থাকে। মাদ্রাজী জালি ১/১৬ ইঞ্চি হয়। একটি জালিতে নক্সা ও অপরটি বন্ধ করা- এইভাবে মাদ্রাজী জালি তৈরি করা হয়।


title: ভিক্ষুকোপনিষদ্

text:
"ভিক্ষুকোপনিষদ্" গ্রন্থটি একটি মাত্র অধ্যায়ে পাঁচটি শ্লোকে বিন্যস্ত। প্রথম শ্লোকে বলা হয়েছে যে, চার প্রকার ভিক্ষুক মুক্তিকামী। এঁরা হলেন ‘কুটিচক’, ‘বহূদক’, ‘হংস’ ও ‘পরমহংস’। এই গ্রন্থে চার প্রকার সন্ন্যাসীর মিতব্যয়ী জীবনযাত্রা প্রণালীর কথা বর্ণিত হয়েছে। সেই সঙ্গে বলা হয়েছে, তাঁরা প্রত্যেকেই যোগের পথে মোক্ষ অর্জনকেই জীবনের লক্ষ্য মনে করেন। প্রথম তিন প্রকার ভিক্ষুকের বর্ণনা সংক্ষেপে দেওয়া হয়েছে। অন্যদিকে চতুর্থ প্রকার ভিক্ষুক বা ‘পরমহংস’ শ্রেণির সন্ন্যাসীদের কথাই এই গ্রন্থে সর্বাধিক পরিসরে আলোচিত হয়েছে।
"ভিক্ষুকোপনিষদ্" অনুসারে, কুটিচক সন্ন্যাসীরা দিনে আট গ্রাস খাদ্য গ্রহণ করেন। যে সকল বিশিষ্ট প্রাচীন ঋষি কুটিচক শ্রেণিভুক্ত, তাঁদের মধ্যে উল্লেখযোগ্য গৌতম, ভরদ্বাজ, যাজ্ঞবল্ক্য ও বশিষ্ঠ।


title: স্বরগ্রাম

text: অর্থাৎ এই স্বরগ্রাম সাতটি ক্রমবর্ধমান কম্পাঙ্ক দ্বারা গঠিত। এদের সাধারণত C D E F G A B C দ্বারা সূচিত করা হয়। উপমহাদেশে এদের নাম ‘’’সা রে গা মা পা ধা নি সা’’’ এবং পাশ্চাত্যে এদের নাম যথাক্রমে ‘’’do re mi fa sol la si do’’’। এদের কম্পাঙ্ক যথাক্রমে ২৫৬, ২৮৮, ৩২০, ৩৪১.৩৩, ৩৮৪, ৪২৬.৬৬, ৪৮০ এবং ৫১২। D:C, G:F এবং B:A এই অনুপাতগুলোকে প্রধান টোন বলা হয়। এরা প্রত্যেকে ৯/৮ এর সমান হওয়ায় এগুলোকে প্রধান দ্বিমাত্রিক স্কেলও বলা হয়। এই স্বরগুলো দিয়ে সবসময় সুরের মাধুর্য রক্ষা করা যায় না। তাই আরও পাঁচটি বিকৃত স্বরকে এই স্বরগ্রামের অন্তর্ভুক্ত করা হয়েছে। এদের কড়ি ও কোমল বলে। কম্পাঙ্কের এই সামান্য পরিবর্তনকে সুর পরিমিত বলে। সা ও পা এর কোন বিকৃত স্বর নেই। মা এর বিকৃত স্বরকে কড়ি এবং অন্যান্য বিকৃত স্বরকে কোমল বলে। সুরকে আরও শ্রুতিমধুর করার জন্য তার যন্ত্রে (যেমনঃ গীটার) আরও সূক্ষ্ম স্বর তৈরি করা সম্ভব। এদের শ্রুতি বা নোট বলে। এসব শ্রুতি দিয়ে সংগীতে মোট ২২ টি স্বর বিবেচনা করা হয়।


title: দ্য মুসলমান(সংবাদপত্র)

text: লিপিবিশারদগণ, যারা কাতিব নামেও পরিচিত, ৮০০ ফিটের একটি ছোট এক-ঘর কার্য্যালয়ের এক কোণে কাজ করেন। তাদের কাছে বিশেষ সুবিধা থাকে না, শুধু দুইটি দেওয়াল পাখা, তিনটি বাতি এবং একটি ফ্লুরোসেন্ট বাতি। প্রত্যেকটি পৃষ্ঠায় প্রায় ৩ ঘন্টা সময় লাগে। চার পাতার দৈনিকের কাজ শুরু হয় সকাল ১০টায়। দু’জন অনুবাদক খবরগুলো উর্দু ভাষায় লিখে দেন। ঘণ্টা দু’য়েক ধরে অনুবাদের কাজ চলে। তারপর চারুলিপি ও মূল কাগজ লেখার কাজ শুরু হয়। মূল কপি তৈরি হওয়ার পর প্রায় দুপুর ১টায় প্রিন্টের মাধ্যমে ও ফটো নেগেটিভে প্রসেস হয়ে বাকি কপিগুলো তৈরি হয়। সন্ধের মধ্যে খবরের কাগজ পৌঁছে যায় প্রায় ২২ হাজার পাঠকের হাতে।


title: তিন গোয়েন্দা

text:
ক্যাপ্টেন ইয়ান ফ্লেচার হলেন রকি বীচ পুলিশ চীফ (মূল চরিত্র- স্যামুয়েল রেনল্ডস, সবাই ‘চীফ রেনল্ডস’ বলে ডাকে। তিনি ভারি, বিশালদেহী এবং মাথায় হালকা টাক রয়েছে। দ্রষ্টব্যঃ ইংরেজি ‘দ্যা থ্রি ইনভেস্টিগেটরস’ সিরিজের চতুর্থ বই ‘দ্যা মিস্ট্রি অফ দ্যা গ্রীন ঘোস্ট’, লেখক- রবার্ট আর্থার, প্রকাশ- ১৯৬৫ সাল)। তিনি অনেক সময়ই তিন গোয়েন্দাকে বিভিন্ন কেস দিয়ে থাকেন। তিনি নিজেই স্বীকার করেছেন যে, জটিল নকশার মর্ম উদ্ধার করার জন্য কিশোর পাশার মতো এমন যোগ্য লোক আর তাঁর জানামতে কেউ নেই। ক্যাপ্টেন ইয়ান ফ্লেচারই তিন গোয়ন্দার ড্রাইভিং লাইসেন্স করে দিয়েছিলেন। তাছাড়া তিনি তিন গোয়েন্দা কে যেকোনো জায়গায় তদন্ত করবার অনুমতি দিয়ে তার নিজের স্বাক্ষর সংবলিত একটি সবুজ কার্ড দিয়েছিলেন। এই কার্ডের মাধ্যমে পরবর্তীতে তিন গোয়েন্দা অনেক সুবিধা পায়।
এই সবুজ কার্ডে লেখা আছে- “প্রত্যয়ন করা যাচ্ছে যে, এই কার্ডের বাহক রকি বীচ পুলিশকে সহায়তাকারী একজন স্বেচ্ছাসেবক জুনিয়র সহকারী ডেপুটি। তাকে যেকোনো সহযোগিতা প্রদান করলে প্রশংসিত করা হবে।” ।


title: এসডি কার্ড

text: নিরাপদ ডিজিটাল এসডিএ তিনটি বিভিন্ন আকারে পাওয়া চারটি কার্ড সমন্বয়ের অন্তর্ভুক্ত।চারটি পরিবার মূল স্ট্যাণ্ডার্ড-ক্যাপাসিটি (এসডিএসসি), হাই-ক্যাপাসিটি (এসডিএইচসি), এক্সটেন্ডেড-ক্যাপাসিটি (এসডিএক্সসি) এবং এসডিআই, যা ডাটা স্টোরেজ সহ ইনপুট / আউটপুট ফাংশন যুক্ত করে।এর তিনটি আকৃতির কারণগুলি মূল আকার, মিনি আকার এবং মাইক্রো আকার হওয়ায়।বৈদ্যুতিকভাবে প্যাসিভ অ্যাডাপ্টারগুলি একটি বড় কার্ডের জন্য নির্মিত একটি ডিভাইসের উপযুক্ত এবং কার্যকরী একটি ছোট কার্ডের হয়ে থাকে।এসডি কার্ড এর ছোট পদাঙ্ক ছোট, পাতলা এবং আরো পোর্টেবল ইলেকট্রনিক ডিভাইসের জন্য একটি আদর্শ স্টোরেজ মাধ্যম।


title: বৌদ্ধ ধর্ম সংশ্লিষ্ট টীকাসমূহ

text:
আমরা জেনেছি যে,কল্প প্রধানত চার প্রকার।১- আয়ু কল্প,২-অন্তর কল্প,৩-অসংখ্য কল্প এবং ৪-মহাকল্প।এখন আমাদের জানা দরকার এ চার প্রকার কল্পের মধ্যে আমরা কোন কল্পে অবস্থান করছি?
ধারণা করছি আমরা এখন অন্তর কল্পে অবস্থান করছি।আগের আলোচনায় আমরা জেনেছি যে,অন্তরকল্পে মানুষের গড় আয়ু আশি হাজার বছর থেকে কমে গিয়ে দশ বছর গড় আয়ু হবে আবার দশ বছর থেকে বেড়ে গিয়ে আশি হাজার বছর গড় আয়ু হবে।
এ অন্তর কল্পে মানুষের গড় আয়ু দশ বছর থেকে বেড়ে গিয়ে আশি হাজার বছর হয়েছিল এবং যখন আবার মানুষের আয়ু কমতে শুরু করেছিল সেই সময় ককুসন্ধ বুদ্ধ উৎপন্ন হয়েছিলেন।উনি বেঁচেছিলেন চল্লিশ হাজার বছর।ককুসন্ধ বুদ্ধের মহাপরিনির্বাণের দীর্ঘ সময় পর আবার মানুষের মাঝে হানাহানি-দুর্ভিক্ষ-কঠিন রোগ দেখা দিল।মানুষের আয়ু কমতে কমতে দশ বছর গড় আয়ুতে চলে আসলো।এই সময় কিছু ধার্মিক নিজেদের নিরাপদে রক্ষার জন্য জঙ্গলে লুকিয়ে থাকল।
সেই সব নিরাপদে অবস্থানকারী মানুষগণ ধর্মময় জীবন যাপন করে আস্তে আস্তে জনবসতি গড়ে তুললো।তাদের ধর্মময় জীবনাচরণের জন্য মানুষের গড় আয়ু আবার দশ বছর থেকে বেড়ে গিয়ে আশি হাজার বছর গড় আয়ু হল।আবার অধার্মিকতার জন্য মানুষের গড় আয়ু কমতে থাকলো।গড় আয়ু কমার এ পর্যায়ে কোণাগমন বুদ্ধের আবির্ভাব হয়।উনার আয়ু ছিল ত্রিশ হাজার বছর।কোণাগমন বুদ্ধের মহাপরিনির্বাণের দীর্ঘ সময় পর আবারো মানুষ অধার্মিক হলো।গড় আয়ু কমে এসে দাঁড়ালো দশ বছরে।কিছু ধার্মিক নিজেদের নিরাপদে রক্ষার জন্য জঙ্গলে লুকিয়ে থাকল।
সেই সব নিরাপদে অবস্থানকারী ধার্মিক মানুষদের সৎ জীবনাচরণের জন্য গড় আয়ু বাড়লো।আবার অসৎ জীবনাচরণের জন্য আয়ু কমতে থাকল।আয়ু কমার এ পর্যায়ে আবির্ভাব হলো কশ্যপ বুদ্ধ।উনি বিশ বছর বেঁচেছিলেন।কশ্যপ বুদ্ধের মহাপরিনির্বাণের দীর্ঘ সময় পর আবারো মানুষ অধার্মিক হলো।গড় আয়ু কমে এসে দাঁড়ালো দশ বছরে।কিছু ধার্মিক নিজেদের নিরাপদে রক্ষার জন্য জঙ্গলে লুকিয়ে থাকল।
সেই সব নিরাপদে অবস্থানকারী ধার্মিক মানুষদের সৎ জীবনাচরণের জন্য গড় আয়ু বাড়লো।আবার অসৎ জীবনাচরণের জন্য আয়ু কমতে থাকল।মানুষের গড় আয়ু কমতে কমতে যখন একশত বছর হয় তখন এ ধরাধামে জন্ম নেন গৌতম সম্যকসম্বুদ্ধ।
আমরা এখন গৌতম বুদ্ধের শাসনে অবস্থান করছি।আমরা নিজেরাই দেখতে পাচ্ছি যে মানুষের মাঝে অধার্মিকতা বেড়ে চলেছে।যার ফলে মানুষের গড় আয়ু আস্তে আস্তে কমছে।এভাবে কমতে কমতে মানুষের গড় আয়ু দশ বছরে আসবে।দশ বছর গড় আয়ু সম্পন্ন মানুষগণ পাঁচ বছর বয়সে বিয়ে করে সংসার করবে।তাদের চিত্ত মৃত্যু ভয়ে ভীত থাকলে ও পর তারা কাম রিপুতে লিপ্ত হয়ে মারামারি-ব্যাবিচার-অবিচার করবে।আত্মীয়-স্বজন কেউ কাউকে তেমন সম্মান করবে না।এতো কষ্টের মাঝে ও কিছু মানুষ ধর্মময় জীবন যাপন করবে।তারাই নিজেদের শীল,সমাধি,প্রজ্ঞাকে বাঁচিয়ে রাখবার জন্য অধার্মিক জন-মানবহীন স্থানে লুকিয়ে নিজেদের রক্ষা করবে।আমরা কোশল রাজার ষোল স্বপ্নগুলা পড়লে এর সত্যতা নির্ণয় করতে পারি।
ত্রিরত্ন যখন উপযুক্ত সম্মান পাবেনা তখন পঞ্চ অন্তধানের সাথে গৌতম বুদ্ধের শাসন ধংস হবে।যে ধার্মিক মানুষগুলা লুকিয়ে থাকবেন তাদের সুশীল জীবন যাপনের জন্য আবার মানুষের গড় আয়ু বাড়তে থাকবে।এ সময়ে আমাদের ভদ্র কল্পের শেষ বুদ্ধ আর্য মৈত্রেয় বুদ্ধ আসবেন।উনার আয়ুষ্কাল হবে আশি হাজার বছর।আর্য মৈত্রেয় বুদ্ধের মহাপরিনির্বাণের পর আস্তে আস্তে মানুষের গড় আয়ু কমবে।এরপর আর আয়ু বাড়বে না।এভাবে অন্তর কল্পের সাথে ভদ্র কল্পের সমাপ্তি হবে।
আনন্দজ্যোতিঃ ভন্তের মতে,অন্তর কল্পের সময় হয় অবুদ্ধ কল্প।তিনি আরো উল্লেখ করেছেন যে-আয়ুকল্প,অন্তরকল্প,অসংখ্যকল্প এবং মহা কল্পের মতো ভদ্রকল্প একটি কল্প।ভদ্রকল্প প্রধান চারটি কল্পের মধ্যে অন্তর্ভুক্ত নয়।


title: কালো চা

text: কালো চা বা ব্ল্যাক টি যা রঙ্ চা নামেই বেশি পরিচিত। এটা উলোঙ, সবুজ ও সাদা চায়ের তুলনায় অধিক জারিত (অক্সিডাইজড) করা হয়। ব্লাক টি স্বল্প জারিত চায়ের তুলনায় সাধারণত অধিক গন্ধযুক্ত হয়ে থাকে। ক্যামেলিয়া সাইনেনসিস পাতার গুল্ম (বা ছোট গাছ) থেকে এর চারটি ধরণ তৈরি করা হয়। এক্ষেত্রে ব্যবহৃত দুটি প্রজাতি হল, ছোট-পত্রী চীনা বৈচিত্র্য উদ্ভিদ (C. sinensis subsp. sinensis), যা অধিকাংশ প্রকারের চায়ের জন্য ব্যবহৃত হয়, এবং বড়-পত্রী অসমিয়া উদ্ভিদ (C. sinensis subsp. assamica) যা চিরাচরিত কালো চায়ের জন্য ব্যবহৃত হয়। যদিও সাম্প্রতিক বছরগুলোতে কিছু সবুজ ও সাদা চা উৎপাদিত হয়েছে।


যাদবপুর বিশ্ববিদ্যালয় শিক্ষাপ্রাঙ্গন ক্রীড়াঙ্গন পশ্চিমবঙ্গের যাদবপুর বিশ্ববিদ্যালয়ের বিধাননগর শিক্ষাপ্রাঙ্গনে অবস্থিত একটি বহুমুখী ক্রীড়াঙ্গন। মাঠটি মূলত ক্রিকেট, ফুটবল ও অন্যান্য খেলার জন্য ব্যবহৃত হয়। বিধাননগর শিক্ষাপ্রাঙ্গনের প্রধান মাঠটি ক্রিকেট অ্যাসোসিয়েশন অফ বেঙ্গলকে লিজ দেওয়া হয়েছে। এখানে প্রায়ই অন্তঃরাজ্য ও আন্তঃরাজ্য ক্রীড়া প্রতিযোগিতা আয়োজিত হয়। ২০০৪ সালে রঞ্জি ট্রফিতে বাংলা ক্রিকেট দল বনাম কর্ণাটক ক্রিকেট দলের একটি ম্যাচের মাধ্যমে ক্রীড়াঙ্গনটি উদ্বোধন করা হয়। সেই থেকে এই মাঠে প্রথম শ্রেণীর ক্রিকেট ম্যাচ আয়োজিত হচ্ছে।


title: যাদবপুর রেলওয়ে স্টেশন

text: যাদবপুর রেলওয়ে স্টেশন শিয়ালদহ-সোনারপুর লাইন লাইনে অবস্থিত কলকাতা শহরতলি রেলওয়ে স্টেশন। এটি শিয়ালদহ রেলওয়ে স্টেশন থেকে আনুমানিক ৭ কিলোমিটার (৪.৩ মাইল) দূরে অবস্থিত। এটি পূর্ব রেল অঞ্চলের অন্তর্গত। যাদবপুর রেলওয়ে স্টেশন শিয়ালদহ রেল বিভাগের সবচেয়ে ব্যস্ততম রেল স্টেশনগুলির মধ্যে অন্যতম। ১১৫ জোড়াও বেশি স্থানীয় ই.এম.ইউ ট্রেন দৈনিক ভিত্তিতে রেলওয়ে স্টেশন দিয়ে চলাচল করে। স্টেশনটি ভারতের পশ্চিমবঙ্গ রাজ্যের কলকাতায় অবস্থিত। যাদবপুর জংশন স্টেশন যাদবপুর এলাকা এবং আশেপাশের এলাকাগুলিতে রেল পরিষেবা প্রদান করে।


title: বিক্রমপুর

text: বিক্রমপুর পরগনা বাংলাদেশের রাজধানী ঢাকা থেকে ১২ মাইল দক্ষিণে অবস্থিত। বর্তমানে এ অঞ্চলটি মুন্সীগঞ্জ জেলার অন্তর্গত। বিক্রমপুর বাংলার একটি ঐতিহাসিক এলাকা। সুপ্রাচীন কাল থেকেই এই অঞ্চল তার বৌদ্ধ জ্ঞান চর্চার জন্য এবং পরবর্তীতে সাংস্কৃতিক প্রভাবের জন্য সুপরিচিত। ধারণা করা হয়, বৈদিক যুগ থেকে ভাওয়াল ও সোনারগাঁও রাজধানী হিসেবে আবির্ভূত হবার আগ পর্যন্ত এটিই ছিল বাংলার প্রাচীনতম রাজধানী। বিক্রমপুর ছিল রাজা বিক্রমাদিত্যের রাজধানী। এই এলাকায় বাংলার বহু কীর্তিমান ব্যক্তির জন্ম হয়েছে। এখানকার কৃতী সন্তানের মধ্যে রয়েছেন অতীশ দীপঙ্কর, জগদীশ চন্দ্র বসু, ব্রজেন দাস, সত্যেন সেন প্রমুখ।


title: সোহরাওয়ার্দী উদ্যান

text: নাজির হোসেন "কিংবদন্তির ঢাকা" গ্রন্থে লিখেছেন, "ব্রিটিশ আমলে রমনা ময়দানটি ঘোড়দৌড়ের জন্য বিখ্যাত ছিল। প্রতি শনিবার হতো ঘোড়দৌড়। এটা ছিল একই সঙ্গে ব্রিটিশ শাসক ও সর্বস্তরের মানুষের চিত্তবিনোদনের একটি স্থান। ঢাকা বিশ্ববিদ্যালয়ের ইতিহাস বিভাগের অধ্যাপক ড. শরীফ উদ্দিন আহমেদের এক বিবরণ থেকে জানা যায়, চার্লস ডজ রমনায় রেসকোর্স বা ঘোড়দৌড়ের মাঠ নির্মাণ করেন। ১৯৪৭ খ্রিস্টাব্দে পাকিস্তান প্রতিষ্ঠার পর ঢাকার খ্যাতনামা আলেম মুফতি দীন মহম্মদ এক মাহফিল থেকে ঘৌড়দৌড়ের বিরুদ্ধে আন্দোলন শুরু করেন। এ কারণে সরকার ১৯৪৯ সালে ঘৌড়দৌড় বন্ধ করে দেয়। ১৯৭১ খ্রিস্টাব্দে বাংলাদেশ প্রতিষ্ঠার পর জাতীয় নেতা হোসেন শহীদ সোহ্‌রাওয়ার্দীর নামানুসারে রমনা রেসকোর্স ময়দানের নাম পরিবর্তন করতঃ "সোহরাওয়ার্দী উদ্যান" রাখা হয়। ১৯৭০ দশকের শেষভাগ থেকে শুরু করে এখানে প্রচুর গাছ-গাছালি রোপণ করা হয়েছে। বর্তমানে ফাঁকা জায়গা তুলনামূলকভাবে কম। যদিও ছোটোখাটো বৈশাখী মেলা জাতীয় অনুষ্ঠানের পরিসর এখনো আছে কিন্তু কোনরূপ জনসভা করার অবকাশ আর নেই। এটি সময় কাটানো, হাঁটাহাটিঁ প্রভৃতির জন্য উপযুক্ত।


title: বোলপুর

text: বোলপুর ভারতের পশ্চিমবঙ্গ রাজ্যের বীরভূম জেলার একটি মহকুমা শহর ও পৌরসভা এলাকা । এটি কলকাতার ১৪৫ কিলোমিটার উত্তরে অবস্থিত এবং এটি নোবেল বিজয়ী কবি রবীন্দ্রনাথ ঠাকুরের প্রতিষ্ঠিত বিশ্বভারতী বিশ্ববিদ্যালয়ের জন্য বিখ্যাত। এটি শান্তিনিকেতন এবং শ্রীনিকেতনের নিকটবর্তী, পশ্চিমবঙ্গের সংস্কৃতি ও শিক্ষা কেন্দ্রগুলির মধ্যে একটি।


title: যাদবপুর বিশ্ববিদ্যালয়

text:
যাদবপুর বিশ্ববিদ্যালয় (ইংরেজি: Jadavpur University) পশ্চিমবঙ্গের রাজধানী কলকাতার অন্যতম প্রধান বিশ্ববিদ্যালয় তথা ভারতের একটি অগ্রণী শিক্ষাপ্রতিষ্ঠান। দক্ষিণ কলকাতার যাদবপুরে এই বিশ্ববিদ্যালয়ের প্রধান শিক্ষাপ্রাঙ্গনটি অবস্থিত। দ্বিতীয় নবনির্মিত শিক্ষাপ্রাঙ্গনটি চালু হয়েছে কলকাতার পার্শ্ববর্তী বিধাননগরে। যাদবপুর বিশ্ববিদ্যালয় ইন্ডিয়ান অ্যাসোসিয়েশন ফর দ্য কালটিভেশন অফ সায়েন্স ও সেন্ট্রাল গ্লাস অ্যান্ড সেরামিকস রিসার্চ ইনস্টিটিউট-এর মতো অগ্রণী গবেষণা প্রতিষ্ঠানের সঙ্গে ঘনিষ্ঠভাবে সংযুক্ত।
বিশ্ববিদ্যালয়টি রাজ্য সরকারের অর্থায়নে পরিচালিত এবং এর প্রধান ক্যাম্পাস যাদবপুর-এ অবস্থিত।এটি পশ্চিমবঙ্গ রাজ্যের কলকাতা শহরে অবস্থিত।


title: যোধপুর জেলা

text: যোধপুর তার সমৃদ্ধ ইতিহাসের জন্য বিখ্যাত। এটি "ব্লু সিটি" এবং "সান সিটি" হিসাবে পরিচিত সকলের কাছে। মেহেরানগড় দুর্গের চারপাশের বাড়িগুলির নীল রঙের কারণে "ব্লু সিটি" নামের উৎপন্ন হয়। আগ্রহের অন্য উল্লেখযোগ্য জায়গা হল উমাইদ ভবন প্যালেস যা বর্তমানে একটি অংশ বর্তমান মহারাজা গাজ সিংয়ের পরিবারের আবাসস্থল হিসাবে ব্যবহৃত হয় এবং অবশিষ্ট অংশটি "তাজ হটেল গষ্ঠীর" অধীনে একটি ৫ তারকা হোটেল।


title: বিষ্ণুপুর, বাঁকুড়া

text:
একদা মল্লভূম নামে পরিচিত এই শহর কুটির শিল্প ও হস্তশিল্পের জন্যও বিখ্যাত। এই শহরে বেশকিছু পুরাতন শিল্প আজও তাদের অস্তিত্বকে বাঁচিয়ে রেখেছে।এমনি কিছু শিল্প হল - 'দশাবতার তাস', পোড়ামাটির নানান রকম শিল্পকর্ম,
নারকেল খোলার দ্রব্য, শাঁখের গহনা, ঘর সাজাবার দ্রব্য, মাটির প্রতিমা, মাটির 'হিংগলি পুতুল','বর-বউ' পুতুল, মাটির ও কাঠেরপুতুল, শোলার টোপর, প্রতিমার সাজ, বেল খোলার মালা, সুন্দর কারুকার্য করা ঘট, বাটি ও লন্ঠন আরো অনেক জিনিস। শাঁখের দ্রব্য প্রধানত বানানো হয় শাঁখারিবাজার পাড়াতে।এছাড়া ' দশাবতার তাস ' ও এই পাড়ার ফোওজদার পরিবারের নিজস্ব শিল্প। গোপালগঞ্জ এলাকা, ষ্টেশনরোড ইত্যাদি অঞ্চলের লন্ঠন শিল্পীদের অসাধারণ লন্ঠন শিল্প আজও লোকদের বিস্মিত করে। পিতলের বাসন শিল্পও বিষ্ণুপুরের একটি পরিচায়ক, এছাড়া বিষ্ণুপুরের জগদ্বিখ্যাত বালুচরি শাড়িতো আছেই।


title: বদলগাছী উপজেলা

text:
পাহাড়পুর একটি প্রাচীন নিদর্শনের স্থান। ৮ম/ ৯ম শতাব্দির পালবংশের বিহার এখানে অবস্থিত। ১৯৮৫ সালে ইউনেস্কো এটিকে বিশ্ব ঐতিহ্যবাহী স্থানের মর্যাদা দেয়।
পাহাড়পুরকে পৃথিবীর সবচেয়ে বড় বৌদ্ধবিহার বলা যেতে পারে। আয়তনে এর সাথে ভারতের নালন্দা মহাবিহারের তুলনা হতে পারে।
এটি ৩০০ বছর ধরে বৌদ্ধদের অতি বিখ্যাত ধর্মচর্চা কেন্দ্র ছিল।
শুধু উপমহাদেশের বিভিন্ন স্থান থেকেই নয়, চীন, তিব্বত, মায়ানমার ( তদানীন্তন ব্রহ্মদেশ), মালয়েশিয়া, ইন্দোনেশিয়া প্রভৃতি দেশের বৌদ্ধরা এখানে ধর্মচর্চা ও ধর্মজ্ঞান অর্জন করতে আসতেন।
খ্রিষ্টীয় দশম শতকে বিহারের আচার্য ছিলে অতীশ দীপঙ্কর শ্রীজ্ঞান।
নওগাঁ জেলার বদলগাছী উপজেলাধীন দ্বীপগঞ্জ গ্রামে হলুদ বিহার অবস্থিত। এখানে যে একটি বৌদ্ধ বিহারের অস্তিত্ব আছে তার যুগল দু'টি শব্দ হলুদ বিহার ও দ্বীপগঞ্জ থেকে উপলব্ধি করা যায়। হলুদ বিহার যেমন একটি বৌদ্ধ বিহারের অস্তিত্বের ইঙ্গিত বহন করে তেমনি দ্বীপগঞ্জ একটি প্রাচীন দ্বীপের অবস্থানের আভাস দেয়। এই হলুদ বিহার পাহাড়পুর গ্রামের সোমপুর বিহার থেকে ১৫/১৬ কিলোমিটার দক্ষিণ-পশ্চিমে অবস্থিত। দ্বীপগঞ্জ গ্রামের হাটের পাশে একটি উঁচু ঢিবি সকলের দৃষ্টি আকর্ষণ করে। এ ঢিবির পরিধি প্রায় ১০০ ফুট। সমতল ভূমি থেকে এ ঢিবির উচ্চতা প্রায় ২৫ ফুট। এ বিহারের পার্শ্ববর্তী মাঝেমধ্যে মাটি খননকালে আকর্ষণীয় প্রত্ন নিদর্শন যেমন পাথর, ধাতবমূর্তি, পোড়া মাটির ফলক, অলংকৃত প্রাচীন ইট পাওয়া যায়। আলোচিত ঢিবি ও এ স্থানের মাটির তলা থেকে প্রাপ্ত বিভিন্ন নিদর্শন দেখে অনেকে মনে করতো যে, এটি একটি প্রাচীন কীর্তি।


title: হাম্পি

text:
হাম্পি (; ) ভারতের কর্ণাটক এট উত্তরে অবস্থিত একটি গ্রাম। হাম্পিতে অবস্থিত ভগ্নাবশেষসমূহের জন্যে জায়গাটি বিখ্যাত। হাম্পির স্মারকসমূহ হল উত্তর কৰ্ণাটকের মনোরম বিলাসবহুল হাম্পি নগরের স্মারকসমষ্টি। হাম্পিতে বিজয়নগর সাম্ৰাজ্যের অধুনালুপ্ত রাজধানী বিজয়নগরের ধ্বংসাবশেষ অবস্থিত। এই নগরের চারদিকে দ্ৰাবিড় স্থাপত্য মন্দির এবং প্ৰাসাদের ধ্বংসাবশেষে দেখা যায়। চতুৰ্দশ এবং ষোড়শ শতাব্দীর মধ্যবৰ্তী সময়ে যেসকল পৰ্যটক ভারতে এসেছিলেন,তারা সকলেই এই মন্দিরসমূহের ভূয়সী প্ৰশংসা করে গেছেন । হাম্পিতে অনেক গুরুত্বপূৰ্ণ হিন্দু ধৰ্মীয় মন্দির আছে। এখানে বিরুপক্ষ মন্দিরসহ একাধিক স্মারক অবস্থিত। তাছাড়া ও রয়েছে অনেক অভিজাত বাসগৃহ, হাতী বন্ধা ঘর, রাণীর আভিজাত স্নানাগার, লোটাস মহল ইত্যাদি। এই স্মারকসমূহ ইউনেস্কো বিশ্ব ঐতিহ্যের তালিকা (i), (iii) ও (iv) অনুযায়ী সাংস্কৃতিক ঐতিহ্যের মৰ্যাদাপ্ৰাপ্ত।
স্থানীয় ভাাষায় হাম্পিকে পাম্পা-ক্ষেত্ৰ, কৃষকৃন্দ ক্ষেত্ৰ অথবা ভাষ্করা ক্ষেত্ৰ বলে জানা যায়, ভাষ্কর নামটি পাম্পার থেকে উৎপত্তি হয়েছে, যা তুঙ্গভদ্ৰা নদীর প্ৰাচীন নাম। হাম্পি নামটি হাম্পের থেকে উৎপত্তি হয়েছে ।


title: রুপি

text: রুপি বলতে বোঝায় ভারতীয় মুদ্রা, ইন্দোনেশীয়, মালদ্বীপ, মরিশাস, নেপালি, পাকিস্তানি, সিশেলস, শ্রীলঙ্কা এবং পুরনো আফগানিস্তান, তিব্বত, বার্মা এবং ব্রিটিশ পূর্ব আফ্রিকা, জার্মান পূর্ব আফ্রিকা এবং ট্রুসিয়াল রাজ্যসমূহে প্রচলিত মুদ্রা।


title: রুপি

text:
ভারতীয় রুপি প্রথম পরিচিত, প্রচলিত এবং কথিত হয় "রুপিয়া" নামে, শের শাহ সুরির (১৫৪০-১৫৪৫) এই রৌপ্যমুদ্রা মুঘল শাসকেরাও বহাল রাখেন। রুপির ইতিহাসের সূচনা প্রাচীন ভারতে সিরকা খ্রিষ্টপূর্ব ৩য় শতকে। চীনা ওয়েন, মধ্যপ্রাচ্যের মুদ্রা এবং লিডিয়ান স্টাটার সহ বিশ্বের সবচেয়ে পুরাতন কিছু মুদ্রা প্রাচীন ভারতে প্রচলিত ছিল।
শব্দটি এসেছে সংস্কৃত শব্দ "রূপয়া" থেকে যার অর্থ রৌপ্যমুদ্রা, আর সেটা এসেছে সংস্কৃত "রূপ" মানে "সুন্দর গঠন" থেকে।


title: বাংলাদেশ

text: বাংলাদেশে দুই ধরনের মুদ্রাব্যবস্থা প্রচলিত আছে, ধাতব মুদ্রা ও কাগুজে নোট। ১৯৮৮ সালে প্রতিষ্ঠিত বাংলাদেশের একমাত্র সরকারি সিকিউরিটি প্রিন্টিং কর্পোরেশন (বাংলাদেশ) লিমিটেডের (SPCBL) অধিনে (শিমুলতলী, গাজীপুর) কাগুজে নোট গুলো মুদ্রিত হয়। নোট গুলো প্রচলন করে বাংলাদেশ ব্যাংক। ১০ টাকার নোট SPCBL কর্তৃক মুদ্রিত প্রথম নোট। নারায়ণগঞ্জে অবস্থিত জাপান-বাংলাদেশ সিকিউরিটি প্রিন্টিং অ্যান্ড পেপারস লিমিটেড, বাংলাদেশের প্রথম বেসরকারি সিকিউরিটি প্রিন্টিং প্রতিষ্ঠান। ১ টাকা এবং ১০০ টাকার নোট এ দেশে প্রথম মুদ্রিত নোট। বাংলাদেশের প্রথম টাকা ও মুদ্রার নকশাকার কে জি মুস্তফা। বর্তমানে নয়টি(৯) কাগুজে নোট এবং তিনটি(৩) ধাতব মুদ্রা চালু আছে।


title: মুদ্রা

text: সাম্প্রতিকভাবে, "International Organization for Standardization" প্রচলিত মুদ্রাকে ব্যাখ্যা করতে একটা ত্রি-বর্ণের সাংকেতিক পদ্ধতি (ISO 4217)র সূচনা করে যার দ্বারা ডলার বা ফ্রাঙ্ক বলে পরিচিত বহুসংখ্যক ভিন্ন মূল্যের প্রচলিত মুদ্রার ক্ষেত্রে দেখা দেয়া বিভ্রান্তি দূর হয়। উদাহরণস্বরূপ, এই পদ্ধতি অনুসারে যুক্তরাষ্ট্রের প্রচলিত মুদ্রাকে বিশ্বব্যাপী USD দ্বারা বোঝানো হয়।


title: পদক

text: "ব্র্যাকটিয়েট" এক ধরণের চ্যাপ্টা, পাতলা স্বর্ণ পদক। এটির উল্টোপিঠ সাধারণত পাতলা ধরণের। অন্ধকার যুগে তৈরী এ পদকটি উত্তর ইউরোপে পাওয়া যায়। স্থানভেদে প্রাচীন রোমান সাম্রাজ্যে এ ধরণের মুদ্রা ও পদকগুলোয় দেব-দেবীর মাথা, প্রাণী কিংবা অন্য কোন নকশা অঙ্কিত থাকতো। এ ধরণের পদক প্রাচীন গুপ্ত সাম্রাজ্য এবং রোমান সাম্রাজ্যে প্রচলিত মুদ্রার সমগোত্রীয়।


title: মৌমাছি

text: মৌমাছি বা মধুমক্ষিকা বা মধুকর () বোলতা এবং পিঁপড়ার সাথে ঘনিষ্ঠ সম্পর্কযুক্ত মধু সংগ্রহকারী পতঙ্গবিশেষ। মধু ও মোম উৎপাদন এবং ফুলের পরাগায়ণের জন্য প্রসিদ্ধ। পৃথিবীতে ৯টি স্বীকৃত গোত্রের অধীনে প্রায় বিশ হাজার মৌমাছি প্রজাতি আছে, যদিও এর বেশিরভাগেরই কোন বর্ণনা নেই এবং এর প্রকৃত সংখ্যা আরো বেশী হতে পারে। এন্টার্কটিকা ব্যতীত পৃথিবীর সকল মহাদেশে যেখানেই পতঙ্গ-পরাগায়িত সপুষ্পক উদ্ভিদ আছে, সেখানেই মৌমাছি আছে। বাংলাদেশে সচরাচর যে মৌমাছি দেখা যায় তার বৈজ্ঞানিক নাম "Apis cerana" ("এপিস সেরানা") এই অঞ্চলে আরো তিন প্রজাতির মৌমাছি দেখা যায় যথা "এপিস মেলিফেরা", "এপিস ডরসাটা" ও "এপিস ফ্লোরিয়া"।


title: মুদ্রা

text:
সাধারণত একটি নির্দ্দিষ্ট সরকারের প্রচলিত মুদ্রা এবং কাগজের টাকা রাষ্ট্রটির অর্থমুদ্রার যোগানের কায়িক দিকটি সামলায়। একটি রাষ্ট্রের অর্থমুদ্রার যোগানের অন্য অংশটি ব্যাঙ্ক জমা (কখনও জমা অর্থমুদ্রা বলা হয়) দ্বারা গঠিত হয়, যার মালিকানা ধনাদেশ (চেক), ডেবিট কার্ড, বা অর্থমুদ্রা হস্তান্তরের অন্য মাধ্যমে হস্তান্তর করা যায়। জমা অর্থমুদ্রা এবং প্রচলিত মুদ্রা দুটিই আদায়ের উপায় হিসাবে গ্রহণযোগ্য হওয়ার জন্য একে অর্থমুদ্রা বলে গণ্য করা হয়।
প্রচলিত মুদ্রা রূপে অর্থমুদ্রাই মানব সভ্যতায় প্রায় ১০,০০০ BCE থেকেই প্রভুত্ব বিস্তার করতে শুরু করে। সাধারণত, নিহিত মূল্যের মোহর (সোনা বা রূপা) প্রমান ছিল। প্রায় সকল আধুনিক অর্থমুদ্রাতন্ত্রই রাজ-আজ্ঞা অর্থমুদ্রা ("fiat money")র ওপর ভিত্তিশীল — সরকারী আজ্ঞা (রাজ-আজ্ঞা) বলতে আধুনিক প্রচলিত মুদ্রাই মূল্য লাভ করে। সাধারণত, সরকার 'রাজ-আজ্ঞা প্রচলিত মুদ্রা'কে বিধিসম্মত মূল্যবেদন পত্র হিসাবে ঘোষণা করে (নিদর্শনস্বরূপ, কেন্দ্রীয় ব্যাঙ্ক ছাপানো কাগজী মুদ্রা ও মোহর/মুদ্রা)। ফলস্বরূপ, 'রাজ-আজ্ঞা প্রচলিত মুদ্রা'কে সরকারি বা ব্যক্তিগত সকল ঋণ পরিশোধের উপায় হিসাবে গ্রহণ না করাটা আইন বিরুদ্ধ।


title: মুদ্রা

text: প্রচলিত মুদ্রা 2000 BC র আশে-পাশে সংঘটিত হওয়া দুটি মৌলিক অভিযোজন থেকে ক্রমবিকাশ লাভ করে। মূলত অর্থমুদ্রা প্রাপ্তির একটা প্রকার ছিল যা প্রাচীন কালের "Mesopotamia"(তখনকার প্রাচীন ইজিপ্টের "Sumer")-এর দেবালয়ের ভাণ্ডারে সঞ্চিত রাখা শস্যকে প্রতিনিধিত্ব করত।


title: লুসিয়াস আনিকেতোস

text: লুসিয়াস আনিকেতোস বেশ কিছু দ্বিভাষী মুদ্রা প্রচলন করেন। তাঁর দ্বারা প্রচলিত রৌপ্য মুদ্রায় করিন্থীয় হেলমেট, ম্যাসিডনিয় চ্যাপ্টা কাউসিয়া টুপি, হাতির মাথার আকৃতির টুপি, ষাঁড়ের শিং যুক্ত হেলমেট ইত্যাদি বিভিন্ন ধরণের মুকুট বা টুপি পরিহিত অবস্থায় তাঁর প্রতিকৃতি দেখতে পাওয়া যায়। মুদ্রাগুলির উলটো পিঠে গদা হাতে হেরাক্লিসের মূর্তি দেখতে পাওয়া যায়। তাঁর ব্রোঞ্জ মুদ্রাগুলিতে চতুর্ভুজাকৃতি বিশিষ্ট এবং তাতে হেরাক্লিস অথবা হাতির চিত্র খোদিত থাকত। কিছু কিছু ব্রোঞ্জ মুদ্রা আবিষ্কৃত হয়েছে, যার এক পিঠে লুসিয়াস আনিকেতোসের চিত্র ও অপর পিঠে আন্তিয়াল্কিদাস নিকেফোরোসের চিত্র মুদ্রিত রয়েছে। এই দুই ইন্দো-গ্রিক শাসক নিজেদের মধ্যে মৈত্রীসূত্রে আবদ্ধ হন বলে উইলিয়াম উডথর্প টার্ন মনে করেন। অপর ঐতিহাসিকদের মতে, লুসিয়াস আনিকেতোসের মুদ্রায় আন্তিয়াল্কিদাস নিকেফোরোস নিজের চিত্র ও নাম উৎকীর্ণ করিয়েছিলেন বলেই এই ধরণের মুদ্রা সৃষ্টি হয়েছিল। এর সঙ্গে এই দুই শাসকের মিত্রতার কোন সম্পর্ক নেই।


title: ভারতীয় মুদ্রার ইতিহাস

text:
প্রাচীন বাংলায় হিন্দু ও বৌদ্ধ রাজত্বকালে যেরকম মুদ্রা প্রচলিত ছিল, তা ছিল সমচতুষ্কোণ। কোনও কোনও রাজার সময়ে সমষটকোণ মুদ্রাও তৈরী হত।
মুদ্রায় বিশুদ্ধ রূপো ব্যবহৃত হত এবং সেই রূপোই আদর্শ "চান্দী" বলে মান্য হত।
চব্বিশটি মুদ্রা এক সারিতে রাখলে যত বড় দীর্ঘ হত তার নাম ছিল এক "হাত"। সেই হাতের আশী হাতে এক "রশি" এবং একশো রশিতে এক "ক্রোশ" হত; সুতরাং সেই মুদ্রাই সমস্ত দৈর্ঘ্য পরিমাপের মূল ছিল। পরন্তু সেই টাকা একশতটির যে ওজন তারই নাম ছিল এক "সের", চল্লিশ সেরে এক "মণ" এবং চৌষট্টি মণে এক "রাশি" বা "পুঞ্জ" হত; সুতরাং সেই মুদ্রাই ওজনের মূল ছিল। এভাবে সেই মুদ্রা সর্বপ্রকার তুলনার আধার ছিল বলে তাকে 'তোলা' বলা হত।
সেই মুদ্রা যখন যে রাজার আমলে তৈরী হত, সেই রাজার নাম তাতে লেখা থাকত; তাঁর রাজ্যের নাম এবং শকাব্দ কিংবা সম্বৎ লেখা থাকত, কিন্তু কোন টাকায় কোন প্রতিমূর্তি থাকত না।
আধুলি, সিকি বা দোয়ানী ছিল না; আনা পয়সা প্রভৃতিও ছিল না। মুদ্রা ভাঙালে এক বোঝা কড়ি মিলত, তা দ্বারাই কেনাবেচা চলত। পাঠান রাজত্বেও ঐরূপ ব্যবহারই ছিল। মোগল রাজ্যারম্ভে সর্বপ্রথম গোলাকার মুদ্রা প্রচলিত হয়। তুর্কী ভাষায় গোল টাকাকে 'তঙ্কা' বলে। সেই তঙ্কা শব্দের অপভ্রংশে বর্তমানে টাকা শব্দটি উৎপন্ন হয়েছে।

ইংরেজ ঔপনিবেশিক সময়ে পশ্চিম ভারত, দক্ষিণ ভারত এবং বঙ্গের (কলকাতা) উপনিবেশসমূহ ব্যবসায়-বাণিজ্যের জন্য নিজ নিজ ভিন্ন মুদ্রা ব্যবস্থার প্রবর্তন করে।


title: ব্যাক্টেরিয়া

text:
ব্যাক্টেরিয়ার কোষ সুকেন্দ্রিক কোষের এক-দশমাংশ এবং দৈর্ঘ্যে সাধারণত ০.৫-৫.০ মাইক্রোমিটার। তবে কিছু ব্যাক্টেরিয়া (যেমন- "Thiomargarita namibiensis" এবং "Epulopiscium fishelsoni") অর্ধেক মিলিমিটারের বেশি দৈর্ঘ্য এবং স্বাভাবিক চোখে দৃশ্যমান। "Epulopiscium fishelsoni" দৈর্ঘ্যে ০.৭ মিলিমিটার পর্যন্ত হতে পারে। সবচেয়ে ক্ষুদ্রতম ব্যাক্টেরিয়াগুলো "Mycoplasma" গণের সদস্য, এরা দৈর্ঘ্যে মাত্র ০.৩ মাইক্রোমিটার হয় যা বৃহত্তম ভাইরাস গুলোর আকারের সমান। কিছু ব্যাক্টেরিয়া আরও ক্ষুদ্র হয়। এই অতিকায় ক্ষুদ্র ব্যাক্টেরিয়া সম্পর্কে খুব বেশি জানা যায়নি।
গোলাকার ব্যাক্টেরিয়াগুলোকে বলা হয় cocci (একবচনে coccus। গ্রীক- "kókkos" ,দানা, বীজ। দণ্ডাকৃতি ব্যাক্টেরিয়াগুলোকে বলা হয় bacilli (একবচনে bacillus, লাতিন- "baculus", লাঠি)। কমা (,) আকৃতির ব্যাক্টেরিয়াগুলোকে বলা হয় vibrio।


title: বাগদা চিংড়ি

text: অন্যান্য প্রজাতির চিংড়ির তুলনার এর বাহ্যিক কাঠামো তার একেক অংশের চেয়ে একটু চ্যাপ্টা প্রকৃতির। সবচেয়ে বড় আকৃতির বাগদা চিংড়ি হচ্ছে "পিনেয়াস মোনোডন"। এটি সর্বোচ্চ ৩৩৬ মিলিমিটার বা ১৩.২ ইঞ্চি এবং ওজনে ৪৫০ গ্রাম বা ১ পাউন্ড ওজন পর্যন্ত হয়ে থাকে। বংশবৃদ্ধির উপযুক্ত স্থান হিসেবে সরাসরি পানিতে ডিম উৎপাদন করে। ডিমের প্রাথমিক অবস্থারূপে লার্ভায় "প্রোটোজোয়েল", "জোয়া" এবং "পোসলার্ভার" সংমিশ্রণে গঠিত হয়। সুস্পষ্টভাবে দিক-নির্দেশনা ও চলাফেরার সুবিধার্থে মাথার সম্মুখ অংশে শূড় রয়েছে। মাথায় একজোড়া চোখের সাহায্যে সম্মুখ দিক অবলোকন করে সদর্পে অগ্রসর হয়। বক্ষস্থলে পাঁচ জোড়া পেরিওপড বা হাঁটার উপযোগী পা রয়েছে। প্রথম তিন জোড়া পায়ে ছোট থাবা আছে। "লুসিফারিডে" এবং "এসটেস" গোত্রের বাগদা চিংড়ির শেষ দুই জোড়া পায়ে থাবা নেই।


title: রাঙা মানিকজোড়

text: রাঙা মানিকজোড় বেশ বড়সড় সাদা জলচর পাখি। এর দৈর্ঘ্য কমবেশি ৯৩ সেন্টিমিটার, ডানা ৫০ সেন্টিমিটার, ঠোঁট ২৬.৫ সেন্টিমিটার, লেজ ১৬ সেন্টিমিটার ও পা ২৪.৫ সেন্টিমিটার। ওজন ৩ কেজি। প্রাপ্তবয়স্ক পাখির মুখ পালকহীন ও চামড়া কমলা-হলুদ। এ চামড়া প্রজনন মৌসুমে লালচে রঙ ধারণ করে। ঘাড়, গলা ও পিঠ সাদা। দেহতলও সাদা, কেবল বুকে আড়াআড়ি কালো ডোরা থাকে। ডানার প্রান্ত-পালক ও মধ্য-পালক কালো। ডানার কালো পালক-ঢাকনিতে সাদা ডোরা দেখা যায়। লেজের পালক টকটকে লাল বা গোলাপি। কিছু কালচে পালকও থাকে। চোখের রঙ খড়-হলুদ। লম্বা ঠোঁটের গোড়া কমলা-হলুদ। নিম্নমুখী ঠোঁটের আগা পাটকিলে। পা ও পায়ের পাতা মেটে বাদামি থেকে লালচে। স্ত্রী ও পুরুষ মানিকজোড় দেখতে একই রকম। অপ্রাপ্তবয়স্ক পাখি মলিন সাদা। মাথা, ঘাড় ও ডানার ভেতরের পালক-ঢাকনি বাদামি।


title: হেনিপাহ ভাইরাস

text:
হেনিপা ভাইরাসগুলো প্লিওমরফিক() (বিভিন্ন আকার বিশিষ্ট), এবং ৪০-৬০০ ন্যানোমিটার ব্যাস বিশিষ্ট হয়ে থাকে। এদের ভাইরাল ম্যাট্রিক্স প্রোটিন এর উপরে একটি লিপিড পর্দা থাকে। ভাইরাসের কেন্দ্রে একটি এক-সুত্রক প্যাচানো আরএনএ জিনোম থাকে যা এন (নিউক্লিওক্যাপসিড) প্রোটিন এর সাথে দৃঢ়ভাবে যুক্ত থাকে এবং এটি এল (বৃহৎ) প্রোটিন ও পি (ফসফোপ্রোটিন) এর সাথে সম্পৃক্ত যারা ভাইরাল রেপ্লিকেশন এর সময় আরএনএ পলিমারেজ এনজাইমের কাজ করে।
লিপিড পর্দার অভ্যন্তরে এফ (ফিউসন) প্রোটিন ট্রাইমার ও জি (সংযোগ) প্রোটিন টেট্রামার এর কাটা (Spike) থাকে। জি প্রোটিনের কাজ হচ্ছে ভাইরাসকে পোষক কোষের পৃষ্ঠে সংযুক্ত করা ইএফএনবি২() নামক একটি প্রোটিনের মাধ্যমে যা অনেক স্তন্যপায়ী প্রানীতে বিদ্যমান। এফ প্রোটিন ভাইরাস পর্দা কে পোষক কোষপর্দার সাথে একত্রীভূত করে এবং ভিরিয়নের আধেয় (content) কে কোষের অভ্যন্তরে পাঠায়। এছাড়াও এই প্রোটিন আক্রান্ত কোষকে পার্শ্ববর্তী কোষগুলোর সাথে একত্রীভূত করে একাধিক নিউক্লিয়াস বিশিষ্ট বৃহৎ সিনসাইটিয়াতে () পরিনত করে।


title: নাইজারসরাস

text: নাইজারসরাস ৯ মিটার লম্বা (৩০ ফিট), যা সাউরোপোডের সদস্য হিসেবে খুবই ছোট আকৃতির। ওজনে এই ডাইনোসোরটি ছিল ৯ টন যা ওজনে বর্তমান সময়ের হাতির সমান। কিন্তু জীবাশ্মে পাওয়া এর কঙ্কাল মূলত প্রাকৃতিক উপায়ে বায়ুতে পরিপূর্ণ ছিল কিন্তু এর অঙ্গ-প্রত্যঙ্গ ছিল সুগঠিত। খাদ্যগ্রহণের জন্য ফেনেস্ট্রা (খুলি এবং ভেরটেব্রেটস্ এর সংযোগ স্থান) সহযোগে হাল্কা হাঁড় সমেত এর কঙ্কালতন্ত্র বিশেষভাবে সুগঠিত। ৫০০টি দাঁতসহ নাইজারসরাস ডায়নোসরটির প্রশস্ত মুখ রয়েছে, যা প্রতি ১৪ দিন পর পর প্রতিস্থাপিত হয়। এছাড়া এর চোয়ালে বিশেষ সুরক্ষার জন্য কেরাটিন (এক ধরনের প্রোটিন যা উপকলা কোষকে সুরক্ষা দেয়) নামক প্রোটিন দ্বারা আবৃত। অন্যান্য চতুষ্পদ প্রাণীদের মতো না হয়ে বরং এর দাঁতালো হাঁড়গুলো কঙ্কালের বাকি অংশগুলোর সাথে সামঞ্জস্য রেখে অনুপ্রস্থভাবে আবর্তিত হয়ে থাকে, যাতে করে এর দাঁতগুলো যেন বেশি সম্মুখভাগে অবস্থিত না হয় পরে।


title: মনোসাইট

text: মনোসাইটগুলি অ্যামিবাইট আকৃতির হয় এবং এই কণিকাতে দানাদার সাইটোপ্লাজম রয়েছে। লোব বিহীন নিউক্লিয়াস সহ, এই কোষগুলি এক ধরণের মনোনিউক্লিয়াস লিউকোসাইট যার আশ্রয়স্থল হল আজারুরফিল গ্রানুলস। মনোসাইটের নিউক্লিয়াসের জ্যামিতিক আকৃতি ইলিপসোইডাল প্রকৃতির। মনোসাইটের নিউক্লিয়াস দেখতে অনেকটা সিম বীজের আকৃতির বা কিডনি আকৃতির, যদিও এর মধ্যে সবচেয়ে গুরুত্বপূর্ণ পার্থক্য হল লোবগুলির মধ্যে কোনো রকমে হাইপ্যারাবলিক বৈশিষ্ট থাকে না। এই শ্রেণিবিন্যাসের বিপরীতে পলিমর্ফোনিউক্লিয়াস লিওসোসাইটে দেখা যায়।


title: মাগুয়ারি মানিকজোড়

text: মাগুয়ারি মানিকজোড় আকারে বেশ বড়সড় পাখি। এর দৈর্ঘ্য কমবেশি ৯৭-১২০ সেন্টিমিটার, ডানার বিস্তার ১৬০-১৮০ সেন্টিমিটার এবং ওজন ৩.৪-৪.৫৪ কেজি। স্ত্রী ও পুরুষ পাখির মধ্যে কোন যৌন দ্বিরূপতা নেই। তবে পুরুষ পাখি গড়ে স্ত্রী পাখির থেকে একটু বড়। প্রাপ্তবয়স্ক পাখির কাঁধ-ঢাকনি ও ডানা কালো। পালকে মেলানিন থাকার কারণে পালক কালো দেখায়। গলা, পিঠ, ডানা-ঢাকনি, দেহতল, লেজ ও লেজ-ঢাকনি সাদা। মুখের পালকহীন চামড়া টকটকে লাল। লম্বা পা টকটকে লাল রঙের। চোখ খড় হলুদ। লম্বা সোজা ঠোঁটের গোড়া ধূসর। ঠোঁটের আগা লালচে।


title: এইচআইভি

text: এইচআইভি ভাইরাসের কণা গোলাকার। গোলকটির ব্যাস ১০০ ন্যানোমিটার () এবং লিপিড নির্মিত দ্বিস্তরী ঝিল্লি () দ্বারা আবৃত। ঝিল্লির উপরে দুই প্রকার গ্লাইকোপ্রোটিন (জিপি-১২০ এবং জিপি-৪১) বের হয়ে থাকে। নিউক্লিয়ক্যাপসিড ()এর আকার প্রায় কোনাকার এবং দৈর্ঘ্যে প্রায় ১০০ ন্যানোমিটার। কোনকাকৃতির নিউক্লিয়ক্যাপসিডের প্রসস্থ প্রান্ত ৪০-৬০ ন্যানোমিটার চওড়া ও সরু প্রান্ত ২০ ন্যানোমিটার চওড়া। সরু প্রান্ত এক প্রকার প্রোটিন জাতীয় উপাদান দিয়ে লিপিডের ঝিল্লীর সাথে যুক্ত থাকে। এই সংযোগকে বলা হয় কোর-ঝিল্লি-সংযোগ। নিউক্লিয়ক্যাপসিডের প্রোটিনগুলো দৃঢ় ভাবে আরএনএ জিনোমের সাথে যুক্ত থাকে। ঝিল্লি ও নিউক্লিয়ক্যাপসিডের মধ্যবর্তি অঞ্চলকে বলা হয় প্যারানিউক্লিয়েড () অঞ্চল। এই অঞ্চলে প্রোটিন দ্বারা গঠিত মাট্রিক্স বিদ্যমান। ম্যাট্রিক্সের প্রোটিনকে ম্যাট্রিক্স প্রোটিন বলা হয়। ম্যাট্রিক্সের পরেই ক্যাপসিড স্তরের অবস্থান। ক্যাপসিড স্তর গঠিত হয় “ক্যাপসিড প্রোটিন” দ্বারা। ক্যাপসিড নির্মিত গোলাকার গঠনের ভিতরেই থাকে নিউক্লিয়ক্যাপসিড।


title: ডিএনএ

text: ডিএনএর দ্বৈত হেলিক্স ডান-হাতি সর্পিলাকার হয়ে থাকে। ডিএনএ সূত্রগুলো যখন প্যাঁচানো থাকে তখন তাদের ফসফেটের মেরুদন্ডের মাঝে জায়গা রাখা থাকে। এই জায়গাতে ক্ষারগুলো যুক্ত হয় (এনিমেশন দেখুন)। দ্বৈত হেলিক্সের তলে দুই জায়গায় এরকম প্যাঁচানো খাঁজ (groove) থাকে। একটি খাঁজ ২২ Å প্রশস্ত ও অন্যটি ১২ Å প্রশস্ত। বৃহত্তর খাঁজটিকে বলে "মেজর গ্রুভ" ছোটটিকে বলে "মাইনর গ্রুভ"। মাইনর গ্রুভের সরুতার অর্থ হলো ক্ষারের প্রান্তগুলো মেজর গ্রুভে তুলনামুলক বেশি সহজে প্রবেশ করতে পারে। এর ফলে কিছু প্রোটিন যা ডিএনএতে কিছু নির্দিষ্ট ক্রমে যুক্ত হতে পারে, তারা ডিএনএতে মেজর গ্রুভের ক্ষারের সংস্পর্শে এসে কাঙ্খিত ক্রম খুঁজে নেয়।


title: ভিট্রেয়াস হিউমার

text: ভিট্রেয়াস হিউমার () বা কাচীয় রস হল মেরুদণ্ডী প্রাণীর চক্ষুগোলকের অক্ষিপট বা রেটিনা (Retina) এবং পরকলা বা লেন্সের (Lens) মধ্যবর্তী স্থান পূরণকারী স্বচ্ছ জলীয় রস। এর ৯৯% পানি, কিন্তু এর জেলিসদৃশ সান্দ্রতা (viscosity) পানির সান্দ্রতার প্রায় চার থেকে পাঁচ গুণ বেশি। পানি ছাড়াও এতে লবন, চিনি, ফ্যাগোসাইট ও কোলাজেন তন্তু বিদ্যমান। ফ্যাগোসাইট কোষগুলো দৃষ্টিক্ষেত্র (visual field) থেকে অবাঞ্ছিত দ্রব্য সরিয়ে নিয়ে যায়। ভিট্রেয়াস হিউমারের মূল কাজ চোখের ছয় ভাগের পাঁচ ভাগ স্থান দখল করে চোখের বাকি অংশগুলোর জন্য একটি কাঠামো তৈরি করা, এবং রেটিনাতে আলো যাতে সহজে বাধাহীনভাবে পৌছতে পারে, তা নিশ্চিত করা।


title: দক্ষিণ আমেরিকা

text: ২০০৬ সালে দক্ষিণ আমেরিকার প্রাক্কলিত জনসংখ্যা ছিল ৩৭ কোটি ৬০ লক্ষ, যা পৃথিবীর মোট জনসংখ্যার ৬%। এই মহাদেশে ১২টি রাষ্ট্র আছে। এদের মধ্যে ১০টি রাষ্ট্র লাতিন: আর্জেন্টিনা, বলিভিয়া, ব্রাজিল, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা। দুইটি রাষ্ট্র লাতিন নয়। এই দুটি রাষ্ট্রের মধ্যে গায়ানা যুক্তরাজ্যের এবং সুরিনাম নেদারল্যান্ড্সের প্রাক্তন উপনিবেশ ছিল। ব্রাজিল ছিল পর্তুগালের উপনিবেশ। আর্জেন্টিনা, বলিভিয়া, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা এই ৯ টি দেশ ছিল স্পেনের উপনিবেশ। এসব দেশের ভাষাও স্পেনিস। ব্রাজিলের ভাষা পর্তুগিজ, সুরিনামের ভাষা ডাচ এবং গায়ানার ভাষা হচ্ছে ইংরেজি। এছাড়া দক্ষিণ আমেরিকাতে ফ্রেঞ্চ গায়ানা বা গুইয়ান নামে ফ্রান্সের একটি জেলা সমমর্যাদার দেপার্ত্যমঁ রয়েছে। এটি এক সময় ফ্রাঞ্চের উপনিবেশ ছিল। মহাদেশটি থেকে বিরাট দূরত্বে প্রশান্ত মহাসাগরে অবস্থিত অনেকগুলি প্রশাসনিক অঞ্চল আছে, যেগুলি দক্ষিণ আমেরিকান বিভিন্ন রাষ্ট্রের অংশ। এদের মধ্যে আছে চিলির হুয়ান ফের্নান্দেস দ্বীপপুঞ্জ ও ইস্টার দ্বীপ, এবং ইকুয়েডরের গালাপাগোস দ্বীপপুঞ্জ। উপকূলের কাছে অবস্থিত মহাসাগরীয় অঞ্চলগুলির মধ্যে আছে আটলান্টিক মহাসাগরে অবস্থিত ব্রাজিলের ফের্নান্দু দি নোরোনিয়া দ্বীপপুঞ্জ। দক্ষিণে আছে যুক্তরাজ্যের ফকল্যান্ড দ্বীপপুঞ্জ। এই দ্বীপপুঞ্জটিকে আর্জেন্টিনা ইসলাস মালবিনাস নামে ডাকে এবং এগুলিকে নিজেদের বলে দাবী করে। দক্ষিণ আমেরিকার তটরেখা তুলনামূলকভাবে নিয়মিত প্রকৃতির, তবে একেবারে দক্ষিণে ও দক্ষিণ-পশ্চিমে অনেক ফিয়ডের্র উপস্থিতির কারণে তটরেখা অত্যন্ত ভগ্ন।


title: ব্রাজিল

text: সংযুক্ত প্রজাতন্ত্রী ব্রাজিল (, বা "হেপুব্লিকা ফ়েদেরাচিভ়া দু ব্রাজ়িউ" ), যা প্রচলিতভাবে ব্রাজিল (, বা "ব্রাজিউ") নামে পরিচিত, হচ্ছে দক্ষিণ আমেরিকার সর্ববৃহৎ রাষ্ট্র। এছাড়াও জনসংখ্যা ও ভৌগোলিক আয়তনের দিক থেকে এটি বিশ্বের পঞ্চম বৃহত্তম দেশ। ৮,৫১৪,৮৭৭ বর্গকিলোমিটার (৫,২৯০,৮৯৯ বর্গমাইল) আয়তনের এই দেশটিতে বসবাসকৃত মানুষের সংখ্যা প্রায় ১৯ কোটি। এটি আমেরিকার একমাত্র পর্তুগিজভাষী দেশ, এবং বিশ্বের সর্ববৃহৎ পর্তুগিজভাষী রাষ্ট্র।


title: চিলি

text:
চিলির অধিকাংশ জনগণ দেশের মধ্যাঞ্চলের উর্বর কেন্দ্রীয় উপত্যকায় বাস করেন। বেশির ভাগ লোক স্পেনীয় ও আদিবাসী আমেরিকানদের মিশ্র জাতির লোক। রোমান ক্যাথলিক ধর্ম এখানকার প্রধান ধর্ম। স্পেনীয় ভাষা এখানকার সরকারি ভাষা।
চিলি দক্ষিণ আমেরিকার একটি নেতৃস্থানীয় শিল্পোন্নত দেশ। এর অর্থনীতি খনন শিল্প ও কৃষিভিত্তিক। চিলি বিশ্বের বৃহত্তম তামা উৎপাদক ও রপ্তানিকারক। এছাড়াও দেশটি ফলমূল ও শাকসবজি রপ্তানি। চিলির ওয়াইন অনেক দেশে জনপ্রিয়তা লাভ করেছে।


title: মালে

text: মালে (/ˈmɑːl.eɪ/, স্থানীয় উচ্চারণে: [ˈmɑːlɛ] মালদ্বীপীয়: މާލެ) দক্ষিণ এশিয়ার দ্বীপ রাষ্ট্র মালদ্বীপের রাজধানী। এটি মালদ্বীপের সর্বাধিক জনবহুল শহর। এর জনসংখ্যা ১,৫৩,৩৭৯ জন। এবং এর আয়তন ৫.৮ বর্গ কিমি km, এটি পৃথিবীর সর্বাধিক জনবহুল শহরের মধ্যে অন্যতম। ভৌগলিকভাবে শহরটি উত্তর মালে প্রবাল প্রাচীরের কিনারে অবস্থিত।(Kaafu Atoll).


title: গুয়াতেমালা

text: গুয়াতেমালা বা গুয়াতেমালা প্রজাতন্ত্র (স্পেনীয় ভাষায়: República de Guatemala "রেপুভ়্‌লিকা দ়ে গ়্ৱাতেমালা" আ-ধ্ব-ব: [re'puβlika ðe ɣwate'mala]) মধ্য আমেরিকার একটি প্রজাতান্ত্রিক রাষ্ট্র। এর উত্তর-পশ্চিমে মেক্সিকো, দক্ষিণ-পশ্চিমে প্রশান্ত মহাসাগর, উত্তর-পূর্বে বেলিজ ও ক্যারিবীয় সাগর, এবং দক্ষিণ-পূর্বে হন্ডুরাস ও এল সালভাদোর। গুয়াতেমালা মধ্য আমেরিকার সবচেয়ে জনবহুল রাষ্ট্র। রুক্ষ পাহাড় ও আগ্নেয়গিরি, নয়নাভিরাম হ্রদ ও সবুজের সমারোহে সমৃদ্ধ এই দেশটিতে মধ্য আমেরিকার এক-তৃতীয়াংশ জনগণের বাস। উচ্চভূমিতে অবস্থিত গুয়াতেমালা সিটি (Ciudad de Guatemala সিউদাদ দে গুয়াতেমালা) দেশের রাজধানী ও বৃহত্তম শহর। শহরটি জাতীয় জীবনের সমস্ত দিক নিয়ন্ত্রণ করে।


title: উত্তর আমেরিকা

text: উত্তর আমেরিকার দেশগুলোর মধ্যে যুক্তরাষ্ট্র, ৩১৮.৪ মিলিয়ন জনসংখ্যা নিয়ে প্রধান জনবহুল দেশ। দ্বিতীয় জনবহুল দেশ মেক্সিকো (জনসংখ্যা প্রায় ১১২.৩২ মিলিয়ন) অন্যদিকে কানাডা তৃতীয় (জনসংখ্যা ৩২.৬২ মিলিয়ন)। কিউবা, ডোমিনিক রিপাবলিক, হাইতি, পুওটারিকো (যুক্তরাষ্ট্রের অধিনস্ত অঞ্চল), জ্যামাইকা এবং ট্রানিদাদ এন্ড টোবাকো ব্যতিত অন্যান্য ক্যারিবিয়ান দেশ গুলোর জনসংখ্যা ১ মিলিয়নের কম। যদিও গ্রীনল্যান্ডের আয়তন বিশাল (২,১৬৬,০০০ বর্গকি.মি.), তবুও সেখানকার জনসংখ্যা ঘনত্ব (০.০৩জন/বর্গকি.মি.) পৃথিবীর সবচেয়ে কম এবং গ্রীনল্যান্ডের মোট জনসংখ্যা মাত্র ৫৫,৯৮৫ জন।


title: উত্তর আমেরিকা

text: যুক্তরাষ্ট্র, কানাডা, এবং মেক্সিকোর জনসংখ্যা ঘনত্ব উত্তর আমেরিকার সবচেয়ে বেশী এবং বড় বড় শহর গুলো এই দেশগুলোতেই অবস্থিত। ক্যারিবিয়ান দেশ গুলোতেও বেশকিছু বড় শহর অবস্থিত। উত্তর আমেরিকার সর্ববৃহৎ শহর যথাসম্ভব মেক্সিকো সিটি এবং নিউ ইয়র্ক্। এই দু’টি শহরই হলো উত্তর আমেরিকার ৮ মিলিয়নের বেশি জনসংখ্যা বসবাসকারী শহর, যদিও আমেরিকা অঞ্চলে এরকম আরো শহর রয়েছে। আয়তনের হিসেবে সবচেয়ে বড় শহর গুলো হলো লস অ্যাঞ্জেলস্, টরেন্টো, শিকাগো, হাভানা, সান্ট ডোমিংগ এবং মন্ট্রিল। যুক্তরাষ্ট্রের সানবেল্ট অঞ্চলসমূহের শহর গুলো (যেমন দক্ষিণ ক্যালিফোর্নিয়া, হুস্টন, ফনিক্স, মিয়ামী, আটলান্টা এবং লাস ভেগাস) দ্রুত বর্ধনশীল শহর হিসেবে পরিচিত। ফলশ্রুতিতে শহর গুলোতে তাপমাত্রা বৃদ্ধি, ১৯৪৫ দশকের বৃদ্ধ মানুষের সংখ্যা বৃদ্ধিসহ অভিবাসীর সংখ্যা বেড়ে যাচ্ছে। একইভাবে যুক্তরাষ্ট্র-মেক্সিকো সীমান্তবর্তী মেক্সিকোর শহরগুলিও দ্রুত বর্ধনশীল হিসেবে বিবেচিত হচ্ছে। এসবের মধ্যে টিযুয়ানা শহর (সান ডিয়াগো সীমান্তবর্তী) এ শহরে পুরো ল্যাটিন আমেরিকার অভিবাসী পাশাপাশি ইউরোপ এবং এশিয়ার অভিবাসীরা অবস্থান গেড়েছে। ফলাফল হিসেবে এসব শহর গুলিতে পানিস্বল্পতা দেখা দিচ্ছে।


title: আর্জেন্টিনা

text: আর্জেন্টিনা () দক্ষিণ আমেরিকার একটি রাষ্ট্র। বুয়েনোস আইরেস দেশটির বৃহত্তম শহর ও রাজধানী। দেশটি দক্ষিণ আমেরিকার দক্ষিণ অংশের প্রায় পুরোটা জুড়ে অবস্থিত। আয়তনের দিক থেকে এটি দক্ষিণ আমেরিকার ২য় বৃহত্তম এবং বিশ্বের ৮ম বৃহত্তম রাষ্ট্র।


title: উত্তর আমেরিকার সার্বভৌম রাষ্ট্র এবং নির্ভরশীল অঞ্চলসমূহের তালিকা

text: এটি উত্তর আমেরিকার সার্বভৌম রাষ্ট্র এবং নির্ভরশীল অঞ্চলসমূহের বর্ণানুক্রমিক তালিকা। এই তালিকা উত্তর আমেরিকার সর্বাধিক সমেত সংজ্ঞা ব্যবহার করে, যা পানামা-কলম্বিয়া সীমান্তের উত্তরের ভূখন্ড এবং ক্যারিবীয় অঞ্চলকে আচ্ছাদন করে। উত্তর আমেরিকা পৃথিবীর উত্তর গোলার্ধে ও প্রায় সম্পূর্ণ পশ্চিম গোলার্ধে অবস্থিত একটি মহাদেশ। একে কখনো কখনো আমেরিকার উত্তর উপমহাদেশও ধরা হয়। মহাদেশটি উত্তরে উত্তর মহাসাগর, পূর্বে আটলান্টিক মহাসাগর, দক্ষিণে ও পশ্চিমে প্রশান্ত মহাসাগর, এবং দক্ষিণ-পূর্বে দক্ষিণ আমেরিকা এবং ক্যারিবীয়ান সাগর পরিবেষ্টিত।


title: ভারতের রূপরেখা

text: ভারতীয় প্রজাতন্ত্র দক্ষিণ এশিয়ার একটি সার্বভৌম রাষ্ট্র। ভারত বিশ্বের সপ্তম বৃহত্তম, দ্বিতীয় সর্বাধিক জনবহুল দেশ এবং সর্বাধিক জনবহুল গণতান্ত্রিক রাষ্ট্র। ভারতের অর্থব্যবস্থা বাজার এক্সচেঞ্জ হারে বিশ্বে একাদশ বৃহত্তম ও ক্রয়ক্ষমতা সমতার হিসেবে চতুর্থ বৃহত্তম। অর্থনৈতিক সংস্কারের ফলে এই দেশ বর্তমানে দ্বিতীয় দ্রুততম বিকাশশীল অর্থনীতি। যদিও এই দেশে দারিদ্র্য, নিরক্ষরতা ও অপুষ্টির হারও উচ্চ। ভারতের সমাজ ধর্ম, ভাষা ও জাতিগতভাবে বৈচিত্র্যপূর্ণ। সংরক্ষিত অঞ্চলগুলিতে বিভিন্ন প্রকার বন্যপ্রাণী দেখা যায়।


title: কিগালি

text: কিগালি, রুয়ান্ডার রাজধানী ও বৃহত্তম শহর। এটি রাষ্ট্রের ভৌগোলিক কেন্দ্রে অবস্থিত। ১৯৬২ সালে রুয়ান্ডার স্বাধীনতার পর রাজধানী হওয়ার পর থেকে শহরটি দেশটির সাংস্কৃতিক, অর্থনৈতিক ও পরিবহন কেন্দ্রবিন্দুতে পরিণত হয়েছে। রুয়ান্ডার রাষ্ট্রপতির প্রধান বাসভবন এবং অফিস, সরকার মন্ত্রণালয়গুলো শহরের মধ্যে অবস্থিত। শহরের পৌর এলাকা প্রায় ৭০%।


title: ক্যান্ডি (শ্রীলঙ্কা)

text: ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।


title: ক্যান্ডি (শ্রীলঙ্কা)

text: শহরটি বিভিন্ন নামে পরিচিতি পেয়েছে। কিছু গবেষক মনে করেন, বর্তমান ওতাপুলুয়ার কাছাকাছি কাতুবুলু নুয়ারা এ শহরের প্রকৃত নাম। কিন্তু ঐতিহাসিকভাবে জনপ্রিয় নাম হচ্ছে সেনকাদাগালা বা সেনকাদাগালাপুরা যা প্রাতিষ্ঠানিকভাবে সেনকাদাগালা শ্রীবর্ধনা মহা নুয়ারা। এটি সংক্ষেপে মহা নুয়ারা নামে পরিচিত। লোকউপাখ্যানে কয়েকটি সম্ভাব্য উৎস থেকে এসেছে। গুহায় অবস্থানকারী সেনকান্দা নামীয় ব্রাহ্মণের নাম থেকে এ শহরের নাম উদ্ভূত। অন্য উৎসে জানা যায়, তৃতীয় বিক্রমাবাহু’র রাণী সেনকান্দা পাথরে রঙ করে সেনকাদাগালা রেখেছিলেন। ক্যান্ডি রাজ্যও অনেক নামে পরিচিতি পেয়েছে। ঔপনিবেশিক আমলে সিংহলীজ কান্দা উদা রাতা বা কান্দা উদা পাস রাতা থেকে ইংরেজি নাম ক্যান্ডি হয়েছে। যার অর্থ দাঁড়ায় পর্বতের উপর ভূমি। পর্তুগীজরা সংক্ষেপে ক্যান্ডিয়া রেখেছিল যা রাজ্য ও এর রাজধানী উভয় ক্ষেত্রেই ব্যবহৃত হতো। সিংহলী ভাষায় ক্যান্ডিকে মহা নুয়ারা নামে ডাকা হয় যার অর্থ মহান শহর বা রাজধানী। তা স্বত্ত্বেও প্রায়শই শহরটিকে নুয়ারা নামে ডাকা হয়।


title: কোম প্রদেশ

text: কোম (ফার্সি ভাষায় قم) ইরানের ৩১টি প্রদেশের একটি। এটি ইরানের উত্তরে অবস্থিত। এর রাজধানীর নাম কোম শহর। ১৯৯৫ সালে তেহরন প্রদেশ ভেঙে প্রদেশটি সৃষ্টি করা হয়। ২০১১ সালে এখানে প্রায় ১১,৫১,৬৭২ লোক বাস করতেন। এদের ৯৫.২ % শতাংশ কোম শহরে বাস করতেন এবং ৪.৮ % শতাংশ পলীসুলভে বাস করতেন।


title: কোচবিহার জেলা

text: বর্তমান কোচবিহার জেলাটি অতীতে বৃহত্তর কামরূপ রাজ্যের অন্তর্গত ছিল। কামরূপের রাজধানী দ্বিধাবিভক্ত হলে কোচবিহার ‘কামতা’-র অন্তর্গত। সপ্তদশ শতাব্দীর মধ্যভাগে রচিত "শাহজাহাননামা" গ্রন্থে কোচবিহার নামটির উল্লেখ পাওয়া যায়। অষ্টাদশ শতাব্দীতে মেজর রেনেলের মানচিত্রে কোচবিহার ‘বিহার’ নামে উল্লিখিত হয়। ১৭৭২ সালে ভুটানের সঙ্গে সংঘর্ষের জেরে কোচবিহার-রাজ ধৈর্যেন্দ্র নারায়ণ ও ওয়ারেন হেস্টিংসের মধ্যে একটি চুক্তি সাক্ষরিত হয়। এই চুক্তির ফলে কোচবিহার ব্রিটিশদের একটি করদ রাজ্যে পরিণত হয়। ১৭৭৩ সালে ব্রিটিশ ইস্ট ইন্ডিয়া কোম্পানির সঙ্গে একটি চুক্তির মাধ্যমে রাজ্যটি "কোচ বিহার" নামে পরিচিত হয় এবং এর রাজধানীর নাম হয় "বিহার ফোর্ট"। উল্লেখ্য, "কোচবিহার" শব্দটির অর্থ "কোচ জাতির বাসস্থান"। কোচবিহার গেজেট অনুযায়ী, মহারাজার আদেশ অনুযায়ী রাজ্যের সর্বশেষ নামকরণ হয় "কোচবিহার"।


title: কর্ণসুবর্ণ

text:
কর্ণসুবর্ণ ("কানসোনা") ছিল বাংলার প্রথম স্বাধীন শাসক শশাঙ্কের (৬০৬-৬৩৭ খ্রি) রাজধানী। সপ্তম শতকের চৈনিক পরিব্রাজক হিউয়েন-সাং-এর ভ্রমণ বৃত্তান্ত 'জিউ জি'-তে 'কিলোনসুফলন' হিসেবে এর উল্লেখ পাওয়া যায়। তাঁর বিবরণ অনুযায়ী, তিনি তান-মো-লি-তি (তাম্রলিপ্তি, আয়তন ১৭০০ 'লি') থেকে কিলোনসুফলন (কর্ণসুবর্ণ, আয়তন ৪৪৫০ 'লি') পৌঁছান।
এই রাজধানীর নিকটেই ছিল লো-তো-মি-ছি (রক্তমৃত্তিকা) মঠটি। ১৯৬০-এর দশকে প্রত্নতাত্ত্বিক অনুসন্ধানে প্রাপ্ত রাজবাড়িডাঙ্গার (পশ্চিম বাংলার মুর্শিদাবাদ জেলার সদর সাবডিভিশনের চিরুটি স্টেশনের নিকটবর্তী যদুপুর গ্রাম) মঠের সাথে লো-তো-মি-ছি (রক্তমৃত্তিকা)-র শনাক্তকরণের জোরালো ভিত্তির বলে এখন যথার্থভাবেই বলা যায় যে, খননকৃত প্রত্নস্থলের নিকটে ছিল কর্ণসুবর্ণ। রাক্ষসীডাঙ্গার ধ্বংসস্তূপ খননে আনুমানিক সপ্তম শতকের বৌদ্ধ বিহারের ভিত্তিচিহ্ন পাওয়া গেছে, স্থানীয়ভাবে এটি রাজা কর্ণ-এর প্রাসাদ নামে পরিচিত। তবে নদীপ্রবাহ বা ভাঙ্গনের ফলে অনেক চিহ্ন মুছে গেছে। উৎকীর্ণ লিপিসহ পোড়ামাটির ফলকের (ধর্মচক্র-প্রতীক) আবিষ্কার ও এতে রক্তমৃত্তিকা মহাবিহার নামের উল্লেখ এর শনাক্তকরণের সকল দ্বিধাদ্বন্দ্বকে দূর করে দিয়েছে।


title: কলকাতা

text: কলকাতা (ইংরেজি: Kolkata; আদি নাম: কলিকাতা; পুরনো ইংরেজি নাম: Calcutta) হল ভারতের পূর্বাঞ্চলীয় রাজ্য পশ্চিমবঙ্গের রাজধানী ও বৃহত্তম শহর এবং ভারতের সাংস্কৃতিক রাজধানী। কলকাতা শহরটি হুগলি নদীর পূর্ব পাড়ে অবস্থিত। এই শহর পূর্ব ভারতের শিক্ষা, অর্থনীতি ও সংস্কৃতির প্রধান কেন্দ্র। কলকাতা বন্দর ভারতের প্রাচীনতম সচল বন্দর তথা দেশের প্রধান নদী বন্দর। ২০১১ সালের জনগণনা অনুসারে, কলকাতার জনসংখ্যা ৪,৪৯৬,৬৯৪। জনসংখ্যার হিসেবে এটি ভারতের ৭ম সর্বাধিক জনবহুল পৌর-এলাকা। অন্যদিকে বৃহত্তর কলকাতার জনসংখ্যা ১৪,১১২,৫৩৬। জনসংখ্যার হিসেবে বৃহত্তর কলকাতা ভারতের ৩য় সর্বাধিক জনবহুল মহানগরীয় অঞ্চল। বৃহত্তর কলকাতার সাম্প্রতিক অর্থনৈতিক সূচক (আনুমানিক) ৬০ থেকে ১৫০ বিলিয়ন মার্কিন ডলারের মধ্যবর্তী (ক্রয়ক্ষমতা সমতার সঙ্গে সামঞ্জস্যপূর্ণ জিডিপি অনুযায়ী)। এই সূচক অনুযায়ী ভারতে কলকাতার স্থান মুম্বই ও নতুন দিল্লির ঠিক পরেই।


title: সিউল রাজধানী অঞ্চল

text: রাজধানী এলাকাটি প্রায় ২,০০০ বছর ধরে কোরিয়ার রাজধানী হিসাবে কাজ করছে। এর কেন্দ্রীয় অবস্থান এবং তুলনামূলকভাবে মৃদু ভূদৃশ্য দেশটির বিভিন্ন বিষয়ে একটি কেন্দ্রীয় ভূমিকা রেখেছে। এই অঞ্চলে নির্মিত প্রথম রাজধানী হল কোরিয়ার তিন সাম্রাজ্যের বেকজে। দেশের প্রথম রাজধানী খ্রিস্টপূর্বে নির্মিত হয়েছিল এবং তার নাম ওয়্যারিয়সিয়ানং। ধারণা করা হয় যে এটি সিউল এবং গওয়ানজু শহরের আধুনিক সীমানা কাছাকাছি নির্মিত হয়েছে। যাহোক, বেকজে রাজধানীর মর্যাদা ধরে রাখতে সক্ষম হননি এবং ৫ম শতাব্দীতে গোগুরিয়েতে হান নদী উপত্যকায় নতুন রাজধানী নির্মিত হয়। এরপর ৬ষ্ঠ শতাব্দীতে এলাকাটি সিলার সাম্রাজ্যের হাতে চলে যায়। এ সময় এই অঞ্চলটি সিলার সাথে চীনের সম্পর্ক স্থাপনের ক্ষেত্রে এটি গুরুত্বপূর্ণ ভূমিকা পালন করে।


title: কিয়েভ

text: শহরটির নামটি কাই(kyi) শব্দ থেকে আহরিত,যিনি এই শহরের চারজন কিংবদন্তি প্রতিষ্ঠাতার (নীচে বাকিদের নাম রয়েছে)একজন। ইতিহাস ঘাঁটলে দেখা যায় যে, পূর্ব ইউরোপের প্রাচীনতম শহরগুলির মধ্যে একটি, কিয়েভ, মহান অগ্রগতি এবং আপেক্ষিক অস্পষ্টতার বিভিন্ন পর্যায়ের মধ্যে দিয়ে গিয়েছে বিভিন্ন সময়ে।সম্ভবত পঞ্চম শতাব্দীতে একটি বাণিজ্যিক কেন্দ্র হিসেবে অস্তিত্ব ছিল কিয়েভের। নবম শতকের মধ্যভাগে ভারাঞ্জিয়ান্স বা ভাইকিংস-দের দ্বারা অধিকৃত না হওয়া পর্যন্ত স্ক্যান্ডিনেভিয়া ও কনস্টান্টিনোপলের মধ্যবর্তী মহান বাণিজ্য সড়কের উপরে খাজারের একটি উপনদের ধারে একটি স্লাভিক নিষ্পত্তি ছিল । ভাইকিং শাসন অধীনে, শহরটি প্রথম পূর্ব স্লাভিক রাষ্ট্র কিয়েভান রুসের রাজধানী হয়ে ওঠে। ১২৪০ খ্রিস্টাব্দে মঙ্গোল আক্রমণের সময় সম্পূর্ণভাবে ধ্বংস হয়ে যায় এবং শত শত বছর ধরে তার প্রভাবের অধিকাংশই হারিয়ে ফেলেছিল কিয়েভ।পরবর্তীকালে এটি তার শক্তিশালী প্রতিবেশী যেমন প্রথমে লিথুয়ানিয়ার গ্র্যান্ড ডাচি এবং পরে পোল্যান্ড ও রাশিয়া দ্বারা নিয়ন্ত্রিত অঞ্চলের উপকন্ঠে প্রান্তিক গুরুত্বের প্রাদেশিক রাজধানী ছিল।


title: ব্রিটিশ কলাম্বিয়া

text:
ব্রিটিশ কলাম্বিয়ার রাজধানী হল ভিক্টোরিয়া, এটি কানাডার পনেরতম বৃহৎ মহানগরী, যেটির নামকরন করা হয়েছে রাণী ভিক্টোরিয়ার নামানুসারে যিনি আসল ইউরোপীয় উপনিবেশ প্রতিষ্ঠা করেছিলেন। এই প্রদেশের বৃহত্তম শহরটি হল ভ্যানকুভার, কানাডার তৃতীয় বৃহত্তম মহানগরী এলাকা, পশ্চিম কানাডার বৃহত্তম এবং প্রশান্ত মহাসাগরের উত্তরপশ্চিমের তৃতীয় বৃহত্তম শহর। অক্টোবর ২০১৩-এ, ব্রিটিশ কলাম্বিয়ার আনুমানিক জনসংখ্যা ছিল ৪.৬ মিলিয়ন (যাদের মধ্যে ২.৫ মিলিয়ন ছিল গ্রেটার ভ্যানকুভারে)।
ব্রিটিশ কলাম্বিয়ার অর্থনীতি বিচিত্র প্রকৃতির, সেবা উৎপাদন খাত প্রদেশটির জিডিপিতে সর্বাধিক ভূমিকা রাখে। এটি দুটি আন্তর্মহাদেশীয় রেলওয়ের শেষ প্রান্ত, এবং ২৭টি মেরিন কার্গো ও যাত্রীবাহী টার্মিনালের স্থল। যদিও এই প্রদেশের বিশাল ভূ-পৃষ্ঠের মাত্র ৫% এরও কম জমি আবাদী (অর্থাৎ চাষাবাদের যোগ্য), প্রদেশটি কৃষিভিত্তিক সমৃদ্ধ (বিশেষতঃ ফ্রেজার এবং ওকানগাঁও উপত্যকায়) কারণ উপকূলের কাছে মৃদু আবহাওয়া এবং নির্দিষ্ট আশ্রয়স্থলে দক্ষিণ উপত্যকা অবস্থিত।
এখানকার জলবায়ু বাইরে বিনোদন ও পর্যটনে ব্যাপকভাবে উৎসাহ যোগায়, যদিও এর অর্থনৈতিক মূলধনের দীর্ঘ সময় ধরে প্রধান অবলম্বন সম্পদ নিষ্কাশন, মূলত লগিং, চাষ এবং খনি আহরন। ভ্যানকুভার, প্রদেশের বৃহত্তম শহর, অনেক পশ্চিমা-ভিত্তিক প্রাকৃতিক সম্পদ আহরন সংস্থাগুলির সদর দপ্তর রয়েছে এখানে। এটি জাতীয় গড় আয় এবং মাথাপিছু আয় বৃদ্ধিতে ভূমিকা পালন করে। যখন ব্রিটিশ কলাম্বিয়া উপকূল ও দক্ষিণ-কেন্দ্রীয় অংশে হালকা আবহাওয়া বিরাজমান, প্রদেশটির অধিকাংশ জায়গায় কানাডার অন্যান্য স্থানের মতোই বরফ-ঠান্ডা আবহাওয়া পরিলক্ষিত হয়। উত্তর অভ্যন্তর অঞ্চলে সাবআর্কটিক জলবায়ু বিরাজ করে ফলে, সেখানে শীতকাল খুব ঠান্ডা হয়। ভ্যানকুভারের জলবায়ু বেশিরভাগ কানাডিয়ান শহরগুলির শীতল জলবায়ুর মতোই, জানুয়ারিতে রাতের বেলার তাপমাত্রা গড় হিসাবে হিমাঙ্কের উপরে থাকে।


title: পদ্মিনী কোলহাপুরী

text: পদ্মিনী তার পেশাদারিত্ব আর পরিশ্রমের জন্য পরিচিত ছিলেন। সঞ্জয় দত্তের সঙ্গে "দো দিলো কি দাস্তা" (১৯৮৫) চলচ্চিত্র কাজ করার সময় তার জ্বর হয়েছিলো। তার অনেক চলচ্চিত্র বক্স অফিস সফলতা পায় যেমন "বিধাতা" (১৯৮২) এবং "ছউতেন" (১৯৮৩)। মিঠুন চক্রবর্তীর সঙ্গে অভিনয় করা ১৯৮৫ সালের "পিয়ার ঝুকতা নেহি" অনেক সফল হয়েছিলো, তিনি মিঠুনের সঙ্গে আরো চলচ্চিত্রে কাজ করেছিলেন। পদ্মিনী অনিল কাপুর এর সঙ্গে "ভো ছাথ দিন" (১৯৮৩) চলচ্চিত্রে কাজ করতে রাজী হয়ে যান যখন অনিল একদম নতুন অভিনেতা ছিলেন। চলচ্চিত্রটি অনেক ব্যবসাসফলতা সহ দর্শকপ্রিয়তা পায়, অনিল কাপুর চলচ্চিত্রটির সফলতার জন্য পদ্মিনীর প্রশংসা করেন।


title: ভ্যালেরি পেরিন

text: তার অভিনীত শুরুর দিকের অন্যতম চলচ্চিত্র হল জর্জ রয় হিল পরিচালিত "স্লটারহাউজ-ফাইভ" (১৯৭২)। কার্ট ভনেগাট রচিত উপন্যাস অবলম্বনে নির্মিত এই ছবিতে তিনি সফ্‌ট-কোর পর্নো অভিনেত্রী মন্টানা উইল্ডহ্যাক চরিত্রে অভিনয় করেন। এই চরিত্রে অডিশনে তিনি প্রযোজকদের কোন ছবি নিয়ে যান নি, কিন্তু তাদের অনুরোধে তিনি তার শোগার্ল পোশাক, জি-স্ট্রিং ও স্কিম্পি ব্রা পরিধান করেন, যারা তারা তার শারীরিক গঠন দেখতে পারে। ফলে তিনি স্বাভাবিকভাবেই এই চরিত্রের জন্য নির্বাচিত হন। তিনি ১৯৭২ সালের মে সংখ্যায় প্রকাশের জন্য প্লেবয় সাময়িকীর জন্য ছবি তুলেন, ১৯৮১ সালে আগস্ট সংখ্যায় প্রচ্ছদে তাকে দেখা যায়। তিনি সে সময়ের প্রথম অভিনেত্রী যিনি কোন মার্কিন টেলিভিশনে ইচ্ছাকৃতভাবে নগ্ন হয়েছেন, কাজটি ছিল পিবিসিতে প্রচারিত ব্রুস জে ফ্রিডম্যানের "স্টিমবাথ"। এতে তাকে এক পাশ থেকে সম্পূর্ণ নগ্ন হয়ে গোসল করতে দেখা যায়। ১৯৭৩ সালে তিনি "লাভ স্টোরি" অন্থোলজি ধারাবাহিকের "হোয়েন দ্য গার্লস কেম আউট টু প্লে" পর্বে অভিনয় করেন।


title: কমল মিত্র

text: কমল মিত্র ছিলেন একজন বিশিষ্ট বাঙালি অভিনেতা যিনি চার দশকেরও বেশি সময় ধরে ৯০ টির বেশি চলচ্চিত্রে অভিনয় করেন। ছবি বিশ্বাস (১৯০০ - ১৯৬২) এবং পাহাড়ী সান্যাল (১৯০৬ - ১৯৭৪) সহ তিনি বাংলা সাদা-কালো পর্দায় ৫০ এবং ৬০ এর দশকে অধিকাংশ মধ্য বয়স্ক চরিত্রে আধিপত্য করেছিলেন।; প্রকৃতপক্ষে, তাঁর সফলতা ৭০ দশকেও একইভাবে অক্ষুণ্ণ থাকে। যদিও তিনি উত্তম কুমার এবং তনুজা অভিনীত, ১৯৬৩ সালের জনপ্রিয় বাংলা চলচ্চিত্র দেয়া নেয়াতে, বি.কে.আর. এর ভূমিকার জন্য স্মরণীয় (প্রখ্যাত প্রশান্ত' (উত্তম কুমার), নায়কের বাবা ), কমল মিত্র বিশিষ্ট পৌরাণিক ও সামাজিক কাহিনীতে বেশ কয়েকটি উল্লেখযোগ্য অভিনয় করেছেন। মথুরা এবং ভগবান কৃষ্ণের মাতুলকে নিয়ে চলচ্চিত্র কংসতে, তাঁর "কংস" এর চরিত্রে অভিনয়, একটি কিংবদন্তি নেতিবাচক চরিত্রে, একজন অভিনেতা দ্বারা সবচেয়ে শক্তিশালী পারফরম্যান্স হিসাবে গণ্য করা হয়। এই চলচ্চিত্রে তিনি মূল চরিত্রের অন্তরের বেদনা ও বাহ্যিক ক্রোধ ফুটিয়ে তুলেছেন যা আজও অতুলনীয় হয়ে রয়ে গেছে। তিনি চলচ্চিত্র কর্মজীবনের শুরুতে সমান দক্ষ ছিলেন, মহিষাসুর বধের চরিত্রে "মহিষাসুর" চরিত্রে অভিনয় করেন। আত্মোতসর্গ, ভক্তি এবং কঠোর পরিশ্রমের দৃষ্টান্তসরূপ তাকে স্মরণ ও সম্মান করা হয়। লৌহ কপাট (গল্প: জরাসন্ধ; নির্দেশনা: তপন সিনহা) "বদর মুন্সি" তে তাঁর অভিনয়ের মধ্য দিয়ে; তিনি বাংলা চলচ্চিত্রের ইতিহাসে নিজের জন্য চিরস্থায়ী স্থান তৈরি করেন।


title: অপু বিশ্বাস

text: ২০১৩ সালে অপু শরৎচন্দ্র চট্টোপাধ্যায়ের "দেবদাস" উপন্যাস অবলম্বনে নির্মিত "একই নামের" চলচ্চিত্রে পার্বতী চরিত্রে অভিনয় করেন। চাষী নজরুল ইসলাম পরিচালিত এই চলচ্চিত্রে তার সহ-অভিনয়শিল্পী ছিলেন শাকিব খান ও মৌসুমী। এছাড়া তিনি "মাই নেম ইজ খান", ও "প্রেমিক নাম্বার ওয়ান" ছবিতে অভিনয় করেন। "মাই নেম ইজ খান" ছায়াছবিটি ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশ তালিকায় স্থান করে নেয়। এছাড়া অপু এই চলচ্চিত্রে অভিনয়ের জন্য সেরা অভিনেত্রী বিভাগে বাচসাস পুরস্কার লাভ করেন। পরের বছর "ভালোবাসা এক্সপ্রেস", "সেরা নায়ক", "দুই পৃথিবী", "ডেয়ারিং লাভার","জয় চৌধুরী", ও "শিরিন শিলা" অভিনীত "হিটম্যান", "" চলচ্চিত্রে অভিনয় করেন। ঈদুল ফিতরে মুক্তিপ্রাপ্ত "হিরো: দ্যা সুপারস্টার" ব্যবসাসফল হয় এবং ঢালিউডের সর্বকালের সবচেয়ে ব্যবসাসফল চলচ্চিত্রের সেরা দশে স্থান করে নেয়। অপু এবছর "ডেয়ারিং লাভার" ছবিতে অভিনয়ের জন্য ষষ্ঠবারের মত মেরিল-প্রথম আলো পুরস্কার তারকা জরিপে সেরা চলচ্চিত্র অভিনেত্রী বিভাগে মনোনয়ন লাভ করেন।


title: আবীর চট্টোপাধ্যায়

text: বাংলা শিশুসাহিত্যের দুই বিখ্যাত গোয়েন্দা চরিত্র ব্যোমকেশ বক্সী ও ফেলুদার ভূমিকাতেও অভিনয় করেছেন আবির। "দি ইন্ডিয়ান এক্সপ্রেস" লেখে "রয়্যাল বেঙ্গল টাইগার" ছবিতে তাঁর অভিনীত চরিত্রটিতে “পরিচ্ছন্ন ভঙ্গিমা ও আত্মবিশ্বাস” ("elegant élan and confidence") নিয়ে আসেন।


title: রেমন্ড ম্যাসি

text: রেমন্ড হ্যার্ট ম্যাসি (; ৩০ আগস্ট ১৮৯৬ - ২৯ জুলাই ১৯৮৩) ছিলেন একজন কানাডীয়-মার্কিন অভিনেতা, পরিচালক ও প্রযোজক। তিনি তার মঞ্চে প্রশিক্ষণপ্রাপ্ত কণ্ঠের জন্য পরিচিত ছিলেন। "অ্যাব লিংকন ইন ইলিনয়" (১৯৪০) চলচ্চিত্রে নাম ভূমিকায় অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অপর একটি বিখ্যাত চরিত্র হল এনবিসি টেলিভিশনের ধারাবাহিক "ডক্টর কিলডেয়ার" (১৯৬১-১৯৬৬)-এ ডক্টর গিলস্পি।


title: অজিত রায়

text: নেপথ্য গায়ক হিসেবে অনেক বিখ্যাত চলচ্চিত্রে অজিত রায় অংশগ্রহণ করেছেন। এগুলো হলো - রিপোর্টার, জীবন থেকে নেয়া, যে আগুনে পুড়ি, জন্মভূমি, কোথায় যেন দেখেছি এবং কসাই। তাছাড়াও তিনি "সুরুজ মিয়া" চলচ্চিত্রে বিশেষ চরিত্রে অভিনয় করেছেন।


title: অনিল কাপুর

text: তার প্রসংশিত সিনেমা মেরি জাং (Meri Jung) (১৯৮৫), একজন রাগান্বিত তরুন আইনজীবী যিনি ন্যায়বিচারের জন্য যুদ্ধ করেন। অনিল কাপুর একটি হাস্যরসাত্মক টাপুরী চরিত্রে অভিনয় করেন কার্মা (Karma) (১৯৮৬), যা সে বছরের বড় ব্লকবাস্টার হিট সিনেমা। এছাড়া ১৯৮৬ সালে, তিনি একটি ডানপিটে ছেলের চরিত্রে ফিরোজ খানের সাথে জাংবাজ (Janbaaz) সিনেমায় অভিওয় করেন। কাপুরের ১৯৮৬ সালের অন্যান্য মুক্তিপ্রাপ্ত চলচ্চিত্রের মধ্যে ইনসাফ কি আওয়াজ (Insaaf Ki Awaaz) বক্স অফিসে হিট হয়। ঐ একই বছর, বাসু চট্টোপাধ্যায় পরিচালিত চামেলী কি শাদী (Insaaf Ki Awaaz) সিনেমায় তিনি হাস্যরসাত্মক চরিত্রে অভিনয় করেন।


title: কামিনি কৌশল

text: ১৯৪৮ সাল থেকে কামিনি কৌশল ভারতের তৎকালীন নামকরা ও সেরা অভিনেতা অশোক কুমার, রাজ কাপুর, দেব আনন্দ, ও দিলীপ কুমারদের বিপরীতে অভিনয় করেন। ১৯৪৭ সাল থেকে ১৯৫৫ সাল পর্যন্ত অশোক কুমার ছাড়া বাকিদের বিপরীতে তার প্রধান নারী চরিত্রে তার নাম পর্দায় প্রথমে দেখানো হত। দিলীপ কুমারের বিপরীতে তার অভিনীত "শহীদ", "পাগরী", "নাদীয়া কে পার", "শবনম" ও "আরজু" বক্স অফিসে হিটের তকমা লাভ করে। ১৯৪৭ সালে করা "দো ভাই" চলচ্চিত্রে গীতা রায়ের গলায় "মেরা সুন্দর সাপনা" গান তার জনপ্রিয়তা বাড়িয়ে দেয়। গানটি এক শটে সম্পন্ন করা হয়। পরের বছর ১৯৪৮ সালে তিনি বোম্বে টকিজের প্রযোজনায় দেব আনন্দের বিপরীতে হালকা রোমান্টিক "জিদ্দি" ছবিতে জুটিবদ্ধ হন। পরের বছর তারা দ্বিতীয়বারের মত "নমুনা" ছবিতে জুটিবদ্ধ হন। দেব-সুরাইয়া জুটির ত্রিভুজ প্রেমের "শায়ের" ছবিতে তিনি তৃতীয় পক্ষ হিসেবে অভিনয় করেন। রাজ কাপুরের পরিচালনায় অভিষেক "আগ" ছবিতে তিনি রাজের তিনি নায়িকার একজনের ক্যামিও চরিত্রে অভিনয় করেন; বাকি দুইজন ছিলেন নার্গিস ও নিগার। এছাড়া রাজ কাপুরের বিপরীতে তিনি "জেল যাত্রা" ছবিতে অভিনয় করেন।


title: পদ্মিনী কোলহাপুরী

text: পদ্মিনীর মা তাকে এয়ারলাইন্সের চাকরী ছেড়ে দিতে বলেন কারণ পদ্মিনী আরো অনেক চলচ্চিত্রে অভিনয়ের জন্য প্রস্তাব পাচ্ছিলেন। তার অভিনীত সবচেয়ে বিখ্যাত শিশুচরিত্র ছিলো রাজ কাপুর দ্বারা প্রযোজিত এবং পরিচালিত চলচ্চিত্র "সত্যম শিবম সুন্দরম" এ যেটি ১৯৭৮ সালে মুক্তি পায়। তার সফলতা আরো উপরে ওঠে ১৯৮০ সালে মুক্তি পাওয়া চলচ্চিত্র "ইনসাফ কা তারাযু" চলচ্চিত্রে অভিনয় করে, চলচ্চিত্রটিতে তিনি এক কিশোরীর চরিত্রে অভিনয় করেন যে ধর্ষিত হয়, এই চলচ্চিত্রটি ছিলো আসলে ১৯৭৬ সালে মুক্তিপ্রাপ্ত যুক্তরাষ্ট্রের চলচ্চিত্র 'লিপস্টিক' এর পুনর্নির্মাণ। এই চলচ্চিত্রটির জন্য পদ্মিনী 'ফিল্মফেয়ার বেস্ট সাপোর্টিং এ্যাকট্রেস এ্যাওয়ার্ড' জেতেন। ১৫ বছর বয়সে তিনি ঋষি কাপুর এর বিপরীতে প্রধান নায়িকার চরিত্রে অভিনয় করেন "যামানে কো দিখানা হে" (১৯৮১) চলচ্চিত্রে। চলচ্চিত্রটি ফ্লপ হয়, কিন্তু পদ্মিনী আবার ঋষি কাপুরের সঙ্গে অভিনয়ের সুযোগ পান ঋষির পিতার পরিচালিত চলচ্চিত্র "প্রেম রোগ" (১৯৮২)তে। এই চলচ্চিত্রের জন্য পদ্মিনী 'ফিল্মফেয়ার বেস্ট এ্যাকট্রেস এ্যাওয়ার্ড' পান। ১৯৮১ সালের চলচ্চিত্র "আহিস্তা আহিস্তা"র জন্য তিনি বিশেষ অভিনয় পুরষ্কার জিতেছিলেন।


title: হৈসল সাম্রাজ্য

text: বিষ্ণুবর্ধন একটি স্বাধীন সাম্রাজ্য স্থাপনের ব্যাপারে উচ্চাকাঙ্ক্ষী ছিলেন। তাঁর এই আকাঙ্ক্ষা পূর্ণ করেন তাঁর পৌত্র দ্বিতীয় বীর বল্লাল। তিনি ১১৮৭-১১৯৩ খ্রিস্টাব্দের মধ্যে হৈসলদের চালুক্য অধীনতা থেকে মুক্ত করেন। এই ভাবে পশ্চিম চালুক্যদের এক সামন্ত শক্তি হিসেবে হৈসলদের ইতিহাস সূচিত হলেও, ধীরে ধীরে বিষ্ণুবর্ধন, দ্বিতীয় বীর বল্লাল ও তৃতীয় বীর বল্লালের মতো শক্তিশালী রাজার হাত ধরে কর্ণাটকে তাঁরা নিজস্ব সাম্রাজ্য স্থাপনে সমর্থ হন। এই সময় উপদ্বীপীয় ভারতের একচ্ছত্র আধিপত্য লাভের উদ্দেশ্যে হৈসল, পাণ্ড্য, কাকতীয় ও দেবগিরির সেউন যাদব রাজবংশ – এই চারটি রাজশক্তির মধ্যে সংগ্রাম চলছিল –। দ্বিতীয় বীর বল্লাল চোল রাজ্য আক্রমণকারী আগ্রাসী পাণ্ড্যদের পরাজিত করেন। তিনি ‘চোলরাজ্যপ্রতিষ্ঠাচার্য’ (‘চোল রাজ্যের প্রতিষ্ঠাতা’), ‘দক্ষিণ চক্রবর্তী’ (‘দক্ষিণের সম্রাট’) ও ‘হৈসল চক্রবর্তী’ (‘হৈসল সম্রাট’) উপাধি ধারণ করেছিলেন। কন্নড় লোককথা অনুসারে, তিনিই বেঙ্গালুরু শহরটি প্রতিষ্ঠা করেছিলেন।


title: ভারতের ইতিহাস

text: খ্রিষ্টীয় চতুর্থ ও পঞ্চম শতাব্দীতে গুপ্ত রাজবংশের শাসনকালে উত্তর ভারত পুনরায় ঐক্যবদ্ধ হয়। হিন্দু নবজাগরণের সুবর্ণযুগ নামে পরিচিত এই সময়কালেই হিন্দু সংস্কৃতি, বিজ্ঞান ও রাজনৈতিক প্রশাসন এক নতুন উচ্চতায় প্রতিষ্ঠিত হয়। গুপ্ত রাজবংশের সর্বাপেক্ষা উল্লেখযোগ্য সম্রাট ছিলেন প্রথম চন্দ্রগুপ্ত, সমুদ্রগুপ্ত ও দ্বিতীয় চন্দ্রগুপ্ত। প্রাপ্ত আদি পুরাণ গ্রন্থগুলি এই সময়েই রচিত বলে অনুমিত হয়। মধ্য এশিয়ার হুনদের আক্রমণে এই সাম্রাজ্যের পতন ঘটেছিল। ষষ্ঠ শতাব্দীতে গুপ্ত সাম্রাজ্যের পতনের পর ভারতে একাধিক আঞ্চলিক রাজন্যশক্তির উদ্ভব ঘটে। সাম্রাজ্য বিভাজনের পর গুপ্তবংশের একটি অপ্রধান শাখা মগধ শাসন করতে থাকে। পরে বর্ধন রাজা হর্ষ তাদের ক্ষমতাচ্যুত করে সপ্তম শতাব্দীর প্রথমভাগে নিজস্ব সাম্রাজ্য স্থাপনে সমর্থ হন।